
अथ नवमं मण्डलम्‌ । 
प्रथमोऽनुवाकः 
। स्‌० १८ २४ । 


(१) प्रथमं सूक्तम्‌ 
(१-१०) दशर्चस्यास्य सूक्तस्य वैश्वामित्रो मधुच्छन्दा क्रषिः । पवमानः सोमो 
देवता । गायत्री छन्दः 
स्वादिष्ठया मर्दिष्ठया पव॑स्व सोम धार॑या । इन्द्राय पातंबे सुतः १ 
रक्षोहा विश्वच॑र्षणि रभि योनिमयोहतम्‌ । द्रुणा सधस्थमार्सदत्‌ २ 
वरिवोधातमो भव मंहिष्ठो वृत्रहन्तमः । पर्षि राधो मघोनाम्‌ ३ 
अभ्यर्ष महानां देवानां वीतिमन्धसा । अभि वार्जमुत श्रः ४ 
त्वामच्छा चरामसि तदिदर्थं दिवेदिवे । इन्दो त्वे न॑ आशसः ५ 
पुनाति ते परिस्त्रुतं सोमं सूर्यस्य दुहिता । वारेण शश्व॑ता तना ६ 
तमीमण्वीः समर्य आ गृभ्णन्ति योष॑णो दर्श । स्वसारः पार्ये दिवि ७ 
तमीं हिन्वन्त्यग्रुवो धम॑न्ति बाकुरं दृतिम्‌ । त्रिधातु वारणं मु ८ 
अभीरममच्नयां उत श्रीणन्ति धेनवः शिशम्‌ । सोममिन्द्राय पात॑वे € 
अस्येदिन्द्रो मदेष्वा विश्वां वृत्राणि जिघ्नते । शूरो म॒घा च॑ मंहते १० 


(२) द्वितीयं सूक्तम्‌ 
(१-१०) दशर्चस्यास्य सूक्तस्य काण्वो मेधातिथिरृषिः । पवमानः सोमो देवता 
। गायत्री छन्दः 
पव॑स्व देववीरतिं प॒वित्रं सोम रंद्यां । इन्द्रमिन्दो वृषा विंश १ 
आ व॑च्यस्व॒ महि प्सरो वुर्षेन्दो द्युप्नवत्तमः । आ योनिं धर्णसिः स॑दः २ 
ग्रधुक्षत प्रियं मधु धारां सुतस्य वेधर्सः । अपो व॑सिष्ट सुक्रतुं: ३ 
महान्तं त्वा महीर न्वापों अर्षन्ति सिन्ध॑वः । यद्गोभिर्वासयिष्यसे ४ 
समुद्रो अप्सु मामृजे विष्टम्भो धरुणो दिवः । सोमः पवित्रे अस्मयुः ५ 
अचिक्रदद्रषा हरिं र्महान्‌ मित्रो न दर्शतः । सं सूर्येण रोचते ६ 
गिरर॑स्त इन्द ओज॑सा मर्मृज्यन्ते अपस्युवः । याभिर्मदाय शुम्भसे ७ 
तं त्वा मदांय॒ घुष्व॑य उ लोककृलुमीमहे । तव॒ प्रश॑स्तयो म॒हीः ८ 
अस्मभ्य॑मिन्दविन्द्रयु र्मंध्व॑ः पवस्व॒ धार॑या । पर्जन्यो वृष्टिमाँ ईव & 

गोषा इन्दो नृषा अस्यश्वसा वांजसा उत । आत्मा य॒ज्ञस्य॑ पूर्वर्यः १० 


(३) तृतीयं सूक्तम्‌ 
(१-१०) दशर्चस्यास्य सूक्तस्याजीगर्तिः शुनःशेपः (कृत्रिमो वैश्वामित्रो देवरातः) 
ऋषिः । पवमानः सोमो देवता । गायत्री छन्दः 
एष देवो अम॑र्त्यः पर्णवीरिव दीयति । अभि द्रोणान्यासद॑म्‌ १ 
एष देवो विपा कृतोऽति ह्रासि धावति । पव॑मानो अदाभ्यः २ 
एष देवो विपन्युभिः पव॑मान त्रृतायुर्भिः । हरिर्वाजाय मृज्यते ३ 
एष विश्वानि वार्या शूरो यन्निव सत्व॑भिः । पव॑मानः सिषासति ४ 
एष देवो र॑थर्यति पब॑मानो दशस्यति । आविष्कृंणोति वग्वनुम्‌ ५ 
एष विप्रैरभिष्टतो ऽपो देवो वि गाहते । दधद्रलानि दाशुषे ६ 
एष दिवं वि धांचति तिरो रजाँसि धार॑या । पव॑मानः कनिक्रदत्‌ ७ 
एष दिवं व्यास॑रत्‌ तिरो रजांस्यस्पृतः । पर्व॑मानः स्वध्व॒रः ८ 
एष प्रवेन जन्म॑ना देवो देवेभ्यः सुतः । हरिः पवित्रे अर्षति € 
एष उ स्य पुरुब्रतो ज॑ज्ञानो जनयन्निषः । धार॑या पवते सुतः १० 


(४) चतुर्थं सूक्तम्‌ 
(१-१०) दशर्चस्यास्य सूक्तस्याङ्गिरसो हिरण्यस्तूप आृषिः । पवमानः सोमो देवता 
। गायत्री छन्दः 
सरना च सोम जेषि च पर्वमान महि श्र्वः । अर्था नो वस्य॑सस्कृधि १ 
सना ज्योतिः सना स्वर्बिश्वां च सोम सौभ॑गा । अथां नो वस्य॑सस्कृधि 
२ 
सना दक्षमुत क्रतु मर्प सोम मृधो जहि । । अर्था नो वर्स्य॑सस्कृधि ३ 
पवीतारः पुनीतन सोममिन्द्राय पात॑वे । अथां नो वस्य॑सस्कृधि ४ 
त्वं सूर्ये न आ भ॑ज तव क्रत्वा तवोतिर्भिः । अर्था नो वस्य॑सस्कृधि ५ 
तव क्रत्वा तवोतिभि र्ज्योक प॑श्येम॒ सूर्यम्‌ । ग्रथां नो वर्स्य॑सस्कृधि ६ 
अभ्यर्ष स्वायुध सोम द्विबर्हसं रयिम्‌ । अर्था नो वस्य॑सस्कृधि ७ 
अभ्यर््घा्नपच्युतो रयिं समत्सु सासहिः । अर्था नो वस्य॑सस्कृधि ८ 
त्वां य॒ज्ञैर॑बीवृधन्‌ पव॑मान॒ विध॑र्मणि । अथां नो वस्य॑सस्कृधि € 
रयिं नंक्चित्रमश्चिन मिन्दौ विश्वायुमा भ॑र । अथां नो वस्यसस्कृधि १० 

(५) पञ्चमं सूक्तम्‌ 
(१-११) एकादशर्चस्यास्य सूक्तस्य काश्यपोऽसितो देवलो वा ऋषिः । (१) 
प्रथमर्च इध्मः समिद्धो ाम्रिः, (२) ड्वितीयायास्तनूनपात्‌, (३) तृतीयाया इळः, 
(४) चतुर्थ्या बर्हिः, (५) पञ्चम्या देवीर्द्दारः, (६) षष्ठया उषासानक्ता, (७) 
सपम्या देव्यौ होतारो प्रचेतसौ, (८) अष्टम्यास्तिस्त्रो देव्यः सरस्वतीळाभारत्य 
(६) नवम्यास्त्वष्टा, (१०) दशम्या वनस्पतिः, (११) एकादश्याश्च स्वाहाकृतयो 
देवताः । (१-७) प्रथमादिसपर्चा गायत्री, (८-११) 
अष्टम्यादिचतसृणाञ्चानुष्टप्‌ छन्दसी न्द्सी 
समिद्धो विश्वतस्पतिः पर्वमानो वि रांजति । प्रीणन्‌ वृषा कनिक्रदत्‌ १ 
तनूनपात्‌ पर्वमानः शृङ्गे शिर्शानो अर्घति । अन्तर्रिक्षेण रार॑जत्‌ २ 
ईळेन्यः पव॑मानो रयिर्वि राजति द्यमान्‌ । मधोर्धाराभिरोज॑सा ३ 
बर्हिः प्राचीनमोज॑सा पव॑मान स्तृणन्‌ हरिः । देवेष देव ईयते ४ 
उदातैर्जिहते बृहद्‌ द्वारो देवीर्हिरययीं: । पव॑मानेन सुष्टताः ५ 
सुशिल्पे बृहती मही पर्वमानो वृषणयति । नक्तोषासा न दर्शते ६ 
उभा देवा नचरक्षसा होतारा देव्या हुवे । पवमान इन्द्रो वर्षा ७ 
भार॑ती पव॑मानस्य सर॑स्वतीळां म॒ही । 
इमं नों यज्ञमा ग॑मन्‌ तिस्त्रो देवीः सुपेशसः ८ 
त्वष्टारमग्र॒जां गोपां परोयावानमा हवे । 
इन्दुरिन्द्रो वृषा हरिः पव॑मानः प्रजार्पतिः ६ 
वनस्पतिं पवमान मध्वा सम॑ङ्गधि धार॑या । 
सहस्त्रवल्शं हरिंतं भ्राज॑मानं हिरण्ययम्‌ १० 
विश्वे देवाः स्वाहांकृतिं पर्वमानस्या ग॑त । 
वायुर्बृहस्पतिः सूर्यो ऽग्निरिन्द्रः सजोषसः ११ 


(६) षष्ठं सूक्तम्‌ 
(१-६) नवर्चस्यास्य सूक्तस्य काश्यपोऽसितो देवलो वा ऋषिः । पवमानः सोमो 
देवता । गायत्री छन्दः 
मन्द्रया सोम धार॑या बर्षा पवस्व देवयुः । अव्यो वारेष्वस्मयुः १ 
अभि त्यं मद्यं मट मिन्दविन्द्र इतिं क्षर । अभि वाजिनो अर्व॑तः २ 
अभि त्यं पूर्व्यं मद॑ सुवानो अर्थ पवित्र आ । अभि वार्जमुत श्र्वः ३ 

अनुं द्रप्सास इन्द॑व आपो न प्रबर्तासरन्‌ । पुनाना इन्द्रमाशत ४ 
यमत्य॑मिव वाजिन॑ मुजन्ति योष॑णो दश॑ । वने क्रीळन्तमत्यविम्‌ ५ 
तं गोभिर्वृष॑णं रसं मदाय देववीतये । सुतं भरांय॒ सं स॑ज ६ 

देवो देवाय धारये न्द्राय पवते सुतः । पयो यद॑स्य पीपय॑त्‌ ७ 
आत्मा य॒ज्ञस्य रंह्या सुष्वाणः प॑वते सुतः । प्रतनं नि पाति काव्य॑म्‌ ८ 
एवा पुनान ईन्द्रयुर्मद मदिष्ठ वीतर्ये । गुहां चिद्दधिषे गिर॑ः € 


(७) सप्तमं सूक्तम्‌ 

(१-६) नवर्चस्यास्य सूक्तस्य काश्यपोऽसितो देवलो वा ऋषिः । पवमानः सोमो 

देवता । गायत्री छन्दः 
ग्रसुग्रमिन्दंवः पथा धर्मन्नूतस्य सुश्रियः । विदाना अस्य योज॑नम्‌ १ 
प्र धारा मध्वों अग्रियो महीरपो वि गांहते । हविर्हविष्षु वन्द्यः २ 
प्र युजो वाचो अग्रियो वृषाव॑ चक्रदद्वने । सद्माभि स॒त्यो अध्वरः ३ 
परि यत्‌ काव्यां कविर्नृम्णा वसांनो अर्घति । स्व॑र्वाजी सिंषासति ४ 
पव॑मानो अभि स्पृधो विशो राजैव सीदति । यदीमुरवन्तिं वेघर्स: ५ 
अव्यो वारे परिं प्रियो हरिर्वनेंषु सीदति । रेभो व॑नुष्यते मती ६ 
स वाय॒मिन्द्रमश्चिना साकं मर्देन गच्छति । रणा यो अस्य धर्मभिः ७ 
आ मित्रावरुणा भगं मध्व॑ः पवन्त ऊर्मर्यः । विदाना अस्य शर्क्मभिः ८ 
अस्मभ्यं रोदसी रयिं मध्वो वार्जस्य सातयें | श्रवो वर्सूनि सं जिंतम्‌ & 


(८) अ्रष्टमं सूक्तम्‌ 
(१-६) नवर्चस्यास्य सूक्तस्य काश्यपोऽसितो देवलो वा ऋषिः । पवमानः सोमो 
देवता । गायत्री छन्दः 
एते सोमा अभि प्रिय मिन्द्रस्य कार्ममक्षरन्‌ । वर्धन्तो अस्य वीर्यम्‌ १ 
पुनानासश्चमूषदो गच्छन्तो वायुमश्विना । ते नों धान्तु सुवीर्यम्‌ २ 
इन्द्र॑स्य सोम राध॑से पुनानो हार्दि चोदय । ऋतस्य योनिंमासद॑म्‌ ३ 
मृजन्ति त्वा दश॒ क्षिपो हिन्वन्ति सप्त धीतर्यः । अनु विप्रां अमादिषुः ४ 
देवेभ्य॑स्त्वा मर्दाय क॑ स्ंजानमतिं मेष्यः । सं गोभिर्वासयामसि % 
पुनानः कलशेष्वा वरस्त्राणयरुषो हरि: । परि गर्व्यान्यव्यत ६ 
मघोन आ प॑वस्व नो ज॒हि विश्वा अप द्विषः । इन्दो सखायमा विंश ७ 

वृष्टिं दिवः परिं स्रव द्युम्नं पृथिव्या अर्थि । सहो नः सोम पृत्सु धाः ८ 
नृचक्ष॑सं त्वा व॒यमिन्द्र॑पीतं स्व॒र्विद॑म्‌ । भक्षीमहि प्रजामिर्षम्‌ € 


(६) नवमं सूक्तम्‌ 
(१-६) नवर्चस्यास्य सूक्तस्य काश्यपोऽसितो देवलो वा ऋषिः । पवमानः सोमो 
देवता । गायत्री छन्दः 
परिं प्रिया दिवः कवि र्व॑याँसि नप्तथोर्टितः । सुवानो यांति कविक्र॑तुः १ 
प्रप्र क्षयाय पन्य॑से जनाय जुष्टो द्रुहे । वीत्यर्ष चर्निष्ठया २ 
स सूनुर्मातरा शुर्चिर्जातो जाते अरोचयत्‌ । महान्‌ मही ऋतावृधा ३ 
स स॒प्त धीतिभिर्हितो नद्यो अजिन्वदद्रुह॑ः । या एकमक्निं वावृधुः ४ 
ता अभि सन्तमस्तृतं महे युर्वानमा द॑धुः । इन्दुमिन्द्र तव॑ व्रते % 
अभि वह्निरमँर्त्यः सप्त पश्यति वाब॑हिः । क्रिविर्देवीर॑तर्पयत्‌ ६ 
अवा कल्पैषु नः पुम स्तमांसि सोम योध्या । तानिं पुनान जङ्घनः ७ 
नू नव्यसे नवीयसे सूक्तार्य साधया पथः । प्रब्वद्रौचया रुचः ८ 
पवमान महि श्रवो गामश्वं रासि वीरव॑त्‌ । सनां मेधां सना स्व॑ः € 


(१०) दशमं सूक्तम्‌ 
(१-६) नवर्चस्यास्य सूक्तस्य काश्यपोऽसितो देवलो वा ऋषिः । पवमानः सोमो 
देवता । गायत्री छन्दः 
प्र स्वानासो रथां इवा ऊर्वन्तो न अश्रव॒स्यर्वः । सोमासो राये अक्रमुः १ 
हिन्वानासो रथां इव दधन्विरे गभस्त्योः । भरासः कारिणामिव २ 
राजानो न प्रशस्तिभिः सोमासो गोभिरञ्जते । य॒ज्ञो न सप्त धातृभिः ३ 
परि सुवानास इन्दवो मर्दाय बर्हणा गिरा । सुता अर्षन्ति धार॑या ४ 
आपानासो विवस्व॑तो जन॑न्त उषसो भग॑म्‌ । सूरा अणवं वि त॑न्वते ५ 
अप द्वारां मतीनां प्रबा सरवन्ति कारवः । वृष्णो हर॑स आयवः ६ 
समीचीनास आसते होतारः ससरजामयः । प॒दमेक॑स्य॒ पिप्रतः ७ 
नाभा नाभिं न॒ आ द॑दे चर्च्षश्वित्‌ सूर्य सर्चा । कवेरप॑त्यमा दुहे ८ 
अभि प्रिया दिवस्पद मध्वर्युभिर्गुहां हितम्‌ । सूरः पश्यति चरक्न॑सा ६ 


(११) एकादशं सूक्तम्‌ 

(१-६) नवर्चस्यास्य सूक्तस्य काश्यपोऽसितो देवलो वा ऋषिः । पवमानः सोमो 
देवता । गायत्री छन्दः 

उपास्मै गायता नरः पवमानायेन्दवे । अभि देवाँ इर्यक्षते १ 

अभि ते मर्धुना पयो ऽथर्वाणो अशिश्रयुः । देवं देवार्य देवयु २ 

स न॑ः पवस्व शां गवे शं जर्नाय॒ शमर्वते । शं राजन्नोषधीभ्यः ३ 
बभ्रवे नु स्वर्तवसे ऽरुणार्य दिविस्पृर्श । सोमाय गाथमर्चत ४ 
हस्त॑च्यृतेभिरद्रिभिः सुतं सोम॑ पुनीतन । मधावा धावता मर्घ ५ 
नमसेदुर्प सीदत दश्चेदभि श्रीणीतन । इन्दुमिन्द्र दधातन ६ 

अमित्रहा विच॑र्षणिः पव॑स्व सोम शं गवें । देवेभ्यौ अनुकामकृत्‌ ७ 
इन्द्राय सोम पात॑वे मर्दाय परि षिच्यसे । मनश्विन्मन॑सस्पतिः ८ 
पव॑मान सुवीर्यं रयिं सोम रिरीहि नः । इन्द्विन्द्रॅश नो युजा € 


(१२) द्वादशं सूक्तम्‌ 
(१-६) नवर्चस्यास्य सूक्तस्य काश्यपोऽसितो देवलो वा ऋषिः । पवमानः सोमो 
देवता । गायत्री छन्दः 
सोर्मा असृग्रमिन्दवः सुता आतस्य साद॑ने । इन्द्राय मर्घुमत्तमाः १ 
अभि विप्रां अनूषत गावो वत्सं न मातर॑ः । इन्द्रं सोम॑स्य पीतये २ 
मदच्युत्‌ चति साद॑ने सिन्धोरूर्मा विपश्चित्‌ । सोमों गौरी अधि श्रितः ३ 
दिवो नाभां विचज्ञणो 5व्यो वारे महीयते । सोमो यः सुक्र्तः कविः ४ 
यः सोम॑ः कलशेष्वा अन्तः पवित्र आहितः । तमिन्दुः परि षस्वजे ५ 
प्र वाचमिन्दुरिष्यति समुद्रस्याधि विष्टपि । जिन्वन्‌ कोश॑ मध॒श्च॒त॑म्‌ ६ 
नित्य॑स्तोत्रो वनस्पतिं र्धीनामन्तः स॑बर्दुघ॑ः । हिन्वानो मानुषा युगा ७ 
अभि प्रिया दिवस्पदा सोमो हिन्वानो अर्षति । विप्रस्य धार॑या कविः ८ 
आ प॑वमान धारय रयिं सहस्त्रवर्चसम्‌ । अस्मे इन्दो स्वाभुवम्‌ ६ 
अष्टमोऽध्यायः 
। व० १।३३। 


(१३) त्रयोदशं सूक्तम्‌ 
(१-६) नवर्चस्यास्य सूक्तस्य काश्यपोऽसितो देवलो वा ऋषिः । पवमानः सोमो 
देवता । गायत्री छन्दः 

सोम॑ः पुनानो अर्घति सहस्त्रधारों अत्यविः । वायोरिन्द्रस्य निष्कृतम्‌ १ 
पर्व॑मानमवस्यको विप्रमभि प्र गायत । सुष्वाणं देववीतये २ | 
पव॑न्ते वाज॑सातये सोमा: सहस्त्रंपाजसः । गृणाना देववीतये ३ 

उत नो वाज॑सातये पर्वस्व बृहतीरिषः । द्युमर्दिन्दो स॒वीर्यम्‌ ४ 

ते नः सह॒स्त्रिणं रयिं पर्व॑न्तामा सुवीर्यम्‌ । सुवाना देवास इन्द॑वः ५ 
अत्यां हियाना न हेतृभि रसंग्रं वाज॑सातये । वि वारमर्व्यमाशर्वः ६ 
वाश्रा ग्रर्षन्तीन्द॑वो ऽभि व॒त्सं न धेनवः । दुधन्विरे गभ॑स्त्योः ७ 

जुष्ट इन्द्राय मत्सरः पव॑मान कर्निक्रदत्‌ । विश्वा अप द्विषो जहि ८ 
अपघ्नन्तो अराव्णः पव॑मानाः स्वर्टर्शः । योनावृतस्य सीदत ६ 


(१४) चतुर्दशं सूक्तम्‌ 
(१-८) अ्रष्टर्चस्यास्य सक्तस्य काश्यपोऽसितो देवलो वा ऋषिः । पवमानः सोमो 
देवता । गायत्री छन्दः 
परि प्रार्सिष्यदत्‌ कविः सिन्धोंरूर्मावर्धि श्रितः । कारं बिभ्रत्‌ पुरुस्पृहम्‌ १ 
गिरा यदी सर्बन्धव॒ः पञ्च व्रार्ता अपस्यर्वः । परिष्कृणवन्तिं धर्णसिम्‌ २ 
आदस्य शष्मिणो रसे विश्वै देवा अमत्सत । यदी गोभिर्वसायते ३ 
निरिणानो वि धांवति जहच्छर्याणि तान्वा । अ्रत्रा सं जिघते यजा ४ 
नप्तीभिर्यो विवस्वतः शभ्रो न मामृजे युवा । गाः कृण्वानो न निर्णिजम्‌ ५ 
अति श्रिती तिरश्चता ग॒व्या जिंगात्यणठ्यां । वग्नुमियर्ति यं विदे ६ 
अभि क्षिपः सम॑ग्मत म॒र्जय॑न्तीरिषस्पर्तिम्‌ । पृष्ठा गुभ्णत वाजिनः ७ 
परिं दिव्यानि मर्मृशद्‌ विश्वानि सोम पार्थिवा । वर्सूनि याह्यस्मयुः ८ 


(१५) पञ्चदशं सूक्तम्‌ 
(१-८) अ्रष्टर्चस्यास्य सूक्तस्य काश्यपोऽसितो देवलो वा ऋषिः । पवमानः सोमो 
देवता । गायत्री छन्द 
एष धिया यात्यणठ्या शूरो रर्थेभिराशर्भिः । गच्छन्निन्द्रस्य निष्कृतम्‌ १ 
एष पुरू धियायते बृहते देवतातये । यत्रामृतास आसते २ 
एष हितो वि नीयते ऽन्तः शभ्राब॑ता पथा । यदीं तुञ्जन्ति भूर्णयः ३ 
एष शृङ्गाणि दोधघुव च्छिशीते यथ्योई वृषा । नृम्णा दर्धान ओज॑सा ४ 


584 


MAHARISHI UNIVERSITY OF MANAGEMENT ऋक वेद i 
VEDIC LITERATURE COLLECTION त्र पु क्‌ बद [Rik Veda] 


एष रुक्मिभिरीयते वाजी शग्रेभिरंशुर्भिः । पतिः सिन्धूनां भर्वन्‌ ५ 
एष वसूनि पिब्दना परुषा ययिवाँ अति । अव शादेषु गच्छति ६ 
एतं मृजन्ति मर्ज्यं मुप द्रोणेष्वायव॑ः । प्रचक्राणं महीरिष॑ः ७ 

एतमु त्यं दश क्षिपो मृजन्ति सप्त धीतयः । स्वायुधं म॒दिन्त॑मम्‌ ८ 


(१६) षोडशं सूक्तम्‌ 

(१-८) अ्रष्टर्चस्यास्य सूक्तस्य काश्यपोऽसितो देवलो वा ऋषिः । पवमानः सोमो 

देवता । गायत्री छन्दः 
प्र ते सोतारं ओणयो३ रसं मदाय घुष्व॑ये । सर्गो न तक्त्येतशः १ 
क्रत्वा दक्ष॑स्य रथ्य॑म॒पो वसांनमन्ध॑सा । गोषामण्वेषु सश्चिम २ 
अनप्तमप्सु दुष्टरं सोम॑ पवित्र आ सज । पुनीहीन्द्राय पार्तवे ३ 
प्र पुनानस्य चेत॑सा सोम॑ः पवित्रे अर्षति । क्रत्वा स॒धस्थमास॑दत्‌ ४ 
प्र त्वा नमोभिरिन्दव इन्द्र सोमा अ्रसुक्तत । म॒हे भराय कारिणः ५ 
पुनानो रूपे अव्यये विश्वा ग्रर्घन्नभि श्रियः । शूरो न गोर्ष तिष्ठति ६ 
दिवो न सान पिप्युषी धारां सुतस्य॑ वेधस॑ः । वृथा पवित्रे अर्षति ७ 
त्वं सौम विपश्चितं तनां पुनान आयुषं । अव्यो वारं वि घांवसि ८ 


(१७) सप्तदशं सूक्तम्‌ 
(१-८) अ्रष्टर्चस्यास्य सूक्तस्य काश्यपोऽसितो देवलो वा ऋषिः । पवमानः सोमो 
देवता । गायत्री छन्दः 
प्र निम्नेनेव सिन्ध॑वो घ्नन्तो वृत्राणि भूर्णयः । सोमा असृग्रमाशर्वः १ 
अभि सुंवानास इन्द॑वो वृष्टय॑ः पृथिवीमिव । इन्द्रं सोमासो अक्षरन्‌ २ 
अ्रत्यूमिर्मत्सरो मदः सोम॑ः पवित्रे अर्षति । विघ्नन्‌ रक्षांसि देवयुः ३ 
आ कलशेषु धावति पवित्रे परि षिच्यते । उक्थैर्यज्ञे्षं वर्घते ४ 
अति त्री सोम रोचना रोहन्‌ न भ्राजसे दिव॑म्‌ । इष्णन्‌ त्सूर्य न चोदयः % 
अभि विप्रां अनूषत मूर्धन्‌ यज्ञस्य॑ कारव॑ः । दर्धानाश्चक्ष॑सि प्रियम्‌ ६ 
तमुं त्वा वाजिनं नरो धीभिर्विप्रा अव॒स्यव॑ः । मृजन्ति देवतातये ७ 
मधोर्धारामनुं क्षर तीव्रः स॒धघस्थमास॑दः । चार्ृताय॑ पीतये ८ 


(१८) अ्रष्टादशं सूक्तम्‌ 

(१-७) सप्तर्चस्यास्य सूक्तस्य काश्यपोऽसितो देवलो वा ऋषिः । पवमानः सोमो 
देवता । गायत्री छन्दः 

परि सुवानो गिरिष्ठाः पवित्रे सोमो अ्रक्षाः । मर्देषु सर्वधा असि १ 

त्वं विप्रस्त्वं कविर्मधु प्र जातमरन्ध॑सः । मर्देषु सर्वधा असि २ 

तव॒ विश्वै स॒जोष॑सो देवास॑ः पीतिमाशत । मदेषु सर्वधा असि ३ 

आ यो विश्वानि वार्या वर्सनि हस्तयोर्दधे । मदेषु सर्वधा असि ४ 

य इमे रोद॑सी मही सं मातरेव दोहते । मर्देषु सर्वधा असि ५ 

परि यो रोद॑सी उभे स॒द्यो वाजैभिरर्षति । मदेषु सर्वधा असि ६ 

स शष्मी कलशेष्वा पुनानो अचिक्रदत्‌ । मदेषु सर्वधा असि ७ 


(१६) एकोनविंशं सूक्तम्‌ 
(१-७) सप्तर्चस्यास्य सूक्तस्य काश्यपोऽसितो देवलो वा ऋषिः । पवमानः सोमो 
देवता । गायत्री छन्दः 
यत्‌ सौम चित्रमुक्थ्यं दिव्यं पार्थिवं वर्स । तन्नः पुनान आ भ॑र १ 
युवं हि स्थः स्व॑र्पती इन्द्र॑श्च सोम गोप॑ती । ईशाना पिप्यतं धिय॑ः २ 
वृषां पुनान आयुर्षु स्तनयन्नधि ब॒र्हिषि । हरिः सन्‌ योनिमास॑दत्‌ ३ 
अर्वाचशन्त धीतर्यो वृषभस्याधि रेत॑सि । सूनोर्व॑त्सस्य मातरः ४ 
कुविट्ठषणयन्तीभ्यः पुनानो गर्भमादर्धत्‌ । याः शक्रं दुहते पर्यः & 
उप॑ शिक्षापतस्थुषो भियसमा धेंहि शत्र॑षु । पर्वमान विदा रयिम्‌ ६ 
नि शत्रोः सोम वुष्णयं नि शुष्मं नि वर्यस्तिर । दूरे वा स॒तो अन्ति वा ७ 


(२०) विंशं सूक्तम्‌ 
(१-७) सप्तर्चस्यास्य सूक्तस्य काश्यपोऽसितो देवलो वा ऋषिः । पवमानः सोमो 
देवता । गायत्री छन्दः 
प्र कविर्देवर्वीतये ऽव्यो वारॅभिरर्षति । साह्वान्‌ विश्वा अभि स्पृर्घः १ 
स हि ष्मां जरितृभ्य आ वाजं गोमन्तमिन्वति । पव॑मानः सहस्त्रिण॑म्‌ २ 
परि विश्वानि चेत॑सा मृशसे पर्वसे म॒ती । स न॑ः सोम श्रवो विदः ३ 
अर्भ्यर्ष बृहद्यशो मधर्वद्यो धुवं रयिम्‌ । इष॑ स्तोतृभ्य आ भ॑र ४ 
त्वं राजैव सुब्रतो गिर॑ः सोमा विवेशिथ । पुनानो व॑ह्वे अ्द्धत ५ 
स वह्निरप्सु दुष्टरो मृज्यमानो गभ॑स्त्योः । सोम॑श्चमूषं सीदति ६ 

क्रीळर्मखो न मंहयुः पवित्र सोम गच्छसि । दर्धत्‌ स्तोत्रे सुवीर्यम्‌ ७ 


(२१) एकविंशं सूक्तम्‌ 

(१-७) सप्तर्चस्यास्य सूक्तस्य काश्यपोऽसितो देवलो वा ऋषिः । पवमानः सोमो 
देवता । गायत्री छन्दः 

एते धांब॒न्तीन्द॑बः सोमा इन्द्राय घुष्व॑यः । मत्सरासः स्वर्विदः १ 

प्रवृणवन्तो अभियुजः सुष्व॑ये वरिवोविदः । स्वयं स्तोत्रे ब॑यस्कृत॑ः २ 

वृथा क्रीळन्त इन्द॑वः स॒धस्थ॑म॒भ्येकमित्‌ । सिन्धोरूर्मा व्य॑क्षरन्‌ ३ 

एते विश्वानि वार्या पवमानास आशत । हिता न सप्त॑यो रथे ४ 

आस्मिन्‌ पिशङ्गमिन्दतो दधाता वेनमादिशे । यो अस्मभ्यमरावा ५ 

ऋृभुर्न रथ्यं नवं दर्घाता केत॑मादिशे । शक्राः प॑वध्वमर्णसा ६ 

एत उ त्ये ्रवीवशन्‌ काष्ठां वाजिनों अक्रत । सतः प्रासांविषुर्मतिम्‌ ७ 


(२२) द्वाविंशं सूक्तम्‌ 

(१-७) सप्तर्चस्यास्य सूक्तस्य काश्यपोऽसितो देवलो वा ऋृषिः । पवमानः सोमो 
देवता । गायत्री छन्दः 

एते सोमास आशवो र्था इव प्र वाजिनः । सर्गाः सृष्टा अहेषत १ 

एते वातां इवोरवः पर्जन्यस्येव वृष्टयः । अग्नेरिव भ्रमा वृथा २ 

एते पता विपश्चितः सोमांसो दध्याशिरः । विपा व्यांनशर्धियः ३ 

एते मृष्टा अमर्त्याः ससृवांसो न शश्रमुः । इयक्षन्तः पथो रजः ४ 

एते पृष्ठानि रोदसो विंप्रयन्तो व्यानशः । उतेदर्मत्तमं रजः ५ 

तन्तुं तन्वानमुत्तममनु प्रवर्त आशत । उतेदमत्तमाय्यम्‌ ६ 

त्वं सोम पणिभ्य आ बसु गर्व्यांनि धारयः । ततं तन्तुमचिक्रदः ७ 


(२३) त्रयोविंशं सूक्तम्‌ 

(१-७) सप्तर्चस्यास्य सूक्तस्य काश्यपोऽसितो देवलो वा ऋषिः । पवमानः सोमो 
देवता । गायत्री छन्दः 

सोमा असृग्रमाशवो मधोर्मदस्य धार॑या । अभि विश्वानि काव्यां १ 

अन॑ प्रबार्स आयव॑ः प॒दं नवीयो अक्रमुः । रुचे ज॑नन्त सूर्यम्‌ २ 

ग्रा पवमान नो भरा ऽर्यो अ्रदाशुषो गर्यम्‌ । कृधि प्रजाब॑तीरिर्षः ३ 
अभि सोमास आयवः पर्व॑न्ते मद्यं मद॑म्‌ । अभि कोश॑ मधुश्चुतम्‌ ४ 
सोमो अर्षति घर्णसिर्दधांन इन्द्रियं रस॑म्‌ । सुवीरो अभिशस्तिपाः ५ 
इन्द्राय सोम पवसे देवेभ्यः सधमाद्यः । इन्दो वाज॑ सिषाससि ६ 
अस्य पीत्वा मर्दाना मिन्द्रो वृत्राण्यप्रति । जघार्न जघर्नञ्च नु ७ 


(२४) चतुर्विंशं सूक्तम्‌ 
(१-७) सप्तर्चस्यास्य सूक्तस्य काश्यपोऽसितो देवलो वा ऋषिः । पवमानः सोमो 
देवता । गायत्री छन्दः 
प्र सोमांसो अधन्विषुः पर्वमानास इन्द॑वः । श्रीणाना अप्सु म॑झत १ 
अभि गावो अधन्विषुरापो न प्रवतां य॒तीः । पुनाना इन्द्रमाशत २ 
प्र पवमान धन्वसि सोमेन्द्राय पात॑वे । नृभिर्यतो वि नीयसे ३ 
त्वं सोम नृमार्दनः पव॑स्व चर्षणीसहे । सस्त्रियों अनुमाद्यः ४ 
इन्दो यदद्रिभिः सुतः पवित्रं परिधार्वसि । अरमिन्द्रस्य घाम्नें ५ 
पव॑स्व वृत्रहन्तमो क्थेभिरनुमाद्यः । शुचिः पावको अद्धतः ६ 
शुचिः पावक उंच्यते सोम॑ः सुतस्य मध्व॑ः । देवावीर॑घशंसहा ७ 
ङ्वितीयोऽनुवाकः | 
। सू० २% ६० । 


(२%) पञ्चविंशं सूक्तम्‌ 
(१-६) षङड्चस्यास्य सूक्तस्यागस्त्यो दृव्व्हच्युत ऋषिः । पवमानः सोमो देवता । 
गायत्री छन्दः 
पर्वस्व दक्षसार्धनो देवेभ्यः पीतये हरे । मरुद्यो वायवे मर्दः १ 
पर्वमान धिया हितोई ऽभि योनिं कनिक्रदत्‌ । धर्म॑णा वायुमा विश २ 
सं देवैः शोभते वुर्षा कविर्योनावधि प्रियः । वृत्रहा दैव॒वीत॑मः ३ 
विश्वां रूपाण्याविशन्‌ पुनानो याति हर्यतः । यत्रामृतास आस॑ते ४ 
अरुषो जनयन्‌ गिरः सोमः पवत आयुषक्‌ । इन्द्रं गच्छन्‌ कविक्र॑तुः % 
आ प॑वस्व मदिन्तम प॒वित्रं धार॑या कवे । अर्कस्य योनिमासदम्‌ ६ 


(२६) षड्विंशं सूक्तम्‌ 

(१-६) षङ्चस्यास्य सूक्तस्य दार्ळ्हच्युत इध्मवाह ऋषिः । पवमानः सोमो देवता 
। गायत्री छन्दः 

तम॑मृक्षन्त वाजिन मुपस्थे अ्रदितेररधिं । विप्रासो अण्व्या धिया १ 

तं गावो अ्रभ्यनूषत सहस्त्रघारमर्च्तितम्‌ । इन्दं धर्तारमा दिवः २ 

तं वेधां मेधर्याह्यन्‌ पर्वमानमधि द्यवि । धर्णसिं भूरिधायसम्‌ ३ 

तम॑ह्यन्‌ भुरिजौर्धिया संवर्सानं विवस्व॑तः । पति वाचो अर्दाभ्यम्‌ ४ 

तं सानावधि जामयो हरिं हिन्वन्त्यरद्रिभिः । हर्यतं भ्रिंचक्षसम्‌ ५ 

तं त्वा हिन्वन्ति वेधसः पव॑मान गिरावुर्ध॑म्‌ । इन्दविन्द्राय मत्सरम्‌ ६ 


(२७) सप्तविंशं सूक्तम्‌ 
(१-६) षड़चस्यास्य सूक्तस्याङ्गिरसो नृमेध अृषिः । पवमानः सोमो देवता । 
गायत्री छन्दः 
एष कविरभिष्टतः पवित्रे अधिं तोशते । पुनानो घ्नन्नप स्त्रिघः १ 
एष इन्द्राय वायवे स्व॒र्जित्‌ परि षिच्यते । पवित्रे दक्षसार्धनः २ 
एष नृभिर्वि नीयते दिवो मूर्धा वृर्षा सुतः । सोमो वनेषु विश्ववित्‌ ३ 
एष गक्युर॑चिक्रदत्‌ पब॑मानो हिरण्ययुः । इन्दुः सत्राजिदस्तृतः ४ 
एष सूर्येण हासते पर्व॑मानों अधि द्यविं । पवित्रे मत्सरो मर्दः ५ 
एष शर्ष्म्यसिष्यद दन्तरिंक्षे वृषा हरि: । पुनान इन्दुरिन्द्रमा ६ 


(२८) अटष्टाविंशं सूक्तम्‌ 
(१-६) षड़चस्यास्य सूक्तस्याङ्गिरसः प्रियमेध ऋषिः । पवमानः सोमो देवता । 
गायत्री छन्दः 
एष वाजी हितो नृभि र्विश्वविन्मर्नसस्पतिः । अव्यो वारं वि धावति १ 
एष पवित्रे अक्षरत्‌ सोमो देवेभ्यः सुतः । बिश्वा धार्मान्याविशन्‌ २ 
एष देवः शभायते ऽधि योनावर्मर्त्यः । वृत्रहा देव॒वीत॑मः ३ 
एष वृषा कनिक्रद इशभिर्जामिभिर्यतः । अभि द्रोणानि धावति ४ 
एष सूर्यमरोचयत्‌ पव॑मानो विचर्षणिः । विश्वा धार्मानि विश्ववित्‌ ५ 
एष शष्म्यर्दाभ्यः सोम॑ः पुनानो अर्षति । देवावीर॑घशंसहा ६ 


(२६) एकोनत्रिंशं सूक्तम्‌ 
(१-६) षड़चस्यास्य सूक्तस्याङ्गिरसो नृमेध ऋषिः । पवमानः सोमो देवता । 

गायत्री छन्द 
प्रास्य धारां अक्षरन्‌ वृष्ण॑ः सुतस्यौजसा । देवां अन्‌ प्रभूष॑ंतः १ 
सप्तिं मृजन्ति वेधसो गृणन्तः कारवो गिरा । ज्योतिर्जज्ञानमुक्थ्यम्‌ २ 
सुषहा सोम तानि ते पुनानाय प्रभूचसो । वर्धा समुद्रमुक्थ्यम्‌ ३ 
विश्वा वसूनि संजयन्‌ पर्वस्व सोम॒ धार॑या । इन्‌ द्वेर्षासि सध्र्यक्‌ ४ 
रक्षा सु नो अर॑रुषः स्वनात्‌ स॑मस्य कस्य॑ चित्‌ । निदो यत्र मुमुच्महे ५ 
एन्दो पार्थिवं र॒यिं दिव्यं प॑वस्व धार॑या । द्युमन्तं शुष्ममा भर ६ 


(३०) त्रिंशं सूक्तम्‌ 
(१-६) षड़चस्यास्य सूक्तस्याङ्गिरसो बिन्दुर्मृषिः । पवमानः सोमो देवता । 
गायत्री छन्द 

प्र धारां अ्रस्य शष्मिणो वूर्था पवित्रे अक्षरन्‌ । पुनानो वार्चमिष्यति १ 
इन्दुर्हियानः सोतृभि मृज्यमानः कनिक्रदत्‌ । इय॑र्ति वमुमिन्द्रियम्‌ २ 

आ नः शुर्ष्म नृषाह्य वीरवन्तं पुरुस्पृहम्‌ । पव॑स्व सोम धार॑या ३ 

प्र सोमो अति धार॑या पवमानो असिष्यदत्‌ । अभि द्रोणान्यासदम्‌ ४ 
अप्सु त्वा मर्धुमत्तमं हरिं हिन्वन्त्यद्रिभिः । इन्दविन्द्राय पीतये ५ 
सुनोता मर्धुमत्तमं सोममिन्द्राय वजिर्णे । चारु शर्धाय मत्सरम्‌ ६ 


(३१) एकत्रिंशं सूक्तम्‌ 
(१-६) षङड़चस्यास्य सूक्तस्य राहृगणो गोतम ऋषिः । पवमानः सोमो देवता । 
गायत्री छन्दः 
प्र सोमासः स्वाध्यः पर्वमानासो अक्रमुः । रयिं कृण्वन्ति चेत॑नम्‌ १ 
दिवस्पृथिव्या अधि भर्वेन्दो द्युम्नवर्धनः । भवा वाजानां पर्तिः २ 
तुभ्यं वार्ता अभिप्रिय स्तुभ्यमर्षन्ति सिन्ध॑वः । सोम वर्धन्ति ते मर्हः ३ 
आ प्यायस्व समेतु ते विश्वर्तः सोम वृष्ण्यम्‌ । भवा वार्जस्य संगथे ४ 
तुभ्यं गावो घृतं पयो बच्चों दुदुहे अक्नितम्‌ । वर्षिष्ठे अधि सानवि ५ 
स्वाय॒घस्यं ते स॒तो भुर्वनस्य पते व॒यम्‌ । इन्दौ सखित्वर्मुश्मसि ६ 


(३२) द्वात्रिंशं सूक्तम्‌ 
(१-६) षड़चस्यास्य सूक्तस्यात्रेयः श्यावाश्व अृषिः । पवमानः सोमो देवता । 
गायत्री छन्दः 

प्र सोमांसो मदच्युतः श्रव॑से नो म॒घोनः । सुता विदर्थे अक्रमुः १ 

आदीं त्रितस्य योष॑णो हरि हिन्वन्त्यद्रिभिः । इन्दुमिन्द्राय पीतये २ 

आदी हंसो यथां गणं विश्वैस्यावीवशन्मतिम्‌ । अत्यो न गोभिरज्यते ३ 

उभे सॉमावचाक॑शन्‌ मृगो न त॒क्तो अर्षसि । सीदन्नृतस्य योनिमा ४ 

अभि गावो अनूषत योषां जारमिव प्रियम्‌ । अ्रर्गन्नाजं यथां हितम्‌ ५ 

अस्मे धेहि द्युमद्मशों मघर्वद्श्च मह्य॑ च । सनिं मेधामुत श्रः ६ 


(३३) त्रयस््त्रंशां सूक्तम्‌ 
(१-६) षङड्चस्यास्य सूक्तस्याप्तयस्त्रित ऋषिः । पवमानः सोमो देवता । गायत्री 
छ्न्दः 

प्र सोमासो विपश्चितो ऽपां न य॑न्त्यूर्मर्यः । वर्नानि महिषा ईव १ 

अभि द्रोणानि बभ्रवः शक्रा ऋतस्य धार॑या । वाजं गोम॑न्तमक्ञरन्‌ २ 

सुता इन्द्राय वायवे वरुणाय मरुद्मः । सोमा ग्र्षन्ति विष्णवे ३ 

तिस्त्रो वाच उदीरते गावो मिमन्ति धेनवः । हरिरेति कनिक्रदत्‌ ४ 

अभि ब्रह्मीरनूषत यह्णी्तरस्यं मातर॑ः । मर्मृज्यन्तँ दिवः शिशम्‌ ५ 

रायः स॑मुद्रांश्चतुरो उस्मभ्य॑ सोम विश्वतः । आ प॑वस्व सहस्त्रिणः ६ 


(३४) चतुस्त्रिंशं सूक्तम्‌ 
(१-६) षड़चस्यास्य सूक्तस्याप्तथस्त्रित ऋषिः । पवमानः सोमो देवता । गायत्री 
छ्न्दः 
प्र सुंबानो धार॑या तने न्दुर्हिन्वानो अर्षति । रुजटूळहा व्योज॑सा १ 
सुत इन्द्राय वायवे वरुणाय मरुः । सोमों अर्षति विष्ण॑वे २ 
वृषाणं वुष॑भिर्यतं सुन्वन्ति सोममद्रिभिः । दुहन्ति शक्म॑ना प्यः ३ 
भुव॑त्‌ त्रितस्य मञ्यौ भुवदिन्द्राय मत्सरः । सं रूपेर॑ज्यते हरिः ४ 
अभीमृतस्य विष्टपं दुहते पृश्निमातरः । चारु प्रियतमं हविः ५ 
समॅनमहुता इमा गिरों अर्षन्ति सस्त्रुर्तः । धेनूर्वाश्रो अंगीवशत्‌ ६ 


(३५) पञ्चत्रिंशं सूक्तम्‌ 
(१-६) षड़चस्यास्य सूक्तस्याङ्गिरसः प्रभूवसुरृषिः । पवमानः सोमो देवता । 
गायत्री छन्दः 


59] 


भै MAHARISHI UNIVERSITY OF MANAGEMENT 
[Rik Veda] मयडल € VEDIC LITERATURE COLLECTION 


आ नः पवस्व धार॑या पर्वमान रयिं पृथुम्‌ । यया ज्योतिर्विदासिं नः १ 
इन्दो समुद्रमीङ्कय पर्वस्व विश्वमेजय । रायो धर्ता न ओज॑सा २ 

त्वया वीरेण वीरवो ऽभि ष्यांम पृतन्यतः । क्षरा णो अभि वार्यम्‌ ३ 

प्र बाजमिन्दुरिष्यति सिर्षासन्‌ वाजसा ऋषि: । बता विदान आर्यधा ४ 
तं गीर्भिर्वाचमीङ्कयं पुनानं वासयामसि । सोमं जनस्य गोर्पतिम्‌ ५ 
विश्वो यस्य॑ ब्रते जनों दाधार धर्मणस्पर्तेः । पुनानस्य॑ प्रभूच॑सोः ६ 


(३६) षटित्रंशं सूक्तम्‌ 
(१-६) षङड़चस्यास्य सूक्तस्याङ्गिरसः प्रभूवसुरृषिः । पवमानः सोमो देवता । 
गायत्री छन्दः 

अर्सर्जि रथ्यां यथा पवित्रे चम्बोः सुतः । कार्ष्मन्‌ वाजी न्यक्रमीत्‌ १ 

स वह्लिंः सोम जागुविः पव॑स्व देववीरति । अभि कोश॑ मधश्च॒त॑म्‌ २ 

स नो ज्योतींषि पूर्व्य पव॑मान वि रोचय | क्रत्वे दक्षाय नो हिनु ३ 
शम्भर्मान ऋतायुर्भि र्मुज्यमांनो गर्भस्त्योः । पर्वते वारे अव्यय ४ 

स विश्वां दाशुषे वसु सोमो दिव्यानि पार्थिवा । पब॑तामान्तरिँच्या ५ 

अआ दिवस्पृष्ठम॑श्वयु गव्ययुः सौम रोहसि । वीरयुः श॑वसस्पते ६ 


(३७) सप्तत्रिंशं सूक्तम्‌ 
(१-६) षड़चस्यास्य सूक्तस्याङ्गिरसो रहूगण ऋषिः । पवमानः सोमो देवता । 
गायत्री छन्दः 

स सुतः पीतये वृषा सोमः पवित्रे अर्षति । विघन्‌ रक्षांसि देवयुः १ 

स प॒वित्रे विचक्षणो हरिरर्षति धर्णसिः । अभि योनिं कनिक्रदत्‌ २ 

स वाजी रोचना दिवः पर्वमानो वि धांवति । रक्षोहा वार॑म॒व्यय॑म्‌ ३ 

स त्रितस्याधि सार्नवि पर्वमानो अरोचयत्‌ । जामिभिः सूर्य॑ सह ४ 

स वंत्रहा बर्षा सुतो वरिवोविददाभ्यः | सोमो वार्जमिवासरत्‌ ५ 

स देवः कविनेंषितोई ऽभि द्रोणानि धावति । इन्दुरिन्द्राय मुंहनां ६ 


(३८) अष्टात्रिंशं सूक्तम्‌ 
(१-६) षड़चस्यास्य सूक्तस्याङ्गिरसो रहूगण ऋषिः । पवमानः सोमो देवता । 
गायत्री छन्दः 

एष उ स्य वृषा रथो ऽठ्यो वारॅभिरर्षति । गच्छन्‌ वाजँ सहस्त्रिण॑म्‌ १ 

एतं त्रितस्य योष॑णो हरि हिन्वन्त्यद्रिभिः । इन्दुमिन्द्राय पीतये २ 

एतं त्यं हरितो दश॑ मर्मृज्यन्ते अपस्युवः । याभिर्मदाय शुम्भते ३ 

एष स्य मान॑षीष्वा श्येनो न विक्ष सीदति । गच्छञ्जारो न योषित॑म्‌ ४ 

एष स्य मद्यो रसो ऽव॑ चष्टे दिवः शिशः । य इन्दुर्वारमाव्रिशत्‌ ५ 

एष स्य पीतये सुतो हरिरर्षति धर्णसिः । क्रन्दन्‌ योनिमभि प्रियम्‌ ६ 


(३६) एकोनचत्वारिंशं सूक्तम्‌ 
(१-६) षङड़चस्यास्य सूक्तस्याङ्गिरसो बृहन्मति्गृषिः । पवमानः सोमो देवता । 
गायत्री छन्दः 
आशर॑र्ष बृहन्मते परिं प्रियेण धाम्ना । यत्र॑ देवा इति ब्रव॑न्‌ १ 
परिष्कृणवन्ननिंष्कृतं जनाय यातयन्निर्षः । वृष्टिं दिवः परिं सत्रब २ 
सुत एति पवित्र आ त्विषिं दर्धान ओजसा । विचक्ताणो विरोचयन्‌ ३ 
अयं स यो दिवस्परि रघुयामा पवित्र ग्रा सिन्धोरूर्मा व्यक्षरत्‌ ४ 
आविवांसन्‌ परावतो अर्थों अर्वावत॑ः सुतः । इन्द्राय सिच्यते मर्धु ५ 
समीचीना नूषत हरि हिन्वन्त्यरद्रिभिः । योनावृतस्य सीदत ६ 


(४०) चत्वारिंशं सूक्तम्‌ 
(१-६) षड़चस्यास्य सूक्तस्याङ्गिरसो बृहन्मति्ृषिः । पवमानः सोमो देवता । 
गायत्री छन्द 

पुनानो अक्रमीदभि विश्वा मृधो विचर्षणिः । शम्भन्ति विप्रं धीतिभिः १ 
आ योनिमरुणो रुह दूमदिन्द्रं वृषा सुतः । धुवे सद॑सि सीदति २ 

नू नों रयिं महामिन्दो ऽस्मभ्यं सोम विश्वर्तः । आ प॑वस्व सहस्त्रिणम्‌ ३ 
विश्वा सोम पवमान द्यम्नानीन्ट्वा भ॑र । विदाः संहस्त्रिणीरिर्षः ४ 

स नः प॒नान आ भर रयिं स्तोत्रे सवीय॑म्‌ । जरितर्वर्थया गिरः ५ 


—— 


पुनान इन्दवा भर सोम टड्विबहसं रयिम्‌ । वृषत्रिन्दो न उक्थ्यम्‌ ६ 


(४१) एकचत्वारिंशं सूक्तम्‌ 
(१-६) षड़चस्यास्य सूक्तस्य कारवो मेध्यातिथि्ऋ्ृषिः । पवमानः सोमो देवता । 
गायत्री छन्दः 

प्र ये गावो न भूर्णयस्त्वेषा अयासो अक्र॑मुः । घ्नन्तः कृष्णामप त्वर्चम्‌ १ 
सुवितस्य॑ मनामहे ऽति सेतु दुराव्य॑म्‌ । साह्वांसो दस्युम्रतम्‌ २ 

शुरावे वृष्टेरिव स्वनः पव॑मानस्य शष्मिणंः । चर॑न्ति विद्युतो दिवि ३ 

आ प॑वस्व महीमिषं गोम॑दिन्दो हिर॑णयवत्‌ । अ्रश्वांवद्वाज॑वत्‌ सुतः ४ 

स प॑वस्व विचर्षण आ मही रोद॑सी पुण । उषाः सूर्यो न रश्मिभिः ५ 
परिं णः शर्मयन्त्या धार॑या सोम विश्वर्तः । सरां रसेवं विष्टपम्‌ ६ 


(४२) द्विचत्वारिंशं सूक्तम्‌ 
(१-६) षड़चस्यास्य सूक्तस्य कारवो मेध्यातिथि्ऋ्ृषिः । पवमानः सोमो देवता । 
गायत्री छन्दः 
जनर्यन्‌ रोचना दिवो जनर्यन्नप्स॒ सूर्यम्‌ । वर्सांनो गा अपो हरिः १ 
एष प्रत्रेन मन्म॑ना देवो देवेभ्यस्परि । धार॑या पवते सुतः २ 
वावुधानाय तूर्वये पव॑न्ते वाज॑सातये । सोमाः सहस्त्रंपाजसः ३ 
दुहानः प्रत्नमित्‌ पर्यः पवित्रे परि षिच्यते । क्रन्दन्‌ देवाँ अजीजनत्‌ ४ 
अभि विश्वानि वार्या ऽभि देवां औतावुर्ध॑ः । सोम॑ः पुनानो अर्घति ५ 
गोर्मन्नः सोम वीरव दर्श्बावद्वार्जजत्‌ सुतः । पर्वस्व बृहतीरिर्षः ६ 


(४३) त्रिचत्वारिंशं सूक्तम्‌ 

(१-६) षड़चस्यास्य सूक्तस्य कारवो मेध्यातिथि्ऋ्ृषिः । पवमानः सोमो देवता । 

गायत्री छन्दः 
यो अर्त्य इव मृज्यते गोभिर्मदाय हर्य॒तः । तं गीर्भिर्वासयामसि १ 
तं नो विश्वां अवस्युवो गिर॑ः शुम्भन्ति पूर्वथा । इन्दुमिन्द्राय पीतये २ 
पुनानो यांति हर्यतः सोमो गीर्भिः परिष्कृतः । विप्रस्य मेध्यांतिथेः ३ 
पर्व॑मान विदा रयि मस्मभ्य॑ सोम सुश्रिय॑म्‌ । इन्दो सहस्त्र॑वर्चसम्‌ ४ 
इन्दुरत्यो न वांजसृत्‌ कनिक्रन्ति पवित्र आ । यदक्षारति देवयुः % 
पर्वस्व वाज॑सातये विप्रस्य गृण॒तो वृधे । सोम रास्व॑ सुवीर्यम्‌ ६ 

इति षष्ठोऽष्टकः हर 


अथ सप्रमोष्ष्टकः 
प्रथमोऽध्यायः 

(४४) चतुश्चत्वारिंशं सूक्तम्‌ 
(१-६) षङड़चस्यास्य सूक्तस्याङ्गिरस अयास्य षिः । पवमानः सोमो देवता । 
गायत्री छन्दः 
प्र णं इन्दो महे तन॑ ऊर्मि न बिभ्रदर्षसि । अभि देवाँ अयास्यः १ 
म॒ती जुष्टो धिया हितः सोमो हिन्वे परावति । विप्रस्य धार॑या कविः २ 
अयं देवेषु जागृविः सुत एंति पवित्र आ । सोमो याति विच॑र्षणिः ३ 
स न॑ः पवस्व वाजयु श्च॑क्राणश्चारुंमध्वरम्‌ । बर्हिष्माँ आ विवासति ४ 
स नो भर्गाय वायवे विप्रबीरः सदाव॑धः । सोमों देवेष्वा य॑मत्‌ ५ 
स नों अद्य वसुत्तये क्रतुविद्ञातुवित्तमः । वाजँ जेषि श्रवो बृहत्‌ ६ 


(४५) पञ्चचत्वारिंशं सूक्तम्‌ 
(१-६) षङड़चस्यास्य सूक्तस्याङ्गिरस अयास्य षिः । पवमानः सोमो देवता । 
गायत्री छन्दः 
स प॑वस्व॒ मदाय क॑ नृचच्षां देववीतये । इन्दविन्द्राय पीतये १ 
स नों अर्षाभि टूत्यं१ त्वमिन्द्राय तोशसे । देवान्‌ त्सखिँभ्य आ वर॑म्‌ २ 
उत त्वाम॑रुणं वयं गोभिरञ्जमो मदाय कम्‌ । वि नो राये दुरो वृधि ३ 
अत्य पवित्र॑मक्रमीद्‌ वाजी धरं न याम॑नि । इन्दुर्देवेषु पत्यते ४ 
समी सखायो अस्वरन्‌ वने क्रीळन्तमत्यविम्‌ । इन्दुं नावा अनूषत » 
तर्या पबस्व धार॑या यर्या पीतो विचर्क्षसे । इन्दो स्तोत्रे सुवीर्यम्‌ ६ 


(४६) षट्चत्वारिंशं सूक्तम्‌ 
(१-६) षङड़चस्यास्य सूक्तस्याङ्गिरस अयास्य षिः । पवमानः सोमो देवता । 
गायत्री छन्दः 

अस॑ग्रन्‌ देववीतये ऽत्यासः कृत्व्यां इव । क्षर॑न्तः पर्वतावुर्धः १ 
पर्रिष्कृतास इन्द॑वो योर्षेब पित्र्यावती । वायं सोमा असृक्षत २ 
एते सोमास इन्द॑वः प्रर्यस्वन्तश्चमू सुताः । इन्द्र॑ वर्धन्ति कर्मभिः ३ 
आ धावता सुहस्त्यः शक्रा ग|भ्णीत म॒न्थिना । गोभिः श्रीणीत मत्सरम्‌ ४ 
स पंबस्व धनंजय प्रयन्ता रार्घ॑सो महः । अस्मभ्यं सोम गातुवित्‌ ५ 

एतं मृजन्ति मर्ज्यं पर्व॑मानं दश क्षिर्पः । इन्द्राय मत्सरं मर्द॑म्‌ ६ 


(४७) सप्तचत्वारिंशं सूक्तम्‌ 
(१-५) पञ्चर्चस्यास्य सूक्तस्य भार्गवः कविक्रूषिः । पवमानः सोमो देवता । 
गायत्री छन्दः 
अया सोम॑ः सुकृत्यया महश्चिदभ्यवर्धत । मन्दान उद्भघायते १ 
कृतानीदस्य करत्वा चेतन्ते दस्युतर्हणा । ऋणा च॑ धृष्णुश्चयते २ 
आत्‌ सोर्म इन्द्रियो रसो वजः सहस्त्रसा भुवत्‌ । उक्थं यदस्य जायते ३ 
स्व॒यं कविर्विधर्तरि विप्राय रत्नमिच्छति । यदीं मर्मृज्यते घिर्यः ४ 
सिषासतू रयीणां वाजेष्वर्वतामिव । भरेषु जिग्युर्षामसि % 


(४८) अष्टचत्वारिंशं सूक्तम्‌ 
(१-५) पञ्चर्चस्यास्य सूक्तस्य भार्गवः कविक्रूषिः । पवमानः सोमो देवता । 
गायत्री छन्दः 
तं त्वां नृम्णानि बिभ्रतं सधस्थेषु महो दिवः । चारु सुकृत्ययेमहे १ 
संृक्तधृष्णुमुक्थ्यं महार्महिब्रतं मद॑म्‌ । शतं पुरो रुरुक्षणिंम्‌ २ 
अतस्त्वा रयिमभि राजानं सुक्रतो दिवः । सुपर्णो अठयथिर्भरत्‌ ३ 
विश्व॑स्मा इत्‌ स्वर्दुशे सार्धारणं रज॒स्तुर॑म्‌ । गोपामृतस्य विर्भरत्‌ ४ 
अधां हिन्वान ईन्द्रियं ज्याया महित्वर्मानशे । अभिष्टिकृद्विच॑र्षणिः 


(४६) एकोनपञ्चाशं सूक्तम्‌ 
(१-५) पञ्चर्चस्यास्य सूक्तस्य भार्गवः कवित्रुषिः । पवमानः सोमो देवता । 
गायत्री छन्दः 
पर्वस्व वृष्टिमा सु नो ऽपामूर्मि दिवस्परिं । ग्रयच्त्मा बृहतीरिर्षः १ 
तयां पवस्व॒ धार॑या यया गाव॑ इहागम॑न्‌ । जन्यांस॒ उर्प॑ नो गुहम्‌ २ 
घृतं प॑वस्व धार॑या यज्ञेषुं देववीत॑मः । अस्मभ्य॑ वृष्टिमा प॑ ३ 
स न॑ ऊर्जे व्यशव्यर्य पवित्र घाव धार॑या । देवार्सः शृणवन्‌ हि क॑म्‌ ४ 
पव॑मानो असिष्यद द्रक्षांस्यपजङ्कनत्‌ । प्रबवद्रोचयन्‌ रुचः % 

(०) पञ्चाशं सूक्तम्‌ 
(१-५) पञ्चर्चस्यास्य सूक्तस्याङ्गिरस उचथ्य ऋषिः । पवमानः सोमो देवता । 
गायत्री छन्दः 
उत्‌ ते शुष्मास ईरते सिन्धोरूर्मेरिव स्वनः । वाणस्य चोदया परिम्‌ १ 
प्रसवे त उदीरते तिस्त्रो वाचों मखस्युर्बः । यदव्य एषि सारनवि २ 
अव्यो वारे परिं प्रियं हरिं हिन्वन्त्यर्द्रिभिः । पव॑मानं मधुश्चुतम्‌ ३ 
आ प॑वस्व मदिन्तम पवित्रं धार॑या कवे । अर्कस्य योनिमासदम्‌ ४ 
स प॑वस्व मदिन्तम गोभिरञ्जानो ग्रक्तुभिः । इन्दविन्द्राय पीतये ५ 


(५१) एकपञ्चाशं सूक्तम्‌ 
(१-५) पञ्चर्चस्यास्य सूक्तस्याङ्गिरस उचथ्य ऋषिः । पवमानः सोमो देवता । 
गायत्री छन्दः 
अध्वर्यो अद्रिभिः सुतं सोम॑ पवित्र आ संज । पुनीहीन्द्राय पातवे १ 
दिवः पीयूष॑मुत्तमं सोममिन्द्राय वजियणें । सुनोता मधुमत्तमम्‌ २ 
तव॒ त्य ईन्दो अन्ध॑सो देवा मधो््यश्नते । पव॑मानस्य मरुत॑ः ३ 
त्वं हि सोम वर्धयन्‌ त्सुतो मर्दाय भूर्णये । वुर्षन्‌ त्स्तोतार्र॑मूतये ४ 
अभ्यर्ष विचक्षण पवित्रं धार॑या सुतः । अभि वाज॑मुत श्र्वः ५ 


(५२ ) द्विपञ्चाशं सूक्तम्‌ 
(१-५) पञ्चर्चस्यास्य सूक्तस्याङ्गिरस उच्य ऋषिः । पवमानः सोमो देवता । 
गायत्री छन्दः 

परि द्युक्षः सनद्र॑यिर्भरद्वाजं नो अन्ध॑सा । सुवानो अर्ष पवित्र आ १ 

तव॑ प्रलेभिरध्व॑भि रव्यो वारे परि प्रियः । सहस्त्र॑धारो यात्‌ तनां २ 

चरुर्न यस्तमीडूये न्दो न दान॑मीङ्कय । वधेर्वघस्त्रवीङ्कय ३ 

नि शुष्ममिन्दवेषां पुरुहत जनानाम्‌ । यो अस्माँ आदिदेशति ४ 

शतं न॑ इन्द ऊतिभिः सहस्त्रं वा शुचीनाम्‌ । पर्वस्व मंहयद्रयिः ५ 


(५३) त्रिपञ्चाशं सूक्तम्‌ 
(१-४) चतुत्रुचस्यास्य सूक्तस्य काश्यपोऽवत्सार अृषिः । पवमानः सोमो देवता 
। गायत्री छन्दः 

उत्‌ ते शुष्मांसो अ्रस्थ्‌ रक्षों भिन्दन्तो अद्रिवः । नुदस्व याः परिस्पृधः १ 
अया निंजघ्निरोज॑सा रथसङ्गे धने हिते । स्तवा अ्रनिभ्युषा हदा २ 
अस्य॑ व्रतानि नाधृषे पव॑मानस्य दूढ्यां । रूज यस्त्वां पृतन्यति ३ 

तं हिन्वन्ति मदच्युतं हरिँ नदीषु वाजिन॑म्‌ । इन्दुमिन्द्राय मत्सरम्‌ ४ 


(५४) चतुष्पञ्चाशं सूक्तम्‌ 
(१-४) चतुरृचस्यास्य सूक्तस्य काश्यपोऽवत्सार अृषिः । पवमानः सोमो देवता 
। गायत्री छन्दः 
अस्य प्रलामनु द्युतं शक्रं दुदुहे अहृयः । पर्यः सहस्रसामृषिम्‌ १ 
अयं सूर्य इवोपटू गयं सरांसि धावति । सप्त प्रवत अआ दिवम्‌ २ 
अयं विश्वानि तिष्ठति पुनानो भुब॑नोपरिं । सोमो देवो न सूर्यः ३ 
परिं णो देववीतये वाजाँ ग्र्षसि गोर्मतः । पुनान ईन्दविन्द्रयुः ४ 


(५५) पञ्चपञ्चाशं सूक्तम्‌ 
(१-४) चतुरृचस्यास्य सूक्तस्य काश्यपोऽवत्सार अृषिः । पवमानः सोमो देवता 
। गायत्री छन्दः 
यव॑यवं नो ग्रन्ध॑सा पुष्टंपुष्टं परि सरव । सोम विश्वां च सौभ॑गा १ 
इन्दो यथा तब स्तवो यथां ते जातमन्ध॑सः । नि बर्हिषि प्रिये स॑दः २ 
उत नों गोविद॑श्ववित्‌ पर्वस्व सोमान्धसा । मक्षूतमेभिरहभिः ३ 
यो जिनाति न जीयते हन्ति शत्रुमभीत्य । स प॑वस्व सहस्रजित्‌ ४ 


(५६) षट्पञ्चाशं सूक्तम्‌ 
(१-४) चतुरृचस्यास्य सूक्तस्य काश्यपोऽवत्सार अृषिः । पवमानः सोमो देवता 
। गायत्री छन्दः 
परि सोरम ृतं बृह दाशः पवित्रे अर्षति । विन्नन्‌ रक्सि देव॒युः १ 
यत्‌ सोमो वाजमर्षति शतं धारां ग्रपस्युवः । इन्द्रस्य स॒रूयमांविशन्‌ २ 
अभि त्वा योष॑णो दर्श जारं न कन्यांनूषत । मृज्यसे सोम सातये ३ 
त्वमिन्द्राय विष्ण॑वे स्वादुरिन्दो परि स्त्रव । नृचफढ़न्‌ स्तोतृन्‌ पाह्यंह॑सः ४ 

(५७) सप्तपञ्चाशं सूक्तम्‌ 
(१-४) चतुरृचस्यास्य सूक्तस्य काश्यपोऽवत्सार अृषिः । पवमानः सोमो देवता 
। गायत्री छन्दः 
प्रते धारां अ्रस॒श्चतों दिवो न य॑न्ति वृष्टयः । अच्छा वाज॑ सहस्त्रिणम्‌ १ 
अभि प्रियाणि काव्या विश्वा चक्षाणो अर्षति । हरिस्तुञ्जान आयुंघा २ 
स मर्मृजान आयुभिरिभो राजेंब सुव्रतः । श्येनो न वंर्स षीदति ३ 
स नो विश्वा दिनो बसू तो पृथिव्या अधि । पुनान इन्दवा भर ४ 


(४८) अ्रष्टपञ्चाशं सूक्तम्‌ 
(१-४) चतुरृचस्यास्य सूक्तस्य काश्यपोऽवत्सार अृषिः । पवमानः सोमो देवता 
। गायत्री छन्दः 
तरत्‌ स मन्दी धांवति धारा सुतस्यान्ध॑सः । तरत्‌ स मन्दी धांति १ 
उस्रा बेद वसूनां मर्तस्य देव्यब॑सः । तरत्‌ स मन्दी धावति २ 
ध्वस्रयोः पुरुषन्त्योरा सहस्त्राणि दद्महे । तरत्‌ स मन्दी धावति ३ 
आ ययोस्त्रिंशतं तनां सहस्त्राणि च दद्महे । तरत्‌ स मन्दी धावति ४ 


(५६) एकोनषष्टितमं सूक्तम्‌ 
(१-४) चतुरृचस्यास्य सूक्तस्य काश्यपोऽवत्सार क्रूषिः । पवमानः सोमो देवता 
। गायत्री छन्दः 
पव॑स्व गोजिद॑श्वजि द्विश्वजित सौम रणयजित्‌ । प्रजाव॒द्रबमा भर १ 
पव॑स्वाद्यो अदाभ्यः पव॒स्वौर्षंधीभ्यः । पव॑स्व धिषणाभ्यः २ 
त्वं सोम पर्वमानो विश्वानि दुरिता तर । कविः सीद्‌ नि बर्हिषि ३ 
पर्वमान स्वर्विदो जार्यमानोऽभवो महान्‌ । इन्दो विश्वा अभीर्दसि ४ 


(६०) षष्टितमं सूक्तम्‌ 
(१-४) चतुरृचस्यास्य सूक्तस्य काश्यपोऽवत्सार अृषिः । पवमानः सोमो देवता 
। (१-२, ४) प्रथमाङ्ठितीययोर्ृचोश्चतुर्थ्याश्च गायत्री, (३) तृतीयायाश्च पुर 
उष्णिक छन्दसी 
प्र गायत्रेण गायत पर्वमानं विचर्षणिम्‌ । इन्दं सहस्त्रचक्षसम्‌ १ 
तं त्वां सहस्त्रचक्षस मथो सहस्त्रभर्णसम्‌ । अति वार॑मपाविषुः २ 

अति वारान्‌ पर्वमानो असिष्यदत्‌ कलशाँ अभि धावति । इन्द्र॑स्य 
हार्याविशन्‌ ३ 
| रा धसे ° | विचर्षणे CN प्रजावद्रेत भर ह 
इन्द्रस्य सोम राध॑से शं पवस्व विचर्षणे । प्रजावद्रेत आ भर ४ 
तृतीयोऽनुवाकः 
। सू० ६१-६७ । 


(६१) एकषष्टितमं सूक्तम्‌ 
(१-३०) त्रिंशदृचस्यास्य सूक्तस्या ङ्गिरसोऽमहीयुर्गृषिः । पवमानः सोमो देवता । 
गायत्री छन्दः 
अया वीती परि स्त्रव यस्त॑ इन्दो मदेष्वा । अवारहन्‌ नव॒तीर्नव॑ १ 
पुरः सद्य इत्थाधिये दिवोदासाय शगम्बरम्‌ । अघ त्यं तुर्वशं यदुम्‌ २ 
परि णो ग्रश्व॑मश्ववि द्रोम॑दिन्दो हिर॑णयवत्‌ । क्रां सहस्त्रिणीरिरषः ३ 
पर्वमानस्य ते वयं पवित्रमभ्युन्दतः । सखित्वमा वुणीमहे ४ 
ये तें पवित्रमूर्मयो 5भिक्षर्रन्ति धार॑या । तेभिर्नः सोम मृव्ठय » 
स न॑ः पुनान आ भ॑र रयिं बीरव॑तीमिर्षम्‌ । ईशानः सोम विश्वतः ६ 
एतमु त्यं दश क्निपों मृजन्ति सिन्धुमातरम्‌ । सर्मादित्येभिरख्यत ७ 
समिन्द्रैणोत वायुना सुत एति पवित्र आ । सं सूर्यस्य रश्मिभिः ८ 
स नो भगांय वायबें पूष्णे प॑वस्व मधुमान्‌ । चारुमित्रि वरुणे च ६ 
उच्चा ते जातमन्ध॑सो दिवि षद्भूम्या द॑दे । उग्रं शर्म महि श्रव॑ः १० 
एना विश्वान्यर्य आ दुम्नानि मानुषाणाम्‌ । सिषासन्तो वनामहे ११ 
स न इन्द्राय यज्य॑वे वरुणाय मरुब्म॑ः । वरिवोवित्‌ परि स्रव १२ 
उपो घु जातमप्तरं गोभिर्भङ्गं पर्रिष्कृतम्‌ । इन्दुं देवा अयासिषुः १३ 
तमिद्रर्धन्तु नो गिरो वत्सं संशिश्वरीरिव । य इन्द्र॑स्य ह॒दंसर्निः १४ 
अर्षा णः सोम शां गवे धुक्षस्व॑ पिप्युषीमिर्षम्‌ । वर्धा समुद्रमुक्थ्यम्‌ १५ 
पव॑मानो अजीजनदिवश्चित्रं न त॑न्यतुम्‌ । ज्योतिर्वैश्चानरं बृहत्‌ १६ 
पव॑मानस्य ते रसो मर्दों राजन्नदुच्छुनः । वि वारम्य॑मर्षति १७ 
पव॑मान रसस्तव दक्षो वि राजति द्युमान्‌ । ज्योतिर्विश्वं स्वर्दृशे १८ 
यस्ते मदो वरेंणय स्तेनां पवस्वान्धसा । देवावीर॑घशंस॒हा १६ 
जघ्निरवृत्रम॑मित्रियं सस्तरिर्वाजं दिवेदिवे । गोषा उ ग्रश्वसा ग्रसि २० 
संमिंश्लो अरुषो भ॑व सूपस्थाभिर्न धेनुभिः । सीदञ्छ्येनो न योनिमा २१ 

स प॑वस्व य आविथ न्द्र॑ वृत्राय हन्त॑वे । वब्रिवांस महीरपः २२ 
सुवीरासो व॒यं धना जयेम सोम मीढवः । प॒नानो वर्ध नो गिर॑ः २३ 
त्वोर्तासस्तवावसा स्यार्म वन्वन्त आमुरः । सोम व्रतेषु जागृहि २४ 
अपघ्नन्‌ प॑वते मृधो ऽप सोमो अ्ररांव्णः । गच्छन्निन्द्रस्य निष्कृतम्‌ २५ 

महो नों राय आ भ॑र पव॑मान जही मूर्धः । रास्वॅन्दो वीरवद्यशः २६ 

न त्वा शतं चन हुतो राधो दित्सन्तमा मिनन्‌ । यत्‌ पुनानो मखस्यसे २७ 
पव॑स्वेन्दो वृषा सुतः कृधी नों यशसो जने । बिश्वा अप द्विषों जहि २८ 
अस्य॑ ते सख्ये व॒यं तर्वैन्दो द्युम्न उत्तमे । सासह्याम॑ पृतन्यतः २९ 

या तें भीमान्यायुधा तिग्मानि सन्ति धूर्वणे । रक्षा समस्य नो निदः ३० 


(६२) ड्रिषष्टितमं सूक्तम्‌ 
(१-३०) त्रिंशटूचस्यास्य सूक्तस्य भार्गवो जमदग्नित्रमुषिः । पवमानः सोमो देवता 
। गायत्री छन्दः 

एते अंसुग्रमिन्द॑व स्तिरः पवित्रमाशवः । विश्वान्यभि सौभगा १ 
विघ्नन्तो दुरिता पुरु सुगा तोकार्य वाजिन॑ः । तनां कृण्वन्तो अर्व॑ते २ 

कृण्वन्तो वर्रिवों गवे ऽभ्यर्षन्ति सुष्टतिम्‌ । इळाम॒स्मभ्यं संयतम्‌ ३ 
अ्सांव्यंशुर्मदाया ऽप्सु दक्षो गिरिष्ठाः । श्येनो न योनिमासदत्‌ ४ 
शभ्रमन्धों देववात मप्सु धूतो नृभिः सुतः । स्वद॑न्ति गाव॒ः परयोभिः ५ 
आदीमश्वं न हेतारो ऽशुशुभन्नमूर्ताय । मध्वो रसँ सधमादे ६ 
यास्ते धारां मधुश्च॒तो ऽसंग्रमिन्द ऊतये । तार्भिः पवित्रमास॑दः ७ 
सो अर्षेन्द्राय पीतये तिरो रोमांगयव्ययां । सीदन्‌ योना वनेष्वा ८ 
त्वर्मिन्दो परिं स्रव॒ स्वार्दिष्ठो भ्रङ्गिरोभ्यः | वरिवोविद्घृतं पर्यः ६ 
अयं वरिच॑र्षणिर्हितः पव॑मानः स चेतति । हिन्वान आर्प्यं बृहत्‌ १० 
एष वृषा वृष॑व्रतः पर्वमानो अशस्तिहा । करड्रसूनि दाशुषे ११ 
आ प॑वस्व सहस्त्रिणं रयिं गोम॑न्तम॒श्चिन॑म्‌ । पुरुश्चन्द्रं पुरुस्पृहम्‌ १२ 
एष स्य परि षिच्यते मर्मुज्यमांन आयुभिः । उरुगायः कविक्र॑तुः १३ 
सहस्त्रॉतिः शतामघो विमानो रज॑सः कविः । इन्द्राय पवते मर्द: १४ 
गिरा जात इह स्तुत इन्दुरिन्द्राय घीयते । विर्योना वसताविव १% 
पव॑मानः सुतो नृभिः सोमो वार्जमिवासरत्‌ । चमूषु शरक्मनासदम्‌ १६ 


— SD 


तं त्रिपृष्ठे त्रिवन्धुरे रथे युञ्जन्ति यात॑वे । ऋषीणां सप्त धीतिभिः १७ 

तं सोतारो धनस्पृर्त माशं वार्जाय यात॑वे । हरिँ हिनोत वाजिन॑म्‌ १८ 
आविशन्‌ कलशं स॒तो विश्वा ग्रर्षन्नभि श्रियः । शूरो न गोष तिष्ठति १६ 
आ त॑ इन्दो मदाय क॑ पयों दुहन्त्यायव॑ः । देवा देवेभ्यो मधुं २० 

आ नः सोम॑ पवित्र आ सृजता मर्धुमत्तमम्‌ । देवेभ्यो देवश्र॒त्तमम्‌ २१ 
एते सोमां असृक्षत गृणानाः श्रव॑से म॒हे । म॒दिन्त॑मस्य धार॑या २२ 

अभि गर्व्यांनि वीतये नृम्णा पुनानो अर्थसि । सनद्वाजः पर्रि स्त्रव २३ 
उत नो गोम॑तीरिषो विश्वाँ अर्ष परिष्टर्भः । गृणानो जमदग्निना २४ 
पव॑स्व वाचो अग्रियः सोम॑ चित्रार्भिरूतिर्भिः । अभि विश्वानि काव्या २% 
त्वं स॑मुद्वियां अपो ऽग्रियो वाच॑ ईरय॑न्‌ । पर्वस्व विश्वमेजय २६ 
तुभ्येमा भुव॑ना कवे महिम्ने सौम तस्थिरे । तुभ्य॑मर्षन्ति सिन्ध॑वः २७ 
प्रते दिवो न वृष्टयो धारा यन्त्यसश्चतः । अभि शक्रार्मुपस्तिर॑म्‌ २८ 
इन्द्रायेन्द पुनीतनो ग्रं दक्षाय सार्ध॑नम्‌ । ईशानं वीतिरांधसम्‌ २९ 
पर्वमान ऋतः कविः सोम॑ः पवित्रमास॑दत्‌ । दध॑त्‌ स्तोत्रे सुवीर्यम्‌ ३० 


(६३) त्रिषष्टितमं सूक्तम्‌ 
(१-३०) त्रिंशटूचस्यास्य सूक्तस्य काश्यपो निश्चुविक्रूषिः । पवमानः सोमो देवता 
। गायत्री छन्दः 
आ प॑वस्व सहस्त्रिणं रयिं सोम सुवीर्यम्‌ । अस्मे श्रवांसि धारय १ 
इषमूर्जं च पिन्वस इन्द्राय मत्सरिन्तमः । चमूष्वा नि षीदसि २ 
सुत इन्द्राय विष्ण॑वे सोमः कलशे अ्क्तरत्‌ । मधुमाँ अस्तु वायवे ३ 
एते असुग्रमाशवो ऽति ह्वरांसि बभ्रर्वः । सोमां तस्य॒ धार॑या ४ 
इन्द्रं वर्धन्तो अपुर॑ः कृण्वन्तो विश्वमार्यम्‌ । अपघ्नन्तो अराव्णः ५ 
सुता अनु स्वमा रजो ऽभ्य॑र्षन्ति बभ्रव॑ः । इन्द्रं गच्छन्त इन्द॑वः ६ 
अया प॑वस्व धार॑या यया सूर्यमरोचयः । हिन्वानो मानुषीरपः ७ 
अर्यक्त सूर एर्तशां पर्वमानो मनावर्धि । ग्रन्तरिक्षेण यातवे ८ 
उत त्या हरितो दश सूरों अय॒क्त यात॑वे । इन्दुरिन्द्र इतिं ब्रुवन्‌ ६ 
परीतो वायबे सुतं गिर इन्द्राय मत्सरम्‌ । अव्यो वारँषु सिञ्चत १० 
पव॑मान विदा रयिमस्मभ्यं सोम दुष्टर॑म्‌ । यो दूणाशो वनुष्यता ११ 
ग्रभ्यर्ष सहस्त्रिणं रयिं गोम॑न्तमश्विनम्‌ । अभि वार्जमुत श्रव॑ः १२ 
सोमो देवो न सूर्या ऽद्रिभिः पवते सुतः । दर्धानः कलशे रस॑म्‌ १३ 

एते धामान्यार्या शक्रा आतस्य धार॑या । वाजं गोम॑न्तमच्रन्‌ १४ 

सुता इन्द्राय वञजिणे सोमांसो दध्याशिरः । पवित्रमत्य॑च्रन्‌ १५ 

प्र सौम मर्धुमत्तमो राये अर्ष पवित्र ग्रा मदो यो दैव॒वीत॑मः १६ 

तमीं मृजन्त्यायवो हरि नदीषु वाजिनम्‌ । इन्दुमिन्द्राय मत्सरम्‌ १७ 
आ प॑वस्व हिर॑णयव दश्वांवत्‌ सोम वीरव॑त्‌ । वाजं गोम॑न्तमा भर १८ 
परि बाजे न वाजयु मव्यो बारेंषु सिञ्चत । इन्द्राय मर्धुमत्तमम्‌ १६ 
कविं मुंजन्ति मर्ज्यं धीभिर्विप्रां अ्रव॒स्यर्वः । वृषा कनिक्रदर्षति २० 
वृषणं घीभिरप्तरं सोर्ममृतस्य धार॑या । मती विप्राः सम॑स्वरन्‌ २१ 
पव॑स्व देवायुष गिर्न्द्र॑ गच्छतु ते मर्द: । वायुमा रोह घर्म॑णा २२ 
पव॑मान नि तोशसे रयिं सोम श्रवाय्य॑म्‌ । प्रियः स॑मुद्रमा विंश २३ 
अपघ्नन्‌ प॑वसे मृधः क्रतुवित्‌ सोम मत्सरः । नुदस्वादेवयुं जन॑म्‌ २४ 
पव॑माना अ्रसुक्तत सोमाः शक्रास इन्दवः । अभि विश्वानि काव्या २५ 
पर्वमानास शर्वः शभ्रा असृग्रमिन्दवः । घ्नन्तो विश्वा अप द्विषः २६ 
पर्ब॑माना दिवस्प ्य॑न्तर्रिक्तादसृक्तत । पृथिव्या अधि सान॑वि २७ 
पुनानः सौम धारये न्दो विश्वा अप स्त्रिधः । जहि रक्षांसि सुक्रतो २८ 
अपघ्नन्‌ त्सॉम रक्षसो ऽभ्य्॑ष कनिक्रदत्‌ । द्युमन्तं शुष्म॑मुत्तमम्‌ २९ 
अस्मे वसूनि धारय सोम॑ दिव्यानि पार्थिवा । इन्दो विश्वानि वार्या ३० 


(६४) चतुःषष्टितमं सूक्तम्‌ 
(१-३०) त्रिंशटूचस्यास्य सूक्तस्य मारीचः कश्यप ऋषिः । पवमानः सोमो देवता 
। गायत्री छन्दः 
बुषा सोम द्युमाँ असि वूर्षा देव वूर्षब्रतः । वृषा धर्माणि दधिषे १ 
वृष्णस्ते वृष्ण्यं शवो वृषा वनं वृषा मर्दः । सत्यं वृंषन्‌ वृषेदसि २ 
अश्वो न चक्रदो वृषा सं गा इन्दो समर्वतः । वि नों राये दुरों बुधि ३ 
अर्सचत प्र वाजिनों ग॒व्या सोमांसो अ्रश्वया । शक्रासों वीरयाशर्वः ४ 
शम्भर्माना आतायुर्भि मुज्यर्माना गभ॑स्त्योः । पवन्ते बारें अव्यये ५ 
ते विश्वां दाशुषे वसु सोमां दिव्यानि पार्थिवा । पर्वन्तामान्तरिच्त्या ६ 
पवमानस्य विश्ववित्‌ प्र ते सर्गा असृक्षत । सूर्यस्येव न र॒श्मर्यः ७ 
केतुं कृण्वन्‌ दिवस्परि विश्वां रूपाभ्यर्षसि । समुद्रः सोम पिन्वसे ८ 

हिन्वानो वार्चमिष्यसि पमान विधर्मणि । अक्रान्‌ देवो न सूर्यः ६ 
इन्दुः पविष्ट चेर्तनः प्रियः क॑बीनां मती । सृजदर्श रथीरिंव १० 
ऊर्मिर्यस्ते पवित्र आ देवावीः पर्यक्ष॑रत्‌ । सीर्दन्नतस्य योनिमा ११ 

स नों अर्ष पवित्र आ मदो यो देव॒वीत॑मः । इन्दविन्द्राय पीतये १२ 
इषे प॑वस्व धार॑या मृज्यमानो मनीषिभिः । इन्दो रुचाभि गा ईहि १३ 
पुनानो वरिँवस्कृध्य्‌ रज जनाय गिर्वणः । हरे सृजान आशिरम्‌ १४ 
पनानो देववीतय इन्द्र॑स्य याहि निष्कृतम्‌ । द्य॒तानो वाजिभिर्यतः १५ 
प्र हिन्वानास इन्दवो ऽच्छां समुद्रमाशवः । धिया जूता अंसृक्तत १६ 
मर्मृजानार्स आयवो वृथा समुद्रमिन्दवः । अग्मच्नतस्य योनिमा १७ 
परि णो याह्यस्मयु विश्वा बसून्योज॑सा । पाहि नः शर्म॑ वीरव॑त्‌ १८ 
मिर्माति वह्निरेतशः पदं युंजान ऋक्व॑भिः । प्र यत्‌ स॑मुद्र आहितः १६ 
अआ यद्योनिं हिरणयर्य माशुर््गृतस्य सीद॑ति । जहात्यप्रचेतसः २० 
अभि वेना अनूषते र संचन्ति प्रचेतसः । मञ्जन्त्यर््िचेतसः २१ 
इन्द्रायेन्दो म॒रुत्व॑ते पव॑स्व॒ मधुमत्तमः । आतस्य योनिंमासद॑म्‌ २२ 

तं त्वा विप्रां वचोविदः परिंष्कृणवन्ति वेधसः । सं त्वां मृजन्त्यायवः २३ 
रस॑ ते मित्रो अर्यमा पिर्बन्ति वरुणः कवे । पव॑मानस्य म॒रुतः २४ 
त्वं सौम विपश्चितं पुनानो वार्चमिष्यसि । इन्दो सहर्त्रभर्णसम्‌ २५ 
उतो सहर्त्रभर्णसं वाच॑ सोम मखस्युव॑म्‌ । पुनान इन्दवा भर २६ 
पुनान ईन्दवेषां पुरुहत जनानाम्‌ । प्रियः समुद्रमा विंश २७ 
दविद्य॒तत्या रुचा परिष्टोभन्त्या कृपा । सोमाः शक्रा गर्वाशिरः २८ 
हिन्वानो हेतृभिर्यंत आ वाजँ वाज्यक्रमीत्‌ । सीद॑न्तो व॒नुषो यथा २६ 
ऋधक्‌ सोम स्व॒स्तये संजग्मानो दिवः कविः । पव॑स्व सूर्यो दृशे ३० 
द्वितीयोऽध्यायः हु 

। ब० १-२३३ । 


(६५) पञ्चषष्टितमं सूक्तम्‌ 
(१-३०) त्रिंशटूचस्यास्य सूक्तस्य वारुणिर्भृगर्भार्गवो जमदम्निर्वा ऋषिः । पवमानः 
सोमो देवता । गायत्री छन्दः 
हिन्वन्ति स्रमुस्त्रयः स्वसारो जामयस्पतिम्‌ । महामिन्दुं महीयुवः १ 
पर्वमान रुचारुचा देवो देवेभ्यस्परि । विश्वा वसून्या विश २ 

आ प॑वमान सुष्टतिं वृष्टिं देवेभ्यो दुः । इषे प॑वस्व संयतम्‌ ३ 

वृषा ह्यसि भानुनां द्युमन्तं त्वा हवामहे । पव॑मान स्वाध्यः ४ 

आ प॑वस्व सुवीर्यं मन्द॑मानः स्वायुध । इहो ष्विन्दवा गहि ५ 

यदुद्भिः परिषिच्यसे मृज्यमानो गभ॑स्त्योः । द्रुणा सधस्थमश्नुषे ६ 

प्र सोमाय ठ्यश्चवत्‌ पव॑मानाय गायत । महे सहस्त्रचक्षसे ७ 

यस्य वर्णं मधुश्वतं हरिं हिन्वन्त्यद्रिभिः । इन्दुमिन्द्राय पीतये ८ 

तस्य॑ ते वाजिनों व॒यं विश्वा धर्नानि जिग्युर्षः । सखित्वमा बुंणीमहे € 
वृर्षा पवस्व धार॑या मरुत्वते च मत्सरः । विश्वा दर्धान ओज॑सा १० 

तं त्वां धर्तार॑मोणयोर॑ः पर्वमान स्वर्दृशम्‌ । हिन्वे वाजेषु वाजिन॑म्‌ ११ 
अया चित्तो विपानया हरिं: पवस्व धार॑या । युजं वाजेषु चोदय १२ 
आ न॑ इन्दो महीमिषं पर्वस्व विश्वदर्शतः । अस्मभ्यं सोम गातुवित्‌ १३ 
आ कलशां ग्रनूषते न्दो धारांभिरोज॑सा । एन्द्रस्य पीतय विश १४ 
यस्य॑ ते मद्यं रसँ तीव्रं दुहन्त्यद्रिभिः । स प॑वस्वाभिमातिहा १५ 

राजां मेधाभिरीयते पव॑मानो मनावधि । अ्रन्तरिक्तेण यात॑वे १६ 

आ न॑ इन्दो शतग्विनं गवां पोषं स्वश्वथम्‌ । वहा भर्गत्तिमूतये १७ 

आ न॑ः सोम सहो जुवों रूपं न वर्चसे भर । सुष्वाणो देववीतये १८ 
अर्षा सोम द्युमत्तमो ऽभि द्रोणानि रोरुवत्‌ । सीदञ्छ्येनो न योनिमा १६ 
अप्सा इन्द्राय वायवे वरुणाय मरुद्धः । सोमों अर्षति विष्णवे २० 

इष॑ तोकार्य नो द्ध दुस्मभ्यं सोम विश्वतः । आ प॑वस्व सहस्त्रिण॑म्‌ २१ 
ये सोमासः परावति ये अर्वावति सुन्विरे । ये वादः शर्यणाव॑ति २२ 
य ऑर्जीकेषु कृत्वसु ये मध्ये पस्त्यानाम्‌ । ये वा जनेषु पञ्चसु २३ 

ते नों वृष्टिं दिवस्परि पर्वन्तामा सुवीर्यम्‌ । सुवाना देवास इन्द॑वः २४ 
पव॑ते हर्य॒तो हरिं र्गृणानो जमदग्निना । हिन्वानो गोरधि त्वचि २५ 

प्र शक्रासो वयोजुवों हिन्वानासो न सप्तयः । श्रीणाना अप्सु मृञ्जत २६ 
तं त्वां स॒तेष्वाभुवों हिन्विरे देवर्तातये । स प॑वस्वानयां रुचा २७ 

आ ते दक्षं मयोभुवं वह्निमद्या वृणीमहे । पान्तमा पुरुस्पृहम्‌ २८ 

आ मन्द्रमा वरेण्य मा विप्रमा मंनीषिणंम्‌ । पान्तमा पुरुस्पृहम्‌ २६ 
आ रयिमा सुचेतुनमा सुक्रतो तनूष्वा । पान्तमा पुरुस्पृर्हम्‌ ३० 


(६६) षट्षष्टितमं सूक्तम्‌ 


605 


भै MAHARISHI UNIVERSITY OF MANAGEMENT 
[Rik Veda] मयडल € VEDIC LITERATURE COLLECTION 


(१-३०) त्रिंशदृचस्यास्य सूक्तस्य शतं वैखानसा ऋषयः । (१-९८, २२-३०) 
प्रथमाद्यष्टादशर्चो द्वावरिंश्यादिनवानाञ्च पवमानः सोमः, (१६-२१) 
एकोनविंश्यादितृचस्य च पवमानोऽम्निर्देवते । (१-१७, १६-३०) 

प्रथमादिसप्तदशरचमिकोनविंश्यादिद्वादशानाञ्च गायत्री, 

(१८) अरष्टादश्याश्चानुष्टप्‌ छन्दसी 

पर्वस्व विश्वचर्षणे ऽभि विश्वानि काव्यां । सखा सखिभ्य ईड्यः १ 
ताभ्यां विश्व॑स्य राजसि ये प॑वमान धार्मनी । प्रतीची सोम तस्थतः २ 
परि धार्मानि यानिते त्वं सोमासि विश्वर्तः । पर्वमान ऋृतुर्भिः कवे ३ 
पर्वस्व जनयन्निषो ऽभि विश्वानि वार्या । सखा सखिभ्य ऊतये ४ 
तर्व॑ शक्रासो अर्चयो दिवस्पृष्ठे वि त॑न्वते । पवित्र सोम॒ धार्मभिः » 
तवेमे सप्त सिन्ध॑वः प्रशिष॑ सोम सिस्त्रते । तुभ्य॑ धावन्ति धेनव॑ः ६ 
प्र सौम याहि धार॑या सुत इन्द्राय मत्सरः । दर्धानो अज्ञिति श्रव॑ः ७ 
समुं त्वा धीभिर॑स्वरन्‌ हिन्वतीः सप्त जामयः । विप्रमाजा विवस्व॑तः ८ 
मृजन्ति त्वा समग्रुवो ऽव्ये जीरावधि ष्वणि । रेभो यदज्यसे वने & 
पव॑मानस्य ते कवे वाजिन्‌ त्सर्गा असृक्षत । अर्वन्तो न श्र॑व॒स्य॑ः १० 
अच्छा कोशं मधुश्च॒त मसृग्रं वारे अव्यये । अर्वाबशन्त धीतयः ११ 
अच्छा समुद्रमिन्दवो ऽस्तं गावो न धेनवः । अग्म॑न्नृतस्य योनिमा १२ 
प्र णं इन्दो महे रण आपों ग्रर्षन्ति सिन्ध॑वः । यद्भोभिर्वासयिष्यसे १३ 
अस्य॑ ते सरूये वय मिर्यक्षन्तस्त्वो्त॑यः । इन्दो सखित्वमुश्मसि १४ 
आग्रा पवस्व गर्बिष्टये म॒हे सोम नृचक्षसे । एन्द्रस्य जठरे विश १% 
महाँ असि सोम ज्येष्ट उग्राणांमिन्द ओजिष्ठः । युध्वा सज्छश्वज्ञिगिथ १६ 
य उग्रेभ्यश्चिदोजीया ञ्छरेंभ्यश्चिच्छर॑तरः । भरिदा्भ्यश्चिन्मंहीयान्‌ १७ 
त्वं सोम॒ सूर एष॑ स्तोकस्य साता तनूर्नाम्‌ । वृणीमर्हे सख्यार्य वृणीमहे 
युज्याय १८ 
अग्न प्रायूंषि पवस आ सुवोर्जमिर्ष च नः । आरे बाधस्व दुच्छुनाम्‌ १६ 
अम्रिर्मृषिः पर्वमानः पाञ्चजन्यः पुरोहितः । तमीमहे महागयम्‌ २० 
अग्रे पर्वस्व स्वपां अस्मे वर्चः सुवीर्यम्‌ । दधद्रयिं मयि पोर्षम्‌ २१ 
पर्वमानो अ्रति स्त्रिधो ऽभ्यर्षति सुष्टतिम्‌ । स्रो न विश्वदर्शतः २२ 
स म॑र्मुजान आयुभिः प्रय॑स्वान्‌ प्रय॑से हितः । इन्दुरत्यो विचक्षणः २३ 
पव॑मान ऋृतं बृह च्छुक्रं ज्योरतिरजीजनत्‌ । कृष्णा तमांसि जङ्गनत्‌ २४ 

पर्व॑मानस्य जङ्कनंतो हरेश्चन्द्रा अस्तत । जीरा अजिरशोचिषः २५ 
पर्व॑मानो र॒थीत॑मः शभ्रेभिंः शश्रर्शस्तमः । हरिश्वन्द्रो मरुईणः २६ 
पर्वमानो वर्यश्नव द्रश्मिभिर्वाजसार्तमः । दर्धत्‌ स्तोत्रे सुवीर्यम्‌ २७ 
प्र सुंबान इन्दुरक्षाः पवित्रमत्यव्यय॑म्‌ । पुनान इन्दुरिन्द्रमा २८ 

एष सोमो अधि त्वचि गवाँ क्रीळत्यद्रिभिः । इन्द्रं मदाय जोह॑वत्‌ २९ 
यस्य॑ ते ्युप्नवत्‌ पयः पव॑मानाभृतं दिवः । तेन॑ नो मूळ जीवसे ३० 


(६७) सप्तषष्टितमं सूक्तम्‌ 
(१-३२) द्वात्रिंशटूचस्यास्य सूक्तस्य सप्तर्षयः-(१-३) प्रथमादितृचस्य बार्हस्पत्यो 
भरद्वाजः, (४-६) चतुर्थ्यादितृचस्य मारीचः कश्यपः, (७-६) सप्तम्यादितृचस्य 
राहूगणो गोतमः, (१०-१२) दशम्यादितृचस्य भौमोऽत्रिः, (१३-१४) 
त्रयोदश्यादितृचस्य गाथिनो विश्वामित्रः, (१६-९८) षोडश्यादितृचस्य भार्गवो 
जमदम्रिः, (१६-२१) एकोनविंश्यादितृचस्य मैत्राबरुणिर्वसिष्ठः, (२२-३२) 
द्वाविश्याद्येकादशर्चाश्चाड्रिरसः पवित्रो वसिष्ठो वोभौ वा आृषयः । (१-६, १३-२२, 
२८-३०) प्रथमादिनवर्चां त्रयोदश्यादिदशानामष्टाविंश्यादितृचस्य च पवमानः 
सोमः, (१०-१२) दशम्यादितृचस्य पवमानः पूषा सोमो वा, (२३-२४) 
त्रयोकिंशीचतुर्विश्योः पवमानोऽग्निः, (२५) पञ्चविंश्याः पवमानोऽम्निः सविता वा, 
(२६) षड्िंश्याः पवमानोऽम्रिः पवमानाग्रिसवितारो वा, (२७) सप्तविंश्याः 
पवमानोऽग्निर्विश्वे देवा वा, (३१-३२) एकत्रिंशीद्वात्रिंश्योश्च 
पावमान्यध्येतृस्तुतिर्देवताः । (१-१५, १६-२६, २८-२६) 
प्रथमादिपञ्चदशर्चामेकोनविंश्याद्यष्टानामष्टाविंश्येकोनत्रिंश्योश्च गायत्री, (१६-१८) 
षोडश्यादितृचस्य द्विपदा गायत्री, (२७, ३१-३२) 
सप्तवरिंश्येकत्रिंशीद्वात्रिंशीनामनुष्टुप्‌, (३०) त्रिंश्याश्च पुर उष्णिक्‌ छन्दांसि 
त्वं सोमासि धारयुर्मन्द्र ओजिष्ठो अध्वरे । पव॑स्व मंहयद्र॑यिः १ 
त्वं सुतो नृमार्दनो दघन्वान्‌ म॑त्सरिन्त॑मः । इन्द्राय सूरिरन्ध॑सा २ 
त्वं सुष्वाणो ग्रद्रिभि रभ्यर्ष कनिक्रदत्‌ । द्युमन्तं शुष्म॑मुत्तमम्‌ ३ 
इन्दुर्हिन्वानो अर्षति तिरो वाराण्यव्यर्या । हरिर्वाज॑मचिक्रदत्‌ ४ 
इन्दो व्यठ्य॑मर्षसि वि श्रवांसि वि सौभ॑गा । वि वाजान्‌ त्सोम गोम॑तः ५ 
आ न॑ इन्दो शतग्विनं रयिं गोर्मन्तमश्चिनम्‌ । भरां सोम सहरस्त्रिण॑म्‌ ६ 
पर्वमानास इन्दंव स्तिरः पवित्रमाशवः । इन्द्रं यामेभिराशत ७ 
ककुहः सोम्यो रस इन्दुरिन्द्राय पूर्व्यः । आयुः प॑वत आयवे ८ 

हिन्वन्ति सूरमुस्त्रयः पव॑मानं मधुश्चुतम्‌ । अभि गिरा सर्मस्वरन्‌ ६ 
अविता नो अ्रजाश्वैः पूषा यार्मनियामनि । आ भ॑क्षत्‌ कन्यांसु नः १० 
अयं सोम॑ः कपर्दिने घृतं न प॑वते मर्ध । आ भ॑क्षत्‌ कन्यासु नः ११ 
अयं त॑ आघृणे सुतो घृतं न प॑वते शुचिं । आ भ॑क्षत्‌ कन्यासु नः १२ 
वाचो जन्तुः कवीनां पव॑स्व सोम धार॑या । देवेषु रत्नधा असि १३ 
अआ कलशेषु धावति श्येनो वर्म वि गांहते । अभि द्रोणा कर्निक्रदत्‌ १४ 
परि प्र सोम ते रसो ऽसर्जि कलशे सुतः । श्येनो न तक्तो अर्षति १५ 
पव॑स्व सोम मन्दयन्निन्द्राय मर्धुमत्तमः १६ 
असँग्रन्‌ देववीतये वाजयन्तो रथा इब १७ 
ते सुतासो म॒दिन्त॑माः शक्रा वायुर्मसृक्तत १८ 
ग्राव्णां तुन्नो अभिरष्ट॑तः पवित्रं सोम गच्छसि । दर्धत्‌ स्तोत्रे सुवीर्यम्‌ १६ 
एष तुन्नो अभिरष्टतः पवित्रमति गाहते । रक्षोहा वार॑म॒ग्यर्यम्‌ २० 
यदन्ति यच्च॑ दूरके भयं विन्दति मामिह । पर्वमान वि तज्ज॑हि २१ 
पर्वमानः सो अ्रद्य नः पवित्रेण विच॑र्षणिः । यः पोता स पुनातु नः २२ 
यत्‌ ते पवित्र॑मर्चिष्य ग्रे विर्ततमन्तरां । ब्रह्म तेर्न पुनीहि नः २३ 
यत्‌ ते पवित्रमर्चिव दग्ने तेन पुनीहि नः । ब्रह्मसवैः पुनीहि नः २४ 
उभाभ्यां देव सवितः पवित्रेण सवेन॑ च । मां पुनीहि विश्वतः २५ 
त्रिभिष्टं देब सवित र्वषिष्ठेः सोम धार्मभिः । अग्ने दक्षैः पुनीहि नः २६ 
पुनन्तु मां देवजनाः पुनन्तु बस॑वो धिया । विश्वे देवाः पुनीत मा जात॑वेदः 
पुनीहिमां २७ | 
प्र प्यायस्व प्र स्य॑न्दस्व सोम विश्वेभिरंशुभिः । देवेभ्यं उत्तमं हविः २८ 
उप॑ प्रियं पनिप्नतं युवांनमाहतीवृधम्‌ । अर्गन्म बिभ्रतो नमः २६ 
अलार्य्यस्य परशुर्ननाश त मा प॑वस्व देव सोम । आखुं चिदे देव सोम 
३० 
यः पांवमानीरध्ये त्युर्षिभिः संभृतं रस॑म्‌ । सर्वं स पृतर्मश्नाति स्वदितं 
मातरिश्वना ३१ i 
पावमानीर्यो अध्ये त्युर्षिभिः संभृतं रस॑म्‌ । तस्मै सर॑स्वती दुहे क्षीरं 
सपिर्मध्ँदकम्‌ ३२ 

चतुर्थोऽनुवाकः 

। सू० ६८-८ । 

(६८) अष्टषष्टितमं सूक्तम्‌ 

(१-१०) दशर्चस्यास्य सूक्तस्य भालन्दनो वत्सप्रि्ँषिः । पवमानः सोमो देवता । 

(१-६) प्रथमादिनवर्चा जगती, (१०) दशम्याश्च त्रिष्टुप्‌ छन्दसी 
प्र देबमच्छा मर्धुमन्त इन्दवो ऽसिंष्यदन्त गाव आ न घेनव॑ः । 
बर्हिषदो बचनारव॑न्त ऊर्धभिः परिस्त्रुत॑मुस्त्रियां निर्णिजं धिरे १ 
स रोरुवदभि पूर्वा अचिक्रद दुपारुह॑ः श्रथर्य॑न्‌ त्स्वादते हरिँः । 
तिरः पवित्र परियन्नुरु जयो नि शर्याणि दधते देव आ वर॑म्‌ २ 
वि यो म॒मे यम्यां संय॒ती मद: साकंवृधा पय॑सा पिन्वदक्षिता । 
मही अपारे रज॑सी विवेविद दभिब्रजन्रकिंतं पाज आ द॑दे ३ 
स मातरा विचर॑न्‌ वाजर्यन्नपः प्र मेधिरः स्वघर्या पिन्वते पदम्‌ । 
अ्ंशुर्यबेन पिपिशे यतो नृभिः सं जामिभिर्नसते रक्ते शिर॑ः ४ 
सं दक्षेण मर्नसा जायते कवि ऋतस्य गर्भौ निहितो य॒मा परः । 
यूना ह सन्तां प्रथमं वि जज्ञतुर्गुहा हितं जनिम नेम॒मुद्य॑तम्‌ ५ 
मन्द्रस्य॑ रूपं विविदुर्मनीषिणः श्येनो यदन्धो अभ॑रत्‌ परावत॑ः । 
त म॑र्जयन्त सुवूर्धं नदीष्वाँ उशन्त॑मंशं परियन्तमृग्मियम्‌ ६ 
त्वां मृजन्ति दश योष॑णः सुतं सोम ऋषिंभिर्मतिभिर्धीतिभिर्हितम्‌ । 
अव्यो वारॅभिरुत देवहृतिभि नृभिर्यतो वाजमा द॑र्षि सातये ७ 
परिप्रयन्तं वस्य॑ सुषंसदं सोम॑ मनीषा अभ्यनूषत स्तुर्भः । 
यो धार॑या मर्धुमाँ ऊर्मिणा दिव इयर्ति वाच॑ रयिषाळमरत्यः ८ 
अयं दिव इयर्ति विश्वमा रजः सोमः पुनानः कलशेषु सीदति । 
अद्भिर्गोभिर्मृज्यते ग्रद्रिभिः सुतः पुनान इन्दुर्वरिंबो विदत्‌ प्रियम्‌ & 
एवा न॑ः सोम परिषिच्यमांनो वयो दर्धच्चित्रतंमं पवस्व । 
अद्वेषे द्यावापृथिवी हुवेम देवां घत्त रयिमस्मे सुवीर॑म्‌ १० 


(६६) एकोनसप्ततितमं सूक्तम्‌ 
(१-१०) दशर्चस्यास्य सूक्तस्याङ्गिरसो हिरण्यस्तूप आृषिः । पवमानः सोमो देवता 
। (१-८) प्रथमाद्यष्टचां जगती, (६-१०) नवमीदशम्योश्च त्रिष्टुप्‌ छन्दसी 
इषुर्न धन्वन्‌ प्रति धीयते मतिर्वत्सो न मातुरुपं सर्ज्यध॑नि । 
उरुधारेव दुहे अग्र आय त्यस्य॑ व्रतेष्वपि सोम॑ इष्यते १ 

डपा मतिः पृच्यते सिच्यते मर्धु मन्द्राजनी चोदते अन्तरासनि । 
पर्व॑मानः संतनिः प्रघ्घतामिंव मधुमान्‌ द्रप्सः परि वार॑मर्षति २ 
ग्रव्ये बघसुः प॑वते परिं त्वचि श्रथ्नीते नप्तीरदितेक्रतं य॒ते । 
हरिंरक्रान्‌ यज॒तः स॑य॒तो मदो नृम्णा शिशानो महिषो न शोभते ३ 
उक्षा मिमाति प्रतिं यन्ति धेनवौ देवस्य देवीरूपं यन्ति निष्कृतम्‌ । 
अ्रत्यंक्रमीदर्जुनं वार॑म॒व्य यमत्क न निक्तं परि सोमो अव्यत ४ 
अमृक्तेन रुश॑ता वाससा हरि रम॑र्त्यो निर्णिजानः परिं व्यत । 
दिवस्पृष्ठं ब॒र्हणा निर्णिजे कृतो पस्तर॑णं चम्वौर्नभस्मर्यम्‌ ५ 
सूर्यस्येव रश्मयों द्रावयित्रवों मत्सरासः प्रसुपंः साकमीरते । 

तन्तुं ततं परि सर्गास आशवो नेन्द्रादृते पवते धाम किं चन ६ 
सिन्धोरिव प्रव॒णे निम्न आशवो वूर्षच्युता मदासो गातुमाशत । 

शं नों निवेशे द्विपदे चतुष्पदे ऽस्मे वार्जाः सोम तिष्ठन्तु कृष्टयः ७ 
आ न॑ः पवस्व वसुमद्धिर॑ययव दश्वांवद्गोमद्यव॑मत्‌ सुवीर्यम्‌ । 

यूयं हि सौम पितरो मम॒ स्थन॑ दिवो मूर्धानः प्रस्थिता वयस्कृत॑ः ८ 
एते सोमाः पर्वमानास इन्द्रं रथां इव॒ प्र य॑युः सातिमच्छ । 

सुताः पवित्रमति यन्त्यव्यं हित्वी व्रि हरितौ वृष्टिमच्छं € 
इन्दविन्द्राय बृहते प॑वस्व सुमृळीको अनवद्यो रिशादाः । 

भरा चन्द्राणि गूणते वर्स॑नि देवैर्याबापृथिवी प्रार्वतं नः १० 


(७०) सप्ततितमं सूक्तम्‌ 
(१-१०) दशर्चस्यास्य सूक्तस्य वैश्वामित्रो रेगुत्र्मषिः । पवमानः सोमो देवता । 
(१-६) प्रथमादिनवर्चा जगती, (१०) दशम्याश्च त्रिष्टुप्‌ छन्दसी 
त्रिर॑स्मै सप्त धेनवो दुदुहे सत्यामाशिरं पूर्व्ये व्योमनि । 
चत्वार्यन्या भुव॑नानि निर्णिजे चारूणि चक्रे यदृतैरवर्धत १ 
स भिक्षमाणो अ्रमृत॑स्य॒ चारुण उभे द्यावा काव्येना वि शश्रथे । 
तेर्जिष्ठा अपो मंहना परिं व्यत यदीं देवस्य श्र्ब॑सा सदो विदुः २ 
ते अस्य सन्तु केतवो ऽमत्यवो ऽदाभ्यासो जनुषी उभे अर्नु । 
येभिर्नृम्णा च॑ देव्यां च पुनत आदिद्राजानं मनना अगृभ्णत ३ 
स मृज्यमानो द॒शभिः सुकर्मभिः प्र म॑घ्यमासुं मातृष॑ प्रमे सचां । 
ब्रतानिं पानो अमृर्तस्य चारुण उभे नृचक्षा ग्रनुं पश्यते विशौ ४ 

स म॑र्मजान ईन्द्रियार्य धायस ओभे अन्ता रोद॑सी हर्षते हितः । 
वृषा शुष्मेण बाधते वि दुर्मती रादेदिशानः शर्यहेव शरुर्घ: ५ 

स मातरा न दर्दुशान उस्त्रियो नान॑ददेति मरुतामिव स्वनः । 
जानन्नृतं प्रथमं यत्‌ स्वर्णरं प्रश॑स्तये कर्मबुणीत सुक्रः ६ 

रुवर्ति भीमो वूंषभस्त॑विष्यया शृङ्गे शिशानो हरिणी विचक्षणः । 
आ योनिं सोमः सुकृतं नि षीदति गव्ययी त्वग्भवति निर्णिगव्ययी ७ 
शुर्चिः पुनानस्तन्व॑मरेपस मव्ये हरिन्यधाविष्ट सार्नवि । 

जुष्टो मित्राय वरुणाय कायें त्रिधातु मर्ध क्रियते सुकर्मभिः ८ 
पव॑स्व सोम देववीतये वृषे न्द्रस्य हार्दि सोमधानमा विश । 

पुरा नों बाधाईरितातिं पारय क्षेत्रविद्धि दिश आहां विपृच्छते ६ 
हितो न सप्तिरभि वाज॑मर्षेन द्र॑स्येन्दो जठरमा प॑वस्व । 

नावा न सिन्धुमति पर्षि विद्वा ञ्छुरो न युध्यत्नर्व नो निद स्पः १० 


(७१) एकसप्ततितमं सूक्तम्‌ 
(१-६) नवर्चस्यास्य सूक्तस्य वैश्वामित्र त्रभव ऋषिः । पवमानः सोमो देवता । 
(१-८) प्रथमाद्यष्टर्चां जगती, (६) नवम्याश्च त्रिष्टुप्‌ छन्दसी 
आ दरज्षिणा सृज्यते शष्म्याईसदं वेति द्रुहो रक्षसः पाति जागृविः । 
हरिरोपशं कृंणुते नभस्पय॑ उपस्तिरे चम्वोइर्बरह्मं निर्णिज १ 
प्र कृष्टिहेब॑ शूष एति रोरुव दसुर्यश वर्ण नि रिणीते अस्य तम्‌ । 
जहाति व॒ब्रिं पितुरेति निष्कृत मुंपप्रुतं कृणुते निर्णिजं तनां २ 
अद्रिभिः सुतः प॑वते गभ॑स्त्यो वृषायते नभ॑स्रा वेप॑ते म॒ती । 
स मोदते नसते साध॑ते गिरा नेनिक्ते अप्सु यज॑ते परीमणि ३ 
परि द्युक्षं सह॑सः पर्वतावृघं मध्व॑ः सिञ्चन्ति हर्म्यस्य स॒क्षणिंम्‌ । 
आ यस्मिन्‌ गार्वः सुहताद ऊर्ध॑नि मूर्घञ्छृचफढ़ीणन्त्य॑ग्रियं वरीमभिः ४ 
समी रथं न भुरिजोरहेषत दश स्वसारो अ्रदितेरुपस्थ आ । 
जिगादुर्प जयति गोर॑पीर्च्य॑ पदं यद॑स्य मतुथा अजीजनन्‌ % 
श्येनो न योनिं सद॑नं धिया कृतं हिँरणयर्यमासद॑ देव एष॑ति । 
ए रिंणन्ति ब॒र्हिषि प्रियं गिरा ऽश्वो न देवाँ अप्येति य॒ज्ञियः ६ 
परा व्यक्तो अरुषो दिवः ककत र्बुषां त्रिपृष्ठो अनविष्टगा अभि । 
सहस्त्र॑णीतिर्यतिंः परायती रेभो न पूर्वीरुषसो वि राजति ७ 

त्वेषं रूपं कंशुते वर्णो ग्रस्य स यत्रार्शयत्‌ स्मृता सेध॑ति स्त्रिधः । 
अप्सा यांति स्व॒धया दैठ्यं जनं सं सुष्टती नसते सं गोर््रग्रया ८ 
उक्षेब॑ यूथा परियन्नरावीदधि त्विर्षीरधित सूर्यस्य । 

दिव्यः सुंपर्णोऽव॑ चक्षत क्षां सोमः परि क्रतुना पश्यते जाः € 


(७२) द्विसप्ततितमं सूक्तम्‌ 
(१-९) नवर्चस्यास्य सूक्तस्याङ्गिरसो हरिमन्त क्रषिः । पवमानः सोमो देवता । 
जगती छन्दः 
हरिं मृजन्त्यरुषो न युज्यते सं धेनुर्भिः कलशे सोमो अज्यते । 
उद्घाचमीरयंति हिन्वते म॒ती पुुष्टतस्य कर्ति चित्‌ परिप्रियः १ 
साकं व॑दन्ति बहवों मनीषिण इन्द्रस्य सोम॑ जठरे यदादुहुः । 
यदी मृजन्ति सुग॑भस्तयो नरः सनीळाभिर्दशभिः काम्यं मधु २ 
अ्र॑ममाणो ग्रत्यैति गा अभि सूर्यस्य प्रियं दुहितुस्तिरो रव॑म्‌ । 
अन्व॑स्मै जोष॑मभरद्विनंगूसः सं द्वयीभिः स्वसृभिः च्षेति जामिभिः ३ 
नृतो अद्रिषुतो ब॒र्हिषि प्रियः पतिर्गवां प्रदिव इन्दुर्ृत्विय॑ः । 
पुर॑न्धिवान्‌ मनुषो यज्ञसार्धनः शुचिर्धिया पवते सोम॑ इन्द्र ते ४ 
नृबाहभ्यां चोदितो धार॑या सुतो 5नुष्वधं प॑वते सोम॑ इन्द्र ते । 
आप्राः क्रतून्‌ त्सम॑जेरध्वरे म॒ती बॅ द्रुषञ्चम्बोर॑रास॑दद्धरिः ५ 
अंशं दुंहन्ति स्तनर्यन्तमर्च्तितं कविं कवयो$पर्सो मनीषिर्सः । 
समी गावो मतयो यन्ति संयर्त ऋतस्य योना सदने पुनर्भुवः ६ 
नाभां पृथिव्या धरुणो म॒हो दिवोर 5पामूर्मो सिन्धुष्वन्तरुक्नितः । 
इन्द्र॑स्य वजो वृषभो विभूब॑सुः सोमो हृदे प॑वते चारु मत्सरः ७ 
स तू प॑वस्व परि पार्थिवं रज॑ः स्तोत्रे शिच॑न्नाधून्वते च॑ सुक्रतो । 
मा नो निर्भाग्वसुनः सादनस्पृर्शो रयिं पिशङ्ग बहलं व॑सीमहि ८ 
आ तू न॑ इन्दो शतदात्वश्वथं सहस्त्रदातु पशमद्धिरेणयवत्‌ | 
उप मास्व बृहती रेवतीरिषो $धि स्तोत्रस्य पवमान नो गहि ६ 


(७३) त्रिसप्ततितमं सूक्तम्‌ 
(१-६) नवर्चस्यास्य सूक्तस्याङ्गिरसः पवित्र त्रृषिः । पवमानः सोमो देवता । 
जगती छन्दः 

स्त्रक्वें दरप्सस्य धम॑तः सम॑स्वर नृतस्य योना स्मरन्त नाभ॑यः । 

त्रीन्‌ त्स मूर्धो असुरश्चक्र आरभे स॒त्यस्य नाव॑ः सुकृत॑मपीपरन्‌ १ 
सम्यक सम्यञ्चो महिषा अहेषत सिन्धोरूर्मावर्चि वेना अंवीविपन्‌ । 
मध्योर्धाराभिर्जनय॑न्तो अर्कमित्‌ प्रियामिन्द्र॑स्य त॒न्व॑मवीवुधन्‌ २ 
पवित्रवन्तः परि वाच॑मासते पितैषां प्रत्नो अभि र॑क्षति व्र॒तम्‌ । 

महः समुद्रं वरुणस्तिरो दधे धीरा इच्छेकुर्घरुणेष्वारभ॑म्‌ ३ 
सहर्त्र॑घारेऽव ते सम॑स्वरन्‌ दिवो नाके मर्धुजिह्ा असश्चतः । 

अस्य स्पशो न नि मिषन्ति भूर्णयः पदेपदे पाशिनः सन्ति सेत॑वः ४ 
पितुर्मातुरध्या ये समस्व॑र च्चा शोचन्तः संदर्हन्तो अ्रब्रतान्‌ । 
इन्द्रद्वष्टामपं धमन्ति मायया त्वचमसिंक्नीं भूम॑नो दिवस्परि ५ 
प्रबान्मानादध्या ये समस्व॑र ञ्छलोर्कयनत्रासो रभसस्य मन्त॑वः । 
अपानक्षासो बधिरा अहासत ऋतस्य पनथां न त॑रन्ति दुष्कृतः ६ 
सहस्त्र॑धारे वितते पवित्र आ वार्च पुनन्ति कवयों मनीषिणः । 
रुद्रास एषामिषिरासों अद्रुहः स्पशः स्वञ्चः सुदृर्शों नृचरज्लसः ७ 
ऋृतस्य॑ गोपा न दभांय सुक्रतुस्त्री ष पवित्रां हद्यर्शन्तरा द॑धे । 
विद्वान्‌ त्स विश्वा भुर्व॑नाभि प॑श्य त्यवार्जुष्टान्‌ विध्यति कर्ते अब्रतान्‌ ८ 
ऋतस्य तन्तुर्विततः पवित्र आ जिह्वाया अग्रे वरुणस्य मायया । 
धीरांश्रित्‌ तत्‌ समिर्नक्षन्त आशता ऽत्रां कर्तमव॑ पदात्यप्रभुः € 


(७४) चतुःसप्ततितमं सूक्तम्‌ 
(१-६) नवर्चस्यास्य सूक्तस्य दैर्घतमसः कक्षीवान्‌ आृषिः । पवमानः सोमो देवता 
। (१-७, ६) प्रथमादिसपर्चा नवम्याश्च जगती, (८) अष्टम्याश्व त्रिष्टुप्‌ छन्दसी 
शिशर्न जातो$व॑ चक्रदद्वने स्वश्यद्वाज्यरुष: सिषासति । 
दिवो रेत॑सा सचते पयोवृधा तमीमहे सुमती शर्म सप्रथः १ 
दिवो यः स्कम्भो धरुणः सवातत आपूर्णो अंशः पर्येतिं विश्वतः । 
सेमे मही रोद॑सी यक्षदावूर्ता समीचीने दाधार समिर्षः कविः २ 
महि प्सरः सुकृतं सोम्यं मधूर्वी गव्य्‌तिरदिंतेत्र्पृतं य॒ते । 
ईशे यो वृष्टेरित उस्त्रियो वृषा ऽपां नेता य इतऊंतिग्मिय॑ः ३ 
आत्मन्वन्नभों दुह्यते घृतं पय॑ आतस्य नाभिरमृतं वि जायते । 
समीचीनाः सुदान॑वः प्रीणन्ति तं नरो हितमव॑ मेहन्ति पेर॑वः ४ 

ग्ररांवीदंशः सच॑मान ऊर्मिणा देवाठ्यं१ मर्नुषे पिन्वति त्वर्च॑म्‌ । 
दधाति गर्भमदितेरुपस्थ आ येन॑ तोकं च तन॑यं च धाम॑हे ५ 
सहस्त्रघारे$्व ता असश्चर्त स्तृतीये सन्तु रज॑सि प्रजाव॑तीः । 
चत॑स्रो नाभो निहिता अवो दिवो हविर्भरन्त्यमृतं घृतश्चुतः ६ 

श्वेतं रूपं कृणुते यत्‌ सिर्षासति सोमो मीढ्वाँ अर्सुरो वेद्‌ भूर्मनः । 
धिया शमी सचते सेमभि प्रबद्‌ दिवस्कर्वन्धमर्व दर्षदुद्रिशंम्‌ ७ 
ग्रध श्वेतं कलशं गोभिरक्तं कार्ष्मन्ना वाज्य॑क्रमीत्‌ ससवान्‌ । 

आ हिन्विरे मन॑सा देवयन्तः कक्षीवते शतहिमाय गोनाम्‌ ८ 
अद्धिः सौम पपृचानस्य॑ ते रसो ऽव्यो वारं वि प॑वमान धावति । 
स मृज्यमानः कविभिर्मदिन्तम सवदस्वेन्द्राय पवमान पीतये & 


(७५) पञ्चसप्ततितमं सूक्तम्‌ 
(१-५) पञ्चर्चस्यास्य सूक्तस्य भार्गवः कविक्रूषिः । पवमानः सोमो देवता । 
जगती छन्दः 

अभि प्रियाणि पवते चनोहितो नार्मानि यद्दो अधि येषु वर्धति । 
आ सूर्यस्य बृहतो बृहन्नधि रथं विष्व॑ञ्चमरुहद्विचक्षणः १ 
ऋृतस्य॑ जिह्वा प॑वते मर्धं प्रियं वक्ता पर्तिर्धियो अस्या अदाभ्यः । 
दर्धाति पुत्रः पित्रोर॑पीच्यं१ नाम॑ तृतीयमधि रोचने दिवः २ 
अव॑ द्युतानः कलशाँ अचिक्रद्‌ न्नृभिर्येमानः कोश आ हिंरण्ययें । 
अभीमृतस्य दोहनां अनूषता ऽधि त्रिपृष्ठ उषसो वि राजति ३ 
अद्रिभिः सुतो मतिभिश्चनोहितः प्ररोचयन्‌ रोद॑सी मातरा शुचिः । 
रोमाण्यव्या समया वि धावति मधोर्धारा पिन्व॑माना दिवेदिवे ४ 
परि सोम प्र धन्वा स्वस्तये नृर्भिः पुनानो अभि वॉसयाशिर॑म्‌ । 
ये ते मदां आहनसो विहायस स्तेभिरिन्द्र॑ चोदय दात॑वे म॒घम्‌ ५ 

तृतीयोऽध्यायः 

। व० १-२६ । 


(७६) षट्सप्ततितमं सूक्तम्‌ 
(१-५) पञ्चर्चस्यास्य सूक्तस्य भार्गवः कविक्रूषिः । पवमानः सोमो देवता । 
जगती छन्दः 

धर्ता दिवः प॑वते कृत्व्यो रसो दक्षो देवानामनुमाद्यो नृभिः । 

हरिँः सृजानो अत्यो न सत्व॑भिर्वृथा पाजांसि कृणुते नदीष्वा १ 
शूरो न ध॑त्त आर्युधा गर्भस्त्योः स्वश: सिर्षासन्‌ रथिरो गर्विष्टिषु । 
इन्द्र॑स्य॒ शुष्म॑मीरय॑न्रपस्युभि रिन्दुर्हिन्वानो अज्यते मनीषिभिः २ 
इन्द्रस्य सोम पव॑मान ऊर्मिणा तविष्यमाणो जठरेष्वा विश । 

प्र ण॑ः पिन्व विद्युदभ्रेव रोद॑सी धिया न वाजाँ उप मासि शश्व॑तः ३ 
विश्वस्य राजां पवते स्वर्दर्श आतस्य धीतिर्मुषिषारळवीवशत्‌ । 

यः सूर्यस्यासिरेण मृज्यते पिता म॑तीनामर्समष्टकाव्यः ४ 

वृषेब यूथा परि कोश॑मर्ष स्यपामुपस्थै वृषभः कनिक्रदत्‌ । 

स इन्द्राय पवसे मत्सरिन्ती यथा जेषांम समिथे त्वोत॑यः % 


(७७) सप्तसप्ततितमं सूक्तम्‌ 
(१-५) पञ्चर्चस्यास्य सूक्तस्य भार्गवः कविक्रूषिः । पवमानः सोमो देवता । 
जगती छन्दः 
एष प्र कोशे मधुमाँ अचिक्रद दिन्द्र॑स्य बजो वर्षषो वर्पुष्टरः । 
अभीमृतस्य॑ सुदुघां घृतश्च॒तौ वाश्रा अर्षन्ति पर्यसेव धेनव॑ः १ 
स पूर्व्यः प॑वते यं दिवस्परि श्येनो म॑थायरदिषितस्तिरो रज॑ः । 
स मध्व आ युंवते वेविजान इत्‌ कृशानोरस्तुर्मनसाह॑ बिभ्युषा २ 
ते नः पर्वास उप॑रास॒ इन्द॑वो महे वाजाय धन्वन्तु गोम॑ते । 
ईक्षेण्यासो अद्यो३ न चार॑वो ब्रह्म॑ब्रह्म ये जुजुषुर्हविर्हविः ३ 
अयं नों विद्वान्‌ बनवद्ठनुष्यत इन्दुः स॒त्राचा मन॑सा पुरुष्टतः । 
इनस्य यः सदने गर्भमादधे गवामुरुन्जमभ्यर्षति ब्र॒जम्‌ ४ 
चक्रिर्दिवः प॑वते कृत्व्यो रसो म॒हाँ अद॑ब्धो वरुणो हरुग्यते । 
असावि मित्रो वृजनेषु यज्ञियो ऽत्यो न यूथे वृंषयुः कनिक्रदत्‌ ५ 


(७८) अ्रष्टसप्ततितमं सूक्तम्‌ 
(१-५) पञ्चर्चस्यास्य सूक्तस्य भार्गवः कविक्रूषिः । पवमानः सोमो देवता । 
जगती छन्दः 
प्र राजा वार्च जनयन्नसिष्यददपो वर्सानो अभि गा ईयक्षति । 
गृभ्शातिं रिप्रमविरस्य तान्वा शद्धो देवानामुर्पं याति निष्कृतम्‌ १ 

इन्द्राय सोम परिं षिच्यसे नृभि र्नृचक्षां ऊर्मिः कविर॑ज्यसे वने । 
पूर्वीर्हि ते स्रुतयः सन्ति यात॑वे सहस्रमश्वा हर॑यश्चमूषद॑ः २ 
समुद्रिया अप्सरसों मनीषिणमासीना अन्तरभि सोम॑मक्षरन्‌ । 

ता ई हिन्वन्ति हर्म्यस्य॑ स॒क्षणि याच॑न्ते सुम्नं पब॑मानमक्षिंतम्‌ ३ 
गोजिन्नः सोमौ रथजिद्टिरण॒यजित्‌ स्वर्जिदुन्जित्‌ प॑वते सहस्त्रजित्‌ । 
यं देवासंश्चक्रिरे पीतये मद॑ स्वादिष्ठं द्रप्सम॑रुणं म॑योभुब॑म्‌ ४ 
एतानि सोम पव॑मानो अस्मयुः सत्यानि कृण्वन्‌ द्रविणान्यर्षसि । 
जहि शत्रमन्तिके दूरके च य उर्वी गर्व्यूतिमभयं च नस्कृधि ५ 


(७६) एकोनाशीतितमं सूक्तम्‌ 
(१-५) पञ्चर्चस्यास्य सूक्तस्य भार्गवः कविक्रूषिः । पवमानः सोमो देवता । 
जगती छन्दः 
अचोदसों नो धन्वन्त्विन्दवः प्र सुंबानासों बृहद्दिवेषु हर॑यः । 
वि च नश॑न्‌ न इषो अर्रातयो ऽर्यो न॑शन्त सनिषन्त नो धियः १ 
प्र णो घन्वन्त्विन्द॑वो मदच्युतो धनां वा येभिरर्वतो जुनीमसि । 
तिरो मर्तस्य कस्य॑ चित्‌ परिह्ृतिं व॒यं धर्नानि विश्व्या भरेमहि २ 
उत स्वस्या अरांत्या अरिर्हि घ उतान्यस्या अर्रात्या वुको हि षः । 
धन्वन्‌ न तृष्णा समरीत ताँ अभि सोरम जहि प॑वमान दुराध्यः ३ 
दिवि ते नाभां परमो य आददे प्रंथिव्यास्ते रुरुहः सान॑वि ज्षिर्प । 
अद्र॑यस्त्वा बप्सति गोरधि त्व च्यश॑प्सु त्वा हस्तैर्दुदुहर्मनीषिणंः ४ 
एवा त॑ इन्दो सुभ्वं सुपेश॑सं रस॑ तुञ्जन्ति प्रथमा अभिश्रियः । 
निर्दनिदं पवमान नि तारिष आविस्ते शुष्मा भवतु प्रियो मद॑ः ५ 


(८०) अशीतितमं सूक्तम्‌ 
(१-५) पञ्चर्चस्यास्य सूक्तस्य भारद्वाजो वसुर्भ्ृषिः । पवमानः सोमो देवता । 
जगती छन्दः 
सोम॑स्य धारा पवते नृचर्क्षस तेनं देवान्‌ ह॑वते दिवस्परि । 
बृहस्पते रवथेना वि दिद्युते समुद्रासो न सव॑नानि व्रिव्यचुः १ 
यं त्वा वाजिन्नघ्नया अभ्यनूषता ऽयोहतं योनिमा रोहसि द्युमान्‌ । 

मघोनामार्यः प्रतिरन्‌ महि श्रव॒ इन्द्राय सोम पवसे वृषा मर्दः २ 

एन्द्रस्य कुक्षा प॑वते म॒दिन्त॑म ऊर्ज वसानः श्रव॑से सुमङ्गल॑ः । 

प्रत्यङ् स विश्वा भुव॑नाभि प॑प्रथे क्रीळन्‌ हरिरत्य॑ः स्यन्दते वुर्षां ३ 

तं त्वां देवेभ्यो मधुमत्तमं नर॑ः सहस्त्रधारं दुहते दश॒ क्षिपः । 

नर्भिः सोम प्रच्युतो ग्रावंभिः सुतो विश्वान्‌ देवाँ आ प॑वस्वा सहस्रजित्‌ ४ 
तं त्वां हस्तिनो मर्धुमन्तमरद्रिंभि दुहन्त्यप्सु वृंषभं दश क्षिप॑ः । 

इन्द्र॑ सोम मादयन्‌ दैव्यं जनं सिन्धोरिवोर्मिः पव॑मानो अर्षसि % 


(८५१ ) एकाशीतितमं सूक्तम्‌ 
(१-५) पञ्चर्चस्यास्य सूक्तस्य भारद्वाजो वसुर्भ्ृषिः । पवमानः सोमो देवता । 
(१-४) प्रथमादिचतुरृचां जगती, (५) पञ्चम्याश्च त्रिष्टुप्‌ छन्दसी 
प्र सोम॑स्य पर्बमानस्योर्मय इन्द्र॑स्य यन्ति जठर॑ सुपेशसः । 
दध्चा यदीमुन्नीता यशसा गर्वा दानाय शूर॑मुदम॑न्दिषुः सुताः १ 
अच्छा हि सोम॑: कलशाँ असिंष्यद्‌ दत्यो न वोळहां रघुव॑र्तनिर्वृषां । 
अर्था देवार्नामुभर्यस्य जन्म॑नो विद्ठां अश्नोत्यमु्त इतश्च यत्‌ २ 
अआ न॑ः सोम पर्वमानः किरा वस्विन्दो भव॑ मघवा राध॑सो महः । 
शिक्षा बयोधो वबरसबे सु चेतुना मा नो गर्यमारे अस्मत्‌ परा सिचः ३ 
आ न॑ः पूषा पर्वमानः सुरातयो मित्रो गच्छन्तु वरुणः सजोर्षसः । 
बृहस्पतिर्मरुतो वायुरश्विना त्वष्टा सविता सुयमा सर॑स्वती ४ 
उभे द्यावापृथिवी विश्वमिन्वे अर्यमा देवो अर्दितिर्विधाता । 
भगो नृशंसं उर्वश्‍न्तरिंक्षं विश्वै देवाः पव॑मानं जुषन्त ५ 


(८२) द्रयशीतितमं सूक्तम्‌ 
(१-५) पञ्चर्चस्यास्य सूक्तस्य भारद्वाजो वसुर्भ्ृषिः । पवमानः सोमो देवता । 
(१-४) प्रथमादिचतुरृचां जगती, (५) पञ्चम्याश्च त्रिष्टुप्‌ छन्दसी 
असावि सोमो अरुषो वृषा हरी राजैव दस्मो अभि गा अचिक्रदत्‌ । 
पुनानो वारं पर्येत्यव्ययं श्येनो न योनिं घृतर्वन्तमासद॑म्‌ १ 
कविर्वेधस्या पर्येषि माहिन मत्यो न मृष्टो अभि वाज॑मर्षसि । 
अपसेध॑न्‌ दुरिता सोम मृळय घृतं वसानः परि यासि निर्णिज॑म्‌ २ 
पर्जन्यः पिता म॑हिषस्य॑ पर्णिनो नाभां पृथिव्या गिरिषु क्षयं दघे । 

स्वसार आपो अभि गा उतासरन्‌ त्सं ग्रार्चभिर्नसते वीते अध्वरे ३ 
जायेव पत्यावधि शेब॑ मंहसे पर्जाया गर्भ शुणुहि ब्रबीमि ते । 
अन्तर्वाणीषु प्र च॑रा स॒ जीवसे ऽनिनद्यो वृजने सोम जागृहि ४ 
यथा पूर्वेभ्यः शतसा ग्रर्मृध्रः सहस्रसाः पर्यया वार्जमिन्दो । 

एवा प॑वस्व सुविताय नव्यसे तव॑ ब्रतमन्वार्पः सचन्ते ५ 


(८३) त्र्यशीतितमं सूक्तम्‌ 
(१-५) पञ्चर्चस्यास्य सूक्तस्याङ्गिरसः पवित्र क्रषिः । पवमानः सोमो देवता । 
जगती छन्दः 
पवित्रं ते वित॑तं ब्रह्मणस्पते प्रभुर्गात्राणि पर्येषि विश्वर्तः । 
अ्रत॑प्ततनूर्न तदामो अश्नुते शृतास इद्र्हन्तस्तत्‌ समाशत १ 
तपोष्पवित्रं वित॑तं दिवस्पदे शोच॑न्तो अस्य तन्त॑वो व्यस्थिरन्‌ । 
अरव॑न्त्यस्य पवीतार॑माशवों दिवस्पृष्ठमधिं तिष्ठन्ति चेत॑सा २ 
अरूरुचदुषसः पृश्निरग्रिय उक्षा बिभर्ति भुब॑नानि वाजयुः । 
मायाविनों ममिरे अस्य माययां नृचक्न॑सः पितरो गर्भमा द॑धुः ३ 
गन्धर्वं इत्था प॒दम॑स्य रक्षति पाति देवानां जनिंमान्यद्भतः । 
गृभ्णाति रिपुं निधर्या निधाप॑तिः सुकृत्त॑मा मर्घुनो भक्षमांशत ४ 
हविर्हविष्मो महि सद्य दैव्यं नभो वसानः परि यास्यध्वरम्‌ । 
राजा पवित्ररथो वाजमारुहः सहस्त्रभृष्टिजयसि श्रवो बृहत्‌ ५ 


(८४) चतुरशीतितमं सूक्तम्‌ 
(१-५) पञ्चर्चस्यास्य सूक्तस्य वाच्यः प्रजापतिर्मृषिः । पवमानः सोमो देवता । 
जगती छन्दः 

पव॑स्व देवमादनो विच॑र्षणि रप्सा इन्द्राय वरुणाय वाये । 

कृधी नों अद्य वरिंवः स्वस्तिम दुरुक्तितौ गृणीहि दैव्यं जन॑म्‌ १ 

आ यस्तस्थौ भुव॑नान्यम॑र्त्यो विश्वानि सोमः परि तान्यर्षति । 

कृण्वन्‌ त्संचृतं विचृर्तमभिष्टय इन्दुः सिषक्त्युषसं न सूर्यः २ 

आ यो गोर्भिः सृज्यत ओष॑धीष्वा देवानां सुम्न इषयन्नुपावसुः । 

आ विद्युता पवते धार॑या सुत इन्द्रं सोमो मादयन्‌ दैव्यं जन॑म्‌ ३ 

एष स्य सोम॑: पवते सहस्त्रजि द्न्वानो वार्चमिषिरामुंषर्बर्धम्‌ । 

इन्दुः समुद्रमुदियर्ति वायुभि रेन्द्रस्य हार्दि कलशैषु सीदति ४ 
अभि त्यं गावः पर्यसा पयोवृधं सोम॑ श्रीणन्ति मतिभिः स्वर्विदम्‌ । 
धनंजयः प॑वते कृत्व्यो रसो विप्रः कविः काव्येना स्व॑र्चनाः % 


(८%) पञ्चाशीतितमं सूक्तम्‌ 

(१-१२) द्वादशर्चस्यास्य सूक्तस्य भार्गवो वेन ऋषिः । पवमानः सोमो देवता । 

(१-१०) प्रथमादिदशर्चां जगती, (११-१२) एकादशीद्वादश्योश्च त्रिष्टुप्‌ छन्दसी 
इन्द्राय सोम सुर्षुतः परिं स्त्रवा 5पार्मीवा भवतु रक्॑सा सह । 
मा ते रस॑स्य मत्सत द्रयाविनो द्रविणस्वन्त इह स॒न्त्विन्द॑वः १ 
अस्मान्‌ त्स॑मर्य प॑वमान चोदय॒ दक्षों देवानामसि हि प्रियो मद॑ः । 
जहि शर्त्ररैभ्या भ॑न्दनाय॒तः पिबेन्द्र सोममर्व नो मृधो जहि २ 
अर्द॑ध इन्दो पवसे म॒दिन्त॑म आत्मेन्द्रस्य भवसि धासिरुत्तमः । 
अभि स्व॑रन्ति बहवो मनीषिणो राजानमस्य भुवनस्य निंसते ३ 
सहस्त्रणीथः शतधारो अद्धत इन्द्रायेन्दुः पवते काम्यं मर्घु । 
जयन्‌ कषेत्रमभ्यर्षा जर्यन्नप उरुं नों गातुं कृणु सोम मीढ्वः ४ 
कनिक्रदत्‌ कलशे गोभिरज्यसे व्यश्व्ययं स॒मया वार॑मर्षसि । 
मर्मुज्यमांनो अत्यो न सानसिरिन्द्रस्य सोम जठरे सम॑क्षरः % 
स्वादुः प॑वस्व दिव्याय जन्म॑ने स्वादुरिन्द्रांय सुहवीतुनाम्ने । 
स्वादुर्मित्राय वरुणाय वायवे बृहस्पतये मर्धुमाँ अदाभ्यः ६ 
अत्यं मृजन्ति कलशे दश॒ क्षिपः प्र विप्राणां म॒तयो वाचं ईरते । 
पर्वमाना अ्रभ्यर्षन्ति सुष्टति मेन्द्र॑ विशन्ति मदिरास इन्द॑वः ७ 
पव॑मानो ग्रभ्यर्षा सुवीर्य मुर्वी गव्यूतिं महि शर्म सप्रथः । 
माकिर्नो अस्य परिंषृतिरीशते न्दो जयेम त्वया धन॑धनम्‌ ८ 
अधि द्याम॑स्थाट्रषभो विचक्षणो ऽरुरुचद्वि दिवो रोचना कविः । 
राजा पवित्रमत्येति रोरुवद्‌ दिवः पीयूषं दुहते नृचर्षसः ६ 
दिवो नाके मर्धुजिह्णा अस॒श्चतो वेना दुहन्त्युक्षर्ग गिरिष्ठाम्‌ । 
अप्सु द्रप्सं वावृधानं स॑मुद्र आ सिन्धोरूर्मा मधुमन्तं पवित्र ग्रा १० 
नाके सुपर्णमुपपम्िवांसं गिरों बेनानांमकृपन्त पूर्वीः । 
शिशँ रिहन्ति म॒तयः परनिंप्रतं हिरण्ययं शकुनं क्षामणि स्थाम्‌ ११ 
ऊर्ध्वो ग॑न्धर्वो अधि नाके अस्थाद्‌ विश्वां रूपा परतिचक्षाणो अस्य । 

भानुः शक्रेणं शोचिषा व्य॑द्यौत्‌ प्रारूरुचद्रोद॑सी मातरा शुर्चिः १२ 
पञ्चमोऽनुवाकः 
। खू ८६-९६ । 


(८६) षडशीतितमं सूक्तम्‌ 
(१-४८) अटष्टचत्वारिंशदृचस्यास्य सूक्तस्य (१-१०) प्रथमादिदशर्चामकृष्टा 
माषाः, (११-२०) एकादश्यादिदशानां सिकता निवावरी, (२१-३०) 
एकविंश्यादिदशानां पृश्नयोऽजाः, (३१-४०) एकत्रिंश्यादिदशानामत्रेयः, (४१- 
४५) एकचत्वारिंश्यादिपञ्चानां भौमोऽत्रिः, (४६-४८) षट्चत्वारिंश्यादितृचस्य च 
भार्गवः शौनको गृत्समद ऋषयः । पवमानः सोमो देवता । जगती छन्दः 
प्रर्त आशवः पवमान धीजवो मर्दा अर्षन्ति रघुजा ईब त्मना । 
दिव्याः सुपर्णा मधुमन्त इन्द॑वो म॒दिन्त॑मासः परि कोशमासते १ 
प्रते मर्दासो मदिरास आशवो 5$सुक्षत रथ्यासो यथा पुर्थक । 
धेनुर्न वत्सं पर्यसाभि बज्जिण मिन्द्रमिन्द॑वो मर्घुमन्त ऊर्मयः २ 
अत्यो न हियानो अभि वाज॑मर्ष स्वर्वित्‌ कोश॑ दिवो अर्द्रिमातरम्‌ । 
वर्षा पवित्रे अधि सानों ग्रव्यये सोमः पुनान इन्द्रियाय धार्यसे ३ 
प्र त आश्विनीः पवमान धीजुवों दिव्या अंसुग्रन्‌ पयसा धरीमणि । 
प्रान्तर्मर्षयः स्थाविरीरसज्ञत ये त्वां मृजन्त्य॑षिषाण वेधसः ४ 
विश्वा धार्मानि विश्वचक्ष अृभ्व॑सः प्रभोस्ते स॒तः परि यन्ति केतर्वः । 
व्यानशिः प॑वसे सोम धर्मभिः पतिर्विश्वस्य भुर्बनस्य राजसि ५ 
उभयतः पव॑मानस्य रश्मयों ध्रुवर्स्य स॒तः परि यन्ति केतवः । 
यदी पवित्रे अधि मृज्यते हरिः सत्ता नि योनां कलशेषु सीदति ६ 
य॒ज्ञस्य॑ केतुः प॑वते स्वध्वरः सोमो देवानामुपं याति निष्कृतम्‌ । 
सहरस्त्र॑घारः परि कोशमर्षति वृषां पवित्रमत्येति रोरुवत्‌ ७ 
राजां समुद्रं नद्योई वि गाहते ऽपामूर्मिं स॑चते सिन्धुषु श्रितः । 
ग्रध्यस्थात्‌ सानु पव॑मानो अव्ययं नाभां पृथिव्या धरुणो महो दिवः ८ 
दिवो न सानुं स्तनर्यन्नचिक्रदद्‌ द्यौश्च यस्य॑ पृथिवी च धर्मभिः । 
इन्द्र॑स्य स॒रूयं पवते विवेविदत्‌ सोम॑ः पुनानः कलशेषु सीदति € 
ज्योतिर्यज्ञस्य पवते मर्ध प्रियं पिता देवानां जनिता विभूब॑सुः । 
दर्धाति रर्ब स्वधयोरपीच्यं मदिन्तमो मत्सर ईन्द्रियो रस॑ः १० 

अभिक्रन्दन्‌ कलशं वाज्यर्षति पर्तिर्दिवः शतर्धारो विचक्षणः । 
हरिर्मित्रस्य सदनेषु सीदति मर्मृजानोऽविभिः सिन्धुभिर्वृषा ११ 

अग्रे सिन्थूनां पवमानो अर्ष त्यग्रै वाचो अग्रियो गोर्घ गच्छति । 
अग्रे वाजस्य भजते महाधनं स्वायुधः सोतृभिः पूयते वृर्षा १२ 

अयं मतवाञ्छकुनो यथां हितो ऽव्य ससार पर्वमान ऊर्मिणां । 

तव क्रत्वा रोद॑सी अन्तरा कवे शुचिर्धिया प॑वते सोम॑ इन्द्र ते १३ 
द्रापिं बसांनो यजतो दिंविस्पृ्श मन्तरिक्षप्रा भुवनेष्वर्पितः । 
स्व॑र्जज्ञानो नभ॑साभ्यक्रमीत्‌ प्रलम॑स्य पितरमा विवासति १४ 

सो अस्य विशे महि शर्म॑ यच्छति यो अ्र॑स्य धाम॑ प्रथमं व्यान॒शे । 
पदं यर्दस्य परमे व्योमन्‌ यतो विश्वा अभि सं यांति संयतः १४ 

प्रो अंयासीदिन्दुरिन्द्रस्य निष्कृतं सखा सरूयुर्नं प्र मिनाति संगिर॑म्‌ । 
मर्य इव युवतिभिः सम॑र्षति सोमः कलशे शतयाम्ना पथा १६ 

प्र बो धियों मन्द्रयुवों विपन्युर्वः पनस्युवः संवसनेष्वक्रमुः । 

सोम॑ मनीषा ग्रभ्यनूषत स्तुभो ऽभि धेनवः पर्य॑सेमशिश्रयुः १७ 

ग्रा नः सोम संयतं पिप्युषीमिष मिन्दो पर्वस्व पर्वमानो ग्रस्त्रिधम्‌ । 
या नो दोहते त्रिरहन्नसंश्चषी चुमड्रा्जवन्मर्धुमत्‌ सुवीर्यम्‌ १८ 

वर्षा मतीनां प॑वते विचक्षणः सोमो अह्णः प्रतरीतोषसों दिवः । 
क्राणा सिन्धूनां कलशाँ अवीवश दिन्द्रस्य हार्याविशन्‌ मनीषिभिः १६ 
मनीषिभिः पवते पूर्व्यः क्रि नृभिर्यतः परि कोशाँ अचिक्रदत्‌ । 
त्रितस्य नाम॑ जनयन्‌ मर्धु क्षरदिन्द्रस्य वायोः सरूयाय कर्तवे २० 
अयं पुनान उषसो वि रोचय दयं सिन्धुभ्यो अभवदु लोककृत्‌ । 
अयं त्रिः सप्त दुदुहान आशिरं सोमो हृदे प॑वते चारु मत्सरः २१ 
पव॑स्व सोम दिव्येषु धामसु सृजान ईन्दो कलशे पवित्र आ । 
सीदुन्िन्द्रस्य जठरे कनिक्रद नृभिर्यतः सूर्यमारोहयो दिवि २२ 
अ्रद्रिभिः सुतः प॑वसे पवित्र आँ इन्दविन्द्रस्य जठरेंष्वाविशन्‌ । 

त्वं नूचर्ञा अभवो विचक्षण सोम॑ गोत्रम ङ्गिंरोभ्योऽवृणोरपं २३ 

त्वां सौम पव॑मानं स्वाध्यो ऽनु विप्रासो अमदन्नवस्यवः । 

त्वां सुपर्ण आभरद्‌ दिवस्परी न्दो विश्वाभिर्मतिभिः परिष्कृतम्‌ २४ 
अर्ये पुनानं परि वार॑ ऊर्मिणा हरिं नवन्ते अभि सप्त धेनर्वः । 
अपामुपस्थे अध्यायर्वः कवि मृतस्य योनां महिषा अहेषत २% 

इन्दुः पुनानो अति गाहते मृधो विश्वानि कृण्वन्‌ त्सुपर्थानि यर्ज्यवे । 
गाः कृण्वानो निर्णिज हर्य॒तः कविरत्यो न क्रीळन्‌ परि वार॑मर्षति २६ 
असश्चर्तः शतधारा अभिश्रियो हरिँ नवन्तेऽव॒ ता उदन्युर्वः । 

क्षिपो मृजन्ति परि गोभिरावृतं तृतीये पृष्ठे अधि रोचने दिवः २७ 
तवेमाः प्रजा दिव्यस्य रेतस स्त्वं विश्वस्य भुवनस्य राजसि । 
अथेदं विश्वं पवमान ते वशे त्वमिन्दो प्रथमो धांमधा असि २८ 
त्वं समुद्रो असि विश्ववित्‌ क॑वे तवेमाः पञ्चं प्रदिशो विधर्मणि । 
त्वं द्यां च॑ पृथिवीं चाति जभ्रिषे तव॒ ज्योतींषि पवमान सूर्यः २६ 
त्वं पवित्रे रज॑सो विधर्मणि देवेभ्यः सोम पवमान पूयसे । 
त्वामुशिर्जः प्रथमा अगृभ्णत तुभ्येमा विश्वा भुवनानि येमिरे ३० 

प्र रेभ एत्यति वार॑म॒व्ययं वृषा वनेष्वव॑ चक्रदद्धरिः । 

सं धीतयो वावशाना अनूषत शिशं रिहन्ति म॒तय॒ः पनिंप्रतम्‌ ३१ 
स सूर्यस्य रश्मिभिः परिं व्यत तन्तुं तन्वानस्त्रिवृतं यथां विदे । 
नयंत्नृतर्स्यं प्रशिषो नर्वीयसीः पतिर्जनीनामुर्प याति निष्कृतम्‌ ३२ 
राजा सिन्धूनां पवते पतिर्दिव ऋतर्स्य याति पथिभिः कनिक्रदत्‌ । 
सहर्त्रंधारः परि षिच्यते हरिः पुनानो वाच॑ जनयन्नुपांबसुः ३३ 
पर्वमान मह्यर्णो वि धांबसि सूरो न चित्रो ग्रव्ययानि पव्यया । 
गर्भस्तिपूतो नृभिरद्रिभिः सुतो महे वार्जाय धन्याय धन्वसि ३४ 
इषमूर्जं पवमानाभ्यर्षसि श्येनो न बंस कलशेषु सीदसि । 

इन्द्राय मठ्ठा मद्यो मदः सुतो दिवो विष्टम्भ उपमो विचक्षणः ३५ 
सप्त स्वसारो अभि मातरः शिशं नव॑ जज्ञानं जेन्य॑ विप॒श्चित॑म्‌ । 
अपां गन्धर्वं दिव्यं नृचक्न॑सं सोमं विश्व॑स्य भुर्वनस्य राजसे ३६ 
ईशान इमा भुर्वनानि वीय॑से युजान ईन्दो हरित॑ः सुपणर्यः । 

तास्ते चरन्तु मर्धुमद्घृतं पय स्तव॑ व्रते सौम तिष्ठन्तु कृष्टयः ३७ 
त्वं नृचक्षा असि सोम विश्वतः पव॑मान वृषभ ता वि धांवसि । 

स न॑ः पवस्व॒ वरसुमद्धिरणयवद्‌ व॒यं स्याम भुव॑नेषु जीवसे ३८ 
गोवित्‌ प॑वस्व वसुविद्धिरणयविद्‌ रेतोधा ईन्दो भुवनेष्वर्पितः । 
त्वं सुवीरो असि सोम विश्ववित्‌ तं त्वा विप्रा उर्प॑ गिरेम आसते ३९ 
उन्मध्व॑ ऊर्मिर्वनना अतिष्ठिपदपो वसानो महिषो वि गाहते । 
राजां पवत्ररथो वाजमारुहत्‌ सहर्त्रभष्टिर्जयति श्रवो बृहत्‌ ४० 

स भन्दना उदियर्ति प्रजाव॑तीर्विश्वायुर्विश्वांः सुभरा अरह॑र्दिवि । 
ब्रह्म॑ प्रजाव॑द्रयिमश्व॑पस्त्यं पीत ईन्दविन्द्र॑मस्मभ्यं याचतात्‌ ४१ 

सो अ्रग्रे अह्लां हरिर्हर्यतो मदः प्र चेत॑सा चेतयते अनु द्युर्भिः । 

द्वा जनां यातयन्नन्तरीयते नरां च शंसं दैठ्य॑ च धर्तरि ४२ 

अञ्जते ठ्यंञ्ञते सर्मञ्जते क्रतं रिहन्ति मर्धनाभ्य॑ञ्जते । 
सिन्धोरुचूछ्वासे पतयन्तमुक्षणं हिरण्यपावाः पशुमासु गृभ्णते ४३ 
विपश्चिते पव॑मानाय गायत मही न धारात्यन्धो अर्षति । 

अहिर्न जूर्णामति सर्पति त्वचमत्यो न क्रीळननसरट्टषा हरिः ४४ 
अग्रेगो राजाप्य॑स्तविष्यते विमानो अह्नां भुवनेष्वर्पितः । 

हरिर्घतस्त्रः सुटृशीको अर्णवो ज्योतीर॑थः पवते राय ओक्यः ४५ 
अर्सर्जि स्कम्भो दिव उद्य॑तो मदः परं त्रिघातुर्भव॑नान्यर्षति । 

अंशं रिहन्ति म॒तयः पनिंप्रतं गिरा यर्दि निणिज॑मृग्मिणो ययुः ४६ 
प्रते धारा अ्रत्यणवानि मेर्ष्यः पुनानस्य॑ संयतो यन्ति रंह॑य 
यद्गोर्भिरिन्दो चम्वोः समज्यस आ संवानः सोम कलर्शष सीदसि ४७ 
पर्वस्व सोम क्रतविन्न उक्थ्यो ऽव्यो वारे परि धाव मर्ध प्रियम्‌ । 
जहि विश्वान्‌ रक्षसं इन्दो अत्रिणो बृहद्ट॑देम विदर्थे सुवीराः ४८ 


(८७) सप्ताशीतितमं सूक्तम्‌ 
(१-६) नवर्चस्यास्य सूक्तस्य काव्य उशना ऋषिः । पवमानः सोमो देवता । 
त्रिष्टुप्‌ छन्दः 
प्रतु द्रव परि कोशं नि षींद नृभिः पुनानो अभि वार्जमर्ष । 
अश्वं न त्वां वाजिन॑ मर्जयन्तो ऽच्छां बर्ही रशनाभिर्नयन्ति १ 
स्वायुधः पवते देव इन्दुरशस्तिहा वृजनं रक्ञ॑माणः । 
पिता देवानां जनिता सुदक्षो विष्टम्भो दिवो घरुणंः पृथिव्याः २ 
ऋृषिर्किप्रः पुरएता जर्नाना मृभुर्धीर॑ उशना काव्येन । 
स चिंड्रिवेद निर्हितं यर्दांसा मपीच्यं९ गृह्यं नाम गोनाम्‌ ३ 
एष स्य ते मर्धुमा इन्द्र सोमो वृषा वृष्णे परि पवित्रे अ्रक्षाः । 
सहस्रसाः श॑तसा भूरिदावा शश्वत्तमं बर्हिरा वाज्यस्थात्‌ ४ 
एते सोमा अभि गव्या सहस्त्रा महे वाजांयामृतांय श्रवांसि । 

पवित्रेभिः पर्वमाना असग्र ञ्छवस्यवो न प॑तनाजो अ्रत्याः % 
परि हि ष्मा पुरुहतो जनानां विश्वार्सरद्धोर्जना पूयमानः । 
अथा भ॑र श्येनभृत प्रयांसि रयिं तुञ्जानो अभि वाज॑मर्ष ६ 

एष सुंबानः परि सोमः पवित्रे सर्गो न सृष्टो अदधावदर्वा । 
तिग्मे शिशांनो महिषो न भृङ्गे गा गव्यन्नभि शूरो न सत्वां ७ 
एषा य॑यौ परमादन्तरद्रेः कूर्चित्‌ सतीरूर्वे गा विवेद । 

दिवो न विद्युत्‌ स्तनय॑न्त्य्रैः सोम॑स्य ते पवत इन्द्र धारां ८ 
उत स्म॑ राशिं परि यासि गोनामिन्द्रेण सोम सरर्थ पुनानः । 
पूर्वीरिषो बूहतीर्जीरदानो शिक्षा शचीवस्तव ता उपष्टत्‌ € 


(८८) अ्रष्टाशीतितमं सूक्तम्‌ 
(१-८) अ्रष्टर्चस्यास्य सूक्तस्य काव्य उशना ऋृषिः । पवमानः सोमो देवता । 
त्रिष्टुप्‌ छन्दः 
अयं सोम॑ इन्द्र तुर्भ्य सुन्वे तुभ्यं पवते त्वमस्य पाहि । 
त्वं ह यं चकृषे त्वं ब॑वृष इन्दुं मर्दाय युज्याय सोम॑म्‌ १ 
स ई रथो न भुरिषाळयोजि महः पुरूणिं सातये वसूनि । 
आदीं विश्वां नहुष्याणि जाता स्व॑र्षाता वर्न ऊर्ध्वा न॑वन्त २ 
वायुर्न यो नियुत्वाँ इष्टयांमा नास॑त्येव॒ हव आ शंभ॑विष्ठः । 
विश्ववारो द्रविणोदा ईव त्मन्‌ पूषेव॑ धीजवब॑नोऽसि सोम ३ 
इन्द्रो न यो महा कर्माणि चक्रिं रहन्ता वृत्राणांमसि सोम पूर्भित्‌ । 
पैद्दो न हि त्वमहिँनाम्रां हन्ता विश्व॑स्यासि सोम दस्यौः ४ 
अग्निर्न यो बन आ सृज्यमांनो वृथा पाजांसि कृणुते नदीर्षु । 
जनो न युध्वा महत उंपन्दि रिय॑र्ति सोमः पर्वमान ऊर्मिम्‌ ५ 
एते सोमा अति वाराणयठ्यां दिव्या न कोशासो अ्रभ्रव॑र्षाः । 
वूर्था समुद्रं सिन्ध॑वो न नीची: सुतासो अभि कलशाँ ग्रसूग्रन्‌ ६ 
श॒ष्मी शर्धो न मारुतं पव॒स्वाऽन॑भिशस्ता दिव्या यथा विट्‌ । 
आपो न मच्‌ सुमतिर्भवा नः सहरस्त्राप्साः पृतनाषाणन य॒ज्ञः ७ 
राज्ञो नु ते वरुणस्य ब्रतानिं बृहदूभीरं त्व सोम धाम॑ । 
शुचिष्ट्रम॑सि प्रियो न मित्रो दक्षाय्यो अर्यमेवासि सोम ८ 

(८५६९) एकोननवतितमं सूक्तम्‌ 
(१-७) सप्तर्चस्यास्य सूक्तस्य काव्य उशना ऋषिः । पवमानः सोमो देवता । 
त्रिष्टुप्‌ छन्दः 
प्रो स्य वह्निः पर्थ्याभिरस्यान्‌ दिवो न वृष्टिः पव॑मानो अक्षाः । 
सहस्त्रंधारो असदनन्यशस्मे मातुरुपस्थे वन॒ आ च च सोमः १ 
राजा सिन्धूनामवसिष्ट वास॑ आतस्य नावमारुहद्रजिष्ठाम्‌ । 
अप्सु द्रप्सो वावृधे श्येनजूतो दुह ई इंप॒ता दुह ईं इंपतुर्जाम्‌ २ 
सिंहं न॑सन्त॒ मध्वो अयासं हरिमरुषं दिवो अस्य पतिम्‌ । 
शूरो युत्सु प्रथमः पृच्छते गा अस्य चर्त्॑सा परिं पात्युक्ता ३ 
मर्धुपृष्ठं घोरमयासमश्वं रथे युञ्जन्त्युरुचक्र ऋष्वम्‌ । | 
स्वर्सार ई जामयों मर्जयन्ति सनाभयो वाजिनंमूर्जयन्ति ४ 
चत॑स्र ई घृतदुहंः सचन्ते समाने अन्तर्धरुणे निष॑त्ताः । 
ता ईमर्षन्ति नर्मसा पुनाना स्ता ई विश्वतः परि षन्ति पूर्वीः » 
विष्टम्भो दिवो धरुणः पृथिव्या विश्वां उत क्षितयो हस्तै अस्य । 
अस॑त्‌ त उत्सो गृणते नियुत्वान्‌ मध्वो अंशः प॑वत इन्द्रियार्य ६ 
वन्वन्नवातो अभि देववीतिमिन्द्राय सोम वृत्रहा प॑वस्व । 
शग्धि महः पुरुश्चन्द्रस्य रायः सुवीर्यस्य पर्तयः स्याम ७ 


(६०) नवतितमं सूक्तम्‌ 
(१-६) षङड़्चस्यास्य सूक्तस्य मैत्रावरुणिर्वसिष्ठ षिः । पवमानः सोमो देवता । 
त्रिष्टुप्‌ छन्दः 
प्र हिन्वानो जनिता रोद॑स्यो रथो न वाजँ सनिष्यन्न॑यासीत्‌ । 
इन्द्रं गच्छन्नार्यृधा संशिशानो विश्वा वसु हस्त॑योरादर्धानः १ 
अभि त्रिपृष्ठं वृष॑णं वयोधा मांङ्गूषार्णामचावशन्त वाणीः । 
वना बसांनो वरुणो न सिन्धून्‌ वि र॑ल्लधा द॑यते वार्याणि २ 
शूर॑ग्रामः सर्ववीरः सहावा ज्जेतां पवस्व सनिता धनानि । 
तिम्मार्यृधः चिप्र्धन्वा समत्स्व घाळहः साह्वान्‌ पर्तनासु श्रन्‌ ३ 
उरुग॑ठ्यूतिरभ॑यानि कृणवन्‌ त्स॑मीचीने आ प॑वस्वा पुर॑धी । 
अपः सिषासन्नुषसः स्वर्गाः सं चिक्रदो महो अस्मभ्यं वाजान्‌ ४ 
मत्सि सोम वरुणं मर्त्सि मित्रं मत्सीन्द्र॑मिन्दो पवमान विष्णुम्‌ । 

मत्सि शर्धो मारुतं मत्सिं देवान्‌ मत्सि महामिन्द्रमिन्दो मदाय ५ 
एवा राजेव क्रतुमाँ अमेन विश्वा घ्निंश्रहुरिता पवस्व । 
इन्दो सूक्ताय वच॑से वयो धा यूयं पांत स्वस्तिभिः सदां नः ६ 
हर चतुर्थोऽध्यायः 
। व० १-२८ । 


(६१) एकनवतितमं सूक्तम्‌ 
(१-६) षड़चस्यास्य सूक्तस्य मारीचः कश्यप ऋषिः । पवमानः सोमो देवता । 
त्रिष्टुप्‌ छन्दः 
असर्जि वक्वा रथ्ये यथाजौ धिया मनोतां प्रथमो म॑नीषी । 
दश स्वसारो अधि सानो अ्रव्ये ऽज॑न्ति बह्िं सर्दनान्यच्छ १ 
वीती जनस्य दिव्यस्यं कव्ये रिं सुवानो न॑हष्येभिरिन्दुः । 
प्र यो नृभिरमृतो मर्त्यैभि रमर्मृजानोऽविभिर्गोभिरद्भिः २ 
वृषा वृष्णे रोरुबदंशुर॑स्मै पर्वमानो रुशदीर्ते पयो गोः । 
स॒हस्त्रमृक्‍्वा पथिभिर्वचोवि दध्वस्मभिः सूरो ग्रणवं वि याति ३ 
रुजा टूळ्हा चिद्रक्षसः सर्दासि पुनान इन्द ऊर्णुहि वि वाजान्‌ । 
वृश्चोपरिष्टात्‌ तुजता वधेन ये ग्रन्ति दूरादुपनायमेषाम्‌ ४ 
स प्रब्रवन्नव्य॑से विश्ववार सूक्तार्य पथः क्ंणुहि प्राच॑ः । 
ये दुष्षहांसो वनुषां बृहन्त स्ताँस्ते अश्याम पुरुकृत्‌ पुरुक्षो ५ 
एवा पुनानो अपः स्वर्शर्गा अस्मभ्यं तोका तन॑यानि भूरिं । 
शं नः क्षेत्रमुरु ज्योतींषि सोम ज्योङ्नः सूर्य दृशये रिरीहि ६ 


(६२) ट्विनवतितमं सूक्तम्‌ 
(१-६) षङड्चस्यास्य सूक्तस्य मारीचः कश्यप ऋषिः । पवमानः सोमो देवता । 
त्रिष्टुप्‌ छन्द 
परिं सुवानो हरिँरंशः पवित्रे रथो न सर्जि सनये हियान 
अआपचूछ्लोकमिन्द्रियं लोकमिन्द्रियं पमानः प्रतिं देवाँ अजुषत प्रयोभिः १ 
अच्छा नृचक्षा असरत्‌ प॒वित्रे नाम दर्धानः कविर॑स्य योनौ । 
सीदन्‌ होतेंव सद॑ने चमूष्‌ पैमग्मन्रूष॑यः सप्त विप्राः २ 

प्र सुमेधा गातुविद्दिश्वदेवः सोम॑ः पुनानः सर्द एति नित्यम्‌ । 
भुव॒द्विश्वैषु काव्येषु रन्ता ऽनु जनान्‌ यतते पञ्च धीर॑ः ३ 

तव॒ त्ये सौम पवमान निण्ये विश्वै देवास्त्रम॑ एकादशासः । 

दर्श स्व॒धाभिरधि सानो ग्रव्यें मृजन्ति त्वा नद्यः सप्त य॒ह्वीः ४ 
तन्नु स॒त्यं पब॑मानस्यास्तु यत्र विश्वै कारव॑ः संनस॑न्त । 
जयोतिर्यदह्ने अकृणोदु लोकं प्रावन्मनुं दस्य॑वे करभीकम्‌ ५ 

परि सम्रैव पशमान्ति होता राजा न स॒त्यः समितीरियानः । 
सोमः पुनानः कलशाँ अयासीत्‌ सीद॑न्‌ मृगो न महिषो वर्नेषु ६ 


(६३) त्रिनवतितमं सूक्तम्‌ 
(१-५) पञ्चर्चस्यास्य सूक्तस्य गौतमो नोधा ऋषिः । पवमानः सोमो देवता । 
त्रिष्टुप्‌ छन्दः 
साकमुक्षो मर्जयन्त स्वसारो दश धीर॑स्य धीतयो धर्नुत्रीः । 
हरिः पर्यद्रवज्जाः सूर्यस्य द्रोणं ननक्षे अत्यो न बाजी १ 
सं मातृभिर्न शिशर्वावशानो वूर्षा दधन्वे पुरुवारो अद्धिः । 
मर्यो न योषामभि निष्कृतं यन्‌ त्सं गच्छते कलशं उस्त्रियांभिः २ 
उत प्र पिप्य ऊधरष्र्याया इन्दुर्धाराभिः सचते सुमेधाः । 
मूर्धानं गावः पर्यसा चमूष्वभि श्रीणन्ति वसुभिर्न निक्तैः ३ 
स नों देवेभिः पवमान रदे न्दौ रयिमश्विनं वावशानः । 
रथिरायतामुशती पुरंधि रस्मद्रथश्गा दावने वसूनाम्‌ ४ 
नू नो रयिमुर्प मास्व नृवन्त॑ पुनानो वाताप्यं विश्वअ्वन्द्रम्‌ । 
प्र ब॑न्दितुरिन्दो तार्यार्युः प्रातर्मक्षू धियाव॑सुर्जगम्यात्‌ % 


(६४) चतुर्नवतितमं सूक्तम्‌ 
(१-५) पञ्चर्चस्यास्य सूक्तस्याङ्गिरसः करव ऋषिः । पवमानः सोमो देवता । 
त्रिष्टुप्‌ छन्दः 
अधि यर्दस्मिन्‌ वाजिनीव शुभः स्पर्धन्ते धियः सूर्य न विर्शः । 
अपो वुंणानः प॑वते कवीयन्‌ व्रजं न पंशवर्धनाय॒ मन्म॑ १ 
द्विता ठ्यूणर्वच्नमृत॑स्य धां स्वर्विदे भुर्वनानि प्रथन्त । 
धिय॑ः पिन्वानाः स्वर्सरे न गाव॑ ऋृतायन्तीरभि वावश्र इन्दुम्‌ २ 

परि यत्‌ कविः काव्या भर॑ते शूरो न रथो भुर्वनानि विश्वां । 
देवेषु यशो मर्ताय भूषन्‌ द्ताय रायः पुरुभूष॒ नव्यः ३ 

श्रिये जातः श्रिय आ निरियाय श्रियं बया जरितृभ्यो दधाति । 
श्रियं वर्साना अमृतत्वमायन्‌ भर्वन्ति स॒त्या संमिथा मितद्रौ ४ 
इषमूर्जम भ्यश्षाश्व॑ गा मुरु ज्योतिः कृणुहि मत्सि देवान्‌ । 
विश्वानि हि सुषहा तानि तुभ्यं पवमान बाध॑से सोम शत्रन ५ 


(६५) पञ्चनवतितमं सूक्तम्‌ 
(१-५) पञ्चर्चस्यास्य सूक्तस्य कारवः प्रस्करव ऋषिः । पवमानः सोमो देवता । 
त्रिष्टुप्‌ छन्दः 
कर्निक्रन्ति हरिरा सृज्यमानः सीदन्‌ वर्नस्य जठरे पुनानः । 
नृभिर्यतः कृणुते निर्णिजं गा अतों मतीर्जनयत स्व॒धाभिः १ 
हरि: सृजानः पर्थ्यामृतस्ये सर्ति वार्चमरितेव नाव॑म्‌ । 
देवो देवानां गुह्यानि नामा ऽऽविष्कृंणोति बर्हिषि प्रवाचे २ 
अपामिवेदूर्मयस्तर्तुराणाः प्र मनीषा ईरते सोममच्छ । 
नमस्यन्तीरुपं च यन्ति सं चा ऽऽ च॑ विशन्त्युशतीरुशन्त॑म्‌ ३ 
तं म॑र्मुजानं म॑हिषं न सार्ना वंशं दुहन्त्युक्षणं गिरिष्ठाम्‌ । 
तं वावशानं मत्यः सचन्ते त्रितो बिभति वरुणं समुद्रे ४ 
इष्यन्‌ वाच॑मुपवक्तेव होतुः पुनान ईन्दो वि ष्यां मनीषाम्‌ । 
इन्द्रश्च यत्‌ ्षर्यथः सौभ॑गाय सुवीर्यस्य पर्तयः स्याम ५ 


(६६) षण्णवतितमं सूक्तम्‌ 
(१-२४) चतुर्विशत्युचस्यास्य सूक्तस्य दैवोदासिः प्रतर्दन ऋषिः । पवमानः सोमो 
देवता । त्रिष्टुप्‌ छन्दः 
प्र सेनानीः शूरो अग्रे रथानां गव्यन्नेति हर्षते अस्य सेनां । 
भद्रान्‌ कृणवर्न्निन्द्रहवान्‌ त्सखिभ्य आ सोमो स्त्रां रभसानि दत्ते १ 
सम॑स्य हरिं हर॑यो मृजन्त्य श्वहयैरनिशितं नमोभिः । 
आ तिष्ठति रथमिन्द्रस्य सखा विद्वाँ एना सुमतिं यात्यच्छ २ 
स नों देव देवताते पवस्व म॒हे सोम प्सर॑स इन्द्रपान॑ः । 
कृणवन्नपो वर्षयन्‌ द्यामुतेमा मुरोरा नों वरिवस्या पुनानः ३ 

अजींतयेऽह॑तये पवस्व स्व॒स्तये सर्वतातये बृह॒ते । 

तर्दुशन्ति विश्व इमे सखाय स्तद॒हं व॑श्मि पवमान सोम ४ 
सोम॑: पवते जनिता म॑तीनां जनिता दिवो ज॑निता प्थिव्याः । 
जनिताग्नेर्जनिता सूर्यस्य जनितेन्द्रस्य जनितोत विष्णोः ५ 

ब्रह्मा देवानां पदवीः कवीना मृषिर्विप्राणां महिषो मृगाणाम्‌ । 
श्येनो गुध्चांणां स्वधितिर्वनानां सोम॑ः पवित्रमत्येति रेभ॑न्‌ ६ 
प्रावीविपट्टाच ऊर्मिं न सिन्धुर्गिरः सोमः पर्वमानो मनीषाः । 
अन्तः पश्य॑न्‌ वृजनेमाब॑रा रया तिष्ठति वृषभो गोषु जानन्‌ ७ 
स म॑त्सरः पृत्सु वन्वन्नवातः सहस्ररेता अभि वाज॑मर्ष । 
इन्द्रायेन्दो पब॑मानो मनी ष्यंश्शोरूर्मिमीरय गा ईषणयन्‌ ८ 
परि प्रियः कलशे देवर्वात इन्द्राय सोमो रणयो मदाय । 
सहस्त्रंधारः श॒तर्वाज इन्दुर्वाजी न सप्तिः सर्मना जिगाति € 
स पूर्व्यो ब॑सुविज्ञाय॑मानो मृजानो अप्सु दुदुहानो अद्रौ । 
अभिशस्तिपा भुर्वनस्य राजा विदद्भातं ब्रह्मणे पृयर्मानः १० 
त्वया हि न॑ः पितर॑ः सोम पूर्वे कर्माणि चक्रुः प॑वमान धीराः । 
बन्वन्नरबांतः परिधीरपोर्ण बीरेभिरश्वैर्मघर्वा भवा नः ११ 
यथार्पबथा मन॑वे वयोधा अमित्रहा ब॑रिवोविद्धविष्मान्‌ । 

एवा प॑वस्व द्रव्यं दर्धान इन्द्रे सं तिष्ठ जनयायुधानि १२ 
पर्वस्व सोम मधुमाँ तावा ऽपो वसांनो अधि सानो अ्रव्ये । 
अव द्रोर्णानि घृतर्वान्ति सीद मुदिन्त॑मो मत्सर इन्द्रपार्नः १३ 
वृष्टिं दिवः श॒तर्धारः पवस्व सहस्त्रसा वाजयुर्देववीतौ । 

सं सिन्धुभिः कलशे वावशानः समुस्त्रियांभिः प्रतिरन्‌ न आयः १४ 
एष स्य सोमो मतिभिः पुनानो ऽत्यो न वाजी तरीदरातीः । 

पयो न दुग्धमरदितेरिंषिर मुर्विव गातुः सुयमो न वोळहां १५ 
स्वायुधः सोतृभिः पूयमानो ऽभ्य॑र्ष गुह्यं चार्‌ नाम॑ । 

अभि वाजं सप्तिरिव श्रवस्या ऽभि वायुमभि गा देव सोम १६ 
शिशा जज्ञानं ह॑र्यतं मृजन्ति शम्भन्ति बह्निं मरुतो गणेन । 
कविर्गीर्भिः काव्येना कविः सन्‌ त्सोम॑ः पवित्रमत्येति रेभ॑न्‌ १७ 
ऋषिमना य ऋषिकृत्‌ स्वर्षाः सहस्त्रणीथः पदवीः कवीनाम्‌ । 
तृतीयं धार्म महिषः सिर्षासन्‌ त्सोमो विराजमनुं राजति ष्टप्‌ १८ 

चमूषच्छयेनः शकुनो विभृत्वा गोविन्दुर्द्रप्स आर्युघानि निभ्रत्‌ । 
अपामूर्मिं सर्चमानः समुद्रं तुरीयं धाम॑ महिषो विवक्ति १६ 
मर्यो न शभ्रस्तन्व॑ मृजानो ऽत्यो न सूत्वा स॒नये धर्नानाम्‌ । 
वृषेव यूथा परि कोशमर्षन्‌ कनिक्रदञ्चम्बोई॑रा विवेश २० 
पव॑स्वेन्दो पव॑मानो महोभिः कनिक्रदत्‌ परि वाराण्यर्ष । 
क्रीळञ्चम्बोर॑रा विश पूयमान इन्द्र॑ ते रसो मदिरो म॑मत्तु २१ 
प्रास्य॒ धारां बुहतीर॑सुग्र न्नक्तो गोभिः कलशाँ आ विवेश । 
साम॑ कृण्वन्‌ त्सांमन्यों विपश्चित्‌ क्रन्दन्नेत्यभि सरूयुर्न जामिम्‌ २२ 
अपघ्नन्नेषि पवमान श्रन्‌ प्रियां न जारो अभिगीत इन्द 
सीदन्‌ बनेंषु शकुनो न पत्वा सोर्मः पुनानः कलर्शेषु सत्तां २३ 
आ ते रुचः पव॑मानस्य सोम योषेव यन्ति सुदुर्घाः सुधाराः । 
हरिरानीतः पुरुवारो अप्स्व चिंक्रदत्‌ कलशे देवयूनाम्‌ २४ 
षष्ठोडनुवाकः | 
। सू० ६७-१०३ । 


(६७) सप्तनवतितमं सूक्तम्‌ 
(१-५८) अ्रष्टपञ्चाशटूचस्यास्य सूक्तस्य (१-३) प्रथमादितृचस्य 
मैत्रावरुणिर्वसिष्ठः, (४-६) चतुर्थ्यादितृचस्य वासिष्ठ इन्द्रप्रमतिः, (७-६) 
सप्तम्यादितृचस्य वासिष्ठो वृषगणः, (१०-१२) दशम्यादितृचस्य वासिष्ठो मन्युः, 
(१३-१५) त्रयोदश्यादितृचस्य वासिष्ठ उपमन्युः, (१६-९८) षोडश्यादितृचस्य 
वासिष्ठो व्याघ्रपात्‌, (१६-२१) एकोनविश्यादितृचस्य वासिष्ठः शक्तिः, (२२- 
२४) द्राविंश्यादितृचस्य वासिष्ठः कराश्रुत, (२५-२७) पञ्चव्रिंश्यादितृचस्य 
वासिष्ठो मृळीकः, (२८-३०) अरष्टाविंश्यादितृचस्य वासिष्ठो वसुक्रः, (३१-४४) 
एकत्रिंश्यादिचतुर्दशर्चा शाक्त्यः पराशरः, (४५-५७) 
पञ्चचत्वारिंश्यादिचतुर्दशानाञ्चाङ्गिरसः कुत्स ऋषयः । पवमानः सोमो देवता । 
त्रिष्टुप्‌ छन्दः 
अस्य प्रेषा हेमनां पूयमानो देवो देवेभिः सर्मपुक्त रस॑म्‌ । 
सुतः पवित्रं पर्येति रेभन्‌ मितेव सद्म॑ पशमान्ति होतां १ 
भद्रा वस्त्रां समन्याई॑ वसानो महान्‌ कविर्निवर्चनानि शंस॑न्‌ । 
आ ब॑च्यस्व चम्वोः पूयमानो विचक्षणे जागुंविर्देबबीतौ २ 
समं प्रियो मुज्यते सानो अ्रव्ये यशस्तरो यशसां क्षैतो अ्रस्मे । 

अभि स्व॑र धन्वा पूयमानो यूयं पात स्वस्तिभिः सर्दा नः ३ 

प्र गायताभ्यर्चाम देवान्‌ त्सोम॑ हिनोत महते धनाय । 

स्वादुः प॑बाते अति वारमव्यमा सीदाति कलशं देवयुर्नः ४ 
इन्दुर्दैवानामुर्प सरूयमायन्‌ त्सहस्त्रधारः पवते मदाय । 

नृभिः स्तवानो ग्रनु धाम पूर्व मगन्निन्द्र॑ महते सौभ॑गाय ५ 
स्तोत्रे राये हरिरर्षा पुनान इन्द्रं मदौ गच्छतु ते भराय । 

देवैर्याहि सरथं राधो अच्छा यूयं पांत स्वस्तिभिः सदां नः ६ 
प्र काव्यमुशनेव ब्रुवाणो देवो देवानां जनिमा विवक्ति । 
महिव्रतः शुचिबन्धु: पावकः पदा व॑राहो अभ्येति रेभ॑न्‌ ७ 

प्र हंसासंस्तृपल॑ मन्युमच्छा मादस्तं वूर्षगणा अयासुः । 
आङ्गूष्यश पव॑मानं सखायो दुर्मर्ष साकं प्र ब॑दन्ति बाणम्‌ ८ 
स र॑हत उरुगायस्य॑ जूतिं वृथा क्रीळ॑न्तं मिमते न गाव॑ः । 
परीणसं कृणुते तिग्मश्ङ्गो दिवा हरिर्ददृशे नक्तमृजः € 
इन्दुर्वाजी पवते गोन्योघा इन्द्रे सोमः सह इन्वन्‌ मदाय । 

हन्ति र्नो बाधते पर्यरातीर्वरिवः कृण्वन्‌ वृजन॑स्य राजा १० 
अध धार॑या मध्वा पचान स्तिरो रोम पवते अद्रिदुग्धः । 
इन्दुरिन्द्रस्य सख्यं जुषाणो देवो देवस्य मत्सरो मदाय ११ 
अभि प्रियाणि पवते पुनानो देवो देवान्‌ त्स्वेन रसेन पृञ्चन्‌ । 
इन्दुर्धर्माणयृतृथा वर्सांनो दश ज्िपों अव्यत सानो अ्रव्यें १२ 
वृषा शोणो अभिकनिक्रदद्गा नदर्यन्नेति पृथिवीमुत द्याम्‌ । 
इन्द्र॑स्येव वम्रुरा श्रणव आजौ प्रचेतय॑न्नर्षति वाचमेमाम्‌ १३ 
रसाय्यः पर्यसा पिन्वमान ईरयन्नेषि मर्धुमन्तमंशुम्‌ । 

पव॑मानः संत॒निमेंषि कृण्व न्निन्द्राय सोम परिषिच्यमानः १४ 
एवा प॑वस्व मदिरो मदायोदग्राभस्य नमय॑न्‌ वधस्नैः । 

परि वर्ण भर॑माणो रुश॑न्तं गव्युर्नो अर्थ परि सोम सिक्तः १५ 
जुष्टी न॑ इन्दो सुपथा सुगा न्युरौ प॑वस्व वरिवांसि कृण्वन्‌ । 
घनेव विष्व॑ग्दुरितानिं विघ्न न्नधि ष्णुना धन्व॒ सानो अ्रव्यें १६ 
बृष्टि नों अर्थ दिव्यां जिंगल मिळांवतीं शंगयीं जीरदानुम्‌ । 
स्तुकेंव वीता ध॑न्वा विचिन्वन्‌ बन्धँरिमाँ अव॑राँ इन्दो वायून्‌ १७ 
ग्रन्थिं न वि ष्य॑ ग्रथितं पुनान ऋजुं च गातुं बृजिनं च सोम । 

अत्यो न क्र॑दो हरिरा स॑जानो मर्यो देव धन्व पस्त्यावान १८ 
जुष्टो मर्दाय देवर्तात इन्दो परि ष्णुर्ना धन्व सानो ग्रव्यें । 
सहस्त्रधारः सुरभिरदंब्धः परिं सत्रव॒ वाज॑सातौ नृषह्ये १६ 
अरश्मानो येऽरथा अर्युक्ता ग्रत्यांसो न स॑सृजानास॑ आजो । 

एते शक्रासो धन्वन्ति सोमा देर्वासस्ताँ उर्प याता पिर्बघ्यै २० 
एवा न॑ इन्दो अभि देववीतिं परि स्त्रव॒ नभो ग्र्णंश्चमूषं । 

सोमो अस्मभ्यं काम्यं बृहन्तं रयिं द॑दातु वीरव॑न्तमुग्रम्‌ २१ 
तक्षद्यदी मन॑सो वेन॑तो वाग ज्येष्टस्य वा धर्मणि क्षोरनीके । 
आदीमायन्‌ वरमा वावशाना जुष्टं पतिं कलशे गाव इन्दुम्‌ २२ 
प्र दानुदो दिव्यो दानुपिन्व ऋृतमृतार्य पवते सुमेधाः । 

घर्मा भुंबड्टजन्य॑स्य राजा प्र रङ्मिभिर्दशभिर्भारि भूम॑ २३ 
पवित्रेभिः पर्वमानो नृचक्षा राजां देवानामुत मर्त्यानाम्‌ । 

ड्विता भुंवद्वयिपती रयीणा मृतं भ॑रत्‌ सुभृतं चार्विन्दुः २४ 

अर्वाँ इव श्रव॑से सातिमच्छे न्द्रस्य वायोरभि वीतिमर्ष । 

स न॑ः स॒हस्त्रां बृहतीरिषोंदा भर्वा सोम द्रविणोवित्‌ पुनानः २५ 
देवाव्यो नः परिषिच्यर्मानाः क्षर्य सुवीरं धन्वन्तु सोमाः । 
आयज्यवः सुमतिं विश्वर्वारा होतारो न दिंवियजों मन्द्रत॑माः २६ 
एवा देव देवताति पवस्व महे सोम प्सर॑से देवपानः । 

महश्चिद्धि ष्मसिँ हिताः स॑मर्ये कृधि सुष्ठाने रोद॑सी पुनानः २७ 
अश्वो न क्र॑दो वूर्षभिर्युजानः सिंहो न भीमो मन॑सो जवीयान्‌ । 
अर्वाचीनैः पथिभिर्ये रजिष्ठा आ प॑वस्व सौमनसं न॑ इन्दो २८ 
शतं धारां देवजाता असग्रन्‌ त्सहस्त्रमेनाः कवयो मृजन्ति । 
इन्दो सनित्रं दिव आ प॑वस्व पुरएतासिं महतो धन॑स्य २६ 
दिवो न सर्गा अससुग्रमह्णां राजा न मित्रं प्र मिनाति धीर॑ः । 
पितुर्न पुत्रः क्रतुभिर्यतान आ प॑वस्व विशे अस्या अजीतिम्‌ ३० 
प्रते धारा मर्धुमतीरसृग्रन्‌ वारान्‌ यत्‌ पूतो अ्रत्येष्यर्व्यान्‌ । 
पव॑मान पव॑से धाम गोनां जज्ञानः सूर्यमपिन्वो अकैः ३१ 
कर्निक्रददनु पन्थामृतस्य शक्रो वि भांस्यमृतस्य धार्म । 

स इन्द्राय पवसे मत्सरवान्‌ हिन्वानो वाच॑ म॒तिभिः कवीनाम्‌ ३२ 
दिव्यः सुंपर्णोऽब॑ चक्षि सोम पिन्वन्‌ धाराः कर्म॑णा देववीतौ । 

एन्दो विश कलशं सोमधानं क्रन्दन्निहि सूर्यस्योप रश्मिम्‌ ३३ 
तिस्त्रो वाच॑ ईरयति प्र वह्लिं ऋतस्य॑ धीतिं ब्रह्म॑णो मनीषाम्‌ । 
गावो यन्ति गोपतिं पृच्छमानाः सोम॑ यन्ति मतर्यो वावशानाः ३४ 
सोमं गावो धेनवों वावशानाः सोमं विप्रां म॒तिभिः पृच्छमानाः । 
सोर्मः सुतः पूयते अज्यर्मानः सोमे अर्कास्त्रिष्टभः सं न॑वन्ते ३५ 
एवा न॑ः सोम परिषिच्यमान आ प॑वस्व पूयमानः स्वस्ति । 

इन्द्रमा विंश बृहता रबैण वर्धया वाच॑ जनया पुर॑धिम्‌ ३६ 

आ जागृविर्विप्र सृता म॑तीनां सोमः पुनानो अंसदञ्चमूर्षु । 

सर्पन्ति यं मिथुनासो निकामा अध्वर्यवो रथिरासः सुहस्ताः ३७ 
स पुनान उप सूरे न घातो भे अप्रा रोद॑सी वि ष अवः । 

प्रिया चिद्यस्य प्रियसास ऊती स तू धन॑ कारिणे न प्र यंसत्‌ ३८ 
स वर्धिता वर्धनः पूयमानः सोमो मीढ्वाँ अभि नो ज्योतिंषावीत्‌ । 
येना नः पूर्वै पितर॑ः पदज्ञाः स्वर्विदा अभि गा ग्रद्रिमुष्णन्‌ ३६ 
अक्रन्‌ त्समुद्रः प्रथमे विधर्म ञ्जनर्य॑न्‌ प्रजा भुव॑नस्य राजां । 

वृर्षा पवित्रे अधि सानो ग्रव्ये बृहत्‌ सोमो वावृधे सुवान इन्दुः ४० 
महत्‌ तत्‌ सोमो महिषश्चंकारा ऽपां यद्र्भोऽवृंणीत देवान्‌ । 
अर्दधादिन्द्रे पब॑मान ओजो ऽज॑नयत्‌ सूर्ये ज्योतिरिन्दुः ४१ 

मर्त्सि वायुमिष्टये राधसे च मर्त्सिं मित्रावरुणा पूयर्मानः । 

मत्सि शर्धो मारुतं मत्सिं देवान्‌ मत्सि द्यावापृथिवी दैव सोम ४२ 
ऋजुः प॑वस्व वृजिनस्यं हन्ता ऽपामीवां बार्धमानो मुर्घश्च । 
अभिश्रीणन्‌ पयः पर्यसाभि गोनामिन्द्रस्य त्वं त्व व॒यं सखायः ४३ 
मध्वः सूर्द पवस्व वस्व उत्स॑ वीरं च॑ न॒ आ प॑वस्वा भग॑ च । 
सवदस्वेन्द्राय पर्वमान इन्दो रयिं च न॒ आ प॑वस्वा समुद्रात्‌ ४४ 
सोम॑ः सुतो धारयात्यो न हित्वा सिन्धुर्न निम्नमभि वार्ज्यक्षाः । 

आ योनिं बन्य॑मसदत्‌ पुनानः समिन्दुर्गोभिरसरत समद्धिः ४५ 

एष स्य तै पबत इन्द्र सोम॑श्चमूष धीरं उशते तर्वस्वान्‌ । 

स्वर्चक्षा रथिरः स॒त्यशष्मः कामो न यो देवयतामसर्जि ४६ 

एष प्रलेन वर्यसा पुनान स्तिरो वर्पांसि दुहितुर्दर्धानः । 

वसानः शर्म त्रिवरूथम॒प्सु होतेव याति समनेषु रेभ॑न्‌ ४७ 

नू नस्त्वं रथिरो देव सोम पर स्त्रव चम्बोः पूयर्मानः । 

अप्सु स्वादिष्ठो मधुमां ऋृतावां देवो न यः स॑विता सत्यमन्मा ४८ 
अभि वायुं वीत्यर्षा गूणानो३ई ऽभि मित्रावरुणा पूयमानः । 
अभी नर॑ धीजर्व॑नं रथेष्ठामभीन्द्रं वर्षणं वजबाहम्‌ ४९ 

अभि वस्त्रां सुवसनान्यर्षा अभि धेनूः सुदुर्घाः पयर्मानः । 

अभि चन्द्रा भर्तवे नो हिर॑णया ऽभ्यश्वांन्‌ रथिनो देव सोम ५० 
अभी नों अर्थ दिव्या वसू न्यभि विश्वा पार्थिवा पूयमानः । 
अभि येन द्रविणमश्नवांमा5भ्यर्षियं ज॑मदम्निवर्नः ५१ 

अया पवा प॑ंवस्वैना वर्सूनि माँश्वत्व ईन्दो सर्रसि प्र धन्व । 
ब्रश्नश्चिदत्र वातो न जूतः पुरुमेधश्चित्‌ तकवे नर॑ दात्‌ ५२ 

उत न॑ एना पवया पंवस्वाऽधिं श्रुते श्रवाय्य॑स्य तीर्थे । 

षष्टिं सहस्त्रां नेगुतो वर्सूनि वृक्षं न पक्वं धूनवद्रणाय ५३ 
महीमे अ्॑स्य वूषनाम॑ शूषे माँश्च॑त्वे वा पृशने वा वधत्रे । 
अस्वापयन्निगुतः स्रेहयञ्चा ऽपामित्राँ अपाचितो अचेतः ५४ 
सं त्री पवित्रा विर्ततान्येष्य न्वेक॑ धावसि पूयमानः । 

असि भगो असि दात्रस्य॑ दाता उसि मघवां मधवंद्ध इन्दो ५५ 
एष विश्ववित्‌ प॑वते मनीषी सोमो विश्व॑स्य भुर्बनस्य राजां । 
द्रप्साँ ईरय॑न्‌ व्रिदथेष्विन्दुर्वि वारमव्यं समयाति याति ४६ 
इन्दं रिहन्ति महिषा अ्रद॑ब्धाः पदे रॅभन्ति कवयो न गृतश्राः । 
हिन्वन्ति धीरां दशभिः क्षिर्पाभिः सर्म॑ञ्जते रूपमपां रसेन ५७ 
त्वरया वयं पब॑मानेन सोम भरें कृतं वि चिनुयाम शरश्चत्‌ । 

तन्नौ मित्रो वरुणो मामहन्तामदितिः सिन्धुः पृथिवी उत द्यौः ५८ 


(६८) ्रष्टनवतितमं सूक्तम्‌ 
(१-१२) द्वादशर्चस्यास्य सूक्तस्य वार्षागिरोऽम्बरीषो भारद्वाज ऋजिश्वा च ऋषी । 
पवमानः सोमो देवता । (१-१०, १२) प्रथमादिदशर्चां द्वादश्याश्चानुष्टप्‌, (११) 
एकादश्याश्च बृहती छन्दसी 
अभि नों बाजसात॑मं रयिमर्ष पुरुस्पृह॑म्‌ । 
इन्दौ सहस्त्र॑भर्णसं तुविद्युम्नं विंभ्वासह॑म्‌ १ 
परि ष्य सुंवानो अव्ययं रथे न वर्माव्यत । 
इन्दुरभि द्रुणा हितो हिंयानो धाराभिरक्षाः २ 

परि ष्य सुवानो अक्षा इन्दुरव्ये मर्दच्युतः । 
धारा य ऊर्ध्वो अध्वरे भ्राजा नेतिं गव्ययुः ३ 
स हि त्वं देव शश्वते बसु मर्ताय दाशुर्षे । 

इन्दौ सहस्त्रिणँ रयिं शतात्मानं विवाससि ४ 
वयं ते ग्रस्य वूंत्रहन्‌ वसो वस्व॑ः पुरुस्पूर्हः । 

नि नेदिष्ठतमा इषः स्यार्म सुम्नस्याध्रिगो ५ 
द्विर्यं पञ्च स्वय॑शसं स्वसारो अद्विसंहतम्‌ । 
प्रियमिन्द्रस्य काम्य प्रस्त्रापर्य॑न्त्यूर्मिशम्‌ ६ 

परि त्यं हर्यतं हरिं बभ्र पुनन्ति वारण । 

यो देवान्‌ विश्वाँ इत्‌ परि मर्देन सह गच्छति ७ 
अस्य वो ह्यवसा पान्तो दक्षसार्धनम्‌ । 

यः सूरिषु श्रवो बृहद्‌ द॒धे स्वर्णं हर्य॒तः ८ 

स वां यज्ञेषुं मानवी इन्दुर्जनिष्ट रोदसी । 

देवो दैवी गिरिष्ठा अस्त्रेघन्‌ तं तुविष्वर्णि ६ 
इन्द्राय सोम पातवे वृत्रघ्ने परि षिच्यसे । 

नरें च दक्षिणावते देवाय सदनासदे १० 

ते प्रब्नासो व्युष्टिषु सोमाः पवित्रे अक्षरन्‌ । 
अपप्रोथन्तः सनुतर्हरश्चित॑ः प्रातस्ताँ अप्रचेतसः ११ 
तं स॑खायः पुरोरुचं यूयं ब॒यं च॑ सूरय॑ः । 
अश्याम वाज॑गनध्यं सनेम॒ वाज॑पस्त्यम्‌ १२ 


(६६) नवनवतितमं सूक्तम्‌ 


[Rik Veda] 


(१-८) अष्टर्चस्यास्य सूक्तस्य काश्यपौ रेभसूनू क्रषी । पवमानः सोमो देवता । 


(१) प्रथमर्चो बृहती, (२-८) द्वितीयादिसप्ानाञ्चानुष्टुप्‌ छन्दसी 


आ ह॑र्यताय॑ घृष्णवे धनुस्तन्वन्ति पौंस्य॑म्‌ । 

शक्रां ब॑यन्त्यसुराय निर्णिजं विपामग्रै महीयुर्वः १ 
> घ वाजाँ र गाहते 

अर्घ क्षपा परिष्कृतो वाजाँ अभि प्र गाहते । 

यदी विवस्व॑तो धियो हरिं हिन्वन्ति यात॑वे २ 
तम॑स्य मर्जयामसि मदो य इन्द्रपातमः । 

यं गार्व आसभिर्दधुः पुरा नूनं च॑ सूरयः ३ 

तं गार्थया पुराण्या पुनानमभ्यनूषत । 

उतो कपन्त धीतयो देवानां नाम निभ्रती:ः ४ 
तमुक्तमाणमव्यये वारे पुनन्ति धर्णसिम्‌ । 
दूतं न पूर्वचित्तय आ शांसते मनीषिणः % 
स पुनानो मदिन्त॑मः सोमश्चमूषु सीदति । 
पशौ न रेत॑ आदधत्‌ पतिर्वचस्यते धियः ६ 
स मुज्यते सुकर्मभि दैवो देवेभ्यः सुतः । 
विदे यदांसु संददि र महीरपो वि गाहते ७ 
सुत ईन्दो पवित्र आ नृभिर्यतो वि नीयसे । 
इन्द्राय मत्सरिन्त॑म श्चमूष्वा नि षीदसि ८ 


(१००) शततमं सूक्तम्‌ 
(१-६) नवर्चस्यास्य सूक्तस्य काश्यपौ रेभसून्‌ क्रषी । पवमानः सोमो देवता । 

अनुष्टुप छन्दः 
अभी न॑वन्ते ग्रद्रु्हः प्रियमिन्द्रस्य कार्म्यम्‌ । 
वत्सं न पूर्व आयुनि जातं रिहन्ति मातरः १ 
पुनान ईन्दा भ॑र सोम॑ द्विबर्हसं रयिम्‌ । 
त्वं वसूनि पुष्यसि विश्वानि दाशुषो गृहे २ 
त्वं धिय॑ मनोयुजं सृजा वृष्टिं न त॑न्यतुः । 
त्वं वसूनि पार्थिवा दिव्या च॑ सोम पुष्यसि ३ 
परिं ते जिग्युषो यथा धारा सुतस्य धावति । 
रंह॑माणा व्यश्व्ययं वार॑ वाजीव॑ सानसिः ४ 
क्रत्वे दक्षाय नः कवे पव॑स्व सोम धार॑या । 
इन्द्राय पार्तबे सुतो मित्राय वरुणाय च ५ 
पर्वस्व वाज॒सात॑मः पवित्रे धार॑या सुतः । 
इन्द्राय सोम॒ विष्ण॑वे देवेभ्यो मर्घुमत्तमः ६ 
त्वां रिहन्ति मातरो हरिं पवित्रे अद्रुहः । 
व॒त्सं जातं न धेनवः पव॑मान विधर्मणि ७ 
पवमान महि श्रवा श्चित्रेभिर्यासि रश्मिभिः । 
शर्धन्‌ तमांसि जिघ्नसे विश्वानि दाशुषो गृहे ८ 

त्वं द्यां च॑ महि्रत प्थिवीं चातिं जभ्रिषे । 

प्रतिं द्रापिममुञ्चथाः पर्वमान महित्वना ६ 
पञ्चमोऽध्यायः 
। व० १-३३ । 


(१०१) एकोत्तरशततमं सूक्तम्‌ 
(१-१६) षोडशर्चस्यास्य सूक्तस्य (१-३) प्रथमादितृचस्य श्यावाश्चिरन्धीगः , 
(४-६) चतुर्थ्यादितृचस्य नाहषो ययाति, (७-६) सप्तम्यादितृचस्य राजर्षिर्मानवो 
नहूषः, (१०-१२) दशम्यादितृचस्य सांवरणो मनुः, (१३-१६) 
त्रयोदश्यादिचतुर्मृचस्य च वैश्वामित्रो वाच्यो वा प्रजापतिक्रूघयः । पवमानः सोमो 
देवता । (१, ४-१६) प्रथमर्चश्चतुर्थ्यादित्रयोदशानाजञ्चानुष्टप्‌, (२-३) 
द्वितीयातृतीययोश्च गायत्री छन्दसी 
परोजिती वो अन्ध॑सः स॒तार्य मादयित्नवे । 
अप श्वानं श्नथिष्टन सखायो दीर्घजिह्णवय॑म्‌ १ 
यो धारया पावकया परिप्रस्यन्दते सुतः । इन्दुरश्वो न कृत्व्यः २ 
तं दुरोषमभी नरः सोम॑ विश्वाच्या धिया । यज्ञं हिन्वन्त्यद्रिभिः ३ 
सुतासो मर्धुमत्तमाः सोमा इन्द्राय मन्दिनः 
प॒वित्र॑वन्तो अक्षरन्‌ देवान्‌ ग॑च्छन्तु बो मदाः ४ 
इन्दुरिन्द्राय पबत इर्ति देवासो अब्रुवन्‌ । 
वाचस्पर्तिर्मखस्यते विश्वस्येशान ओज॑सा ५ 
सहरस्त्रधारः पवते समुद्रो वांचमीङ्कयः । 
सोमः पतीं रयीणां सखेन्द्रस्य दिवेदिवे ६ 
अयं पूषा रयिर्भगः सोमः पुनानो अर्घति । 
पतिर्विश्वस्य भूम॑नो व्य॑र्यद्रोद॑सी उभे ७ 
सर्म प्रिया अनूषत गावो मर्दाय घृष्व॑यः । 
सोमासः कृणवते प॒थः पव॑मानास इन्द॑वः ८ 
य ओजिष्ठस्तमा भ॑र पर्वमान श्रवाय्यम्‌ । 
यः परञ्च चर्षणीरभि र॒यिं येन॒ वर्नामहै ६ 
सोमाः पवन्त इन्द॑वो ऽस्मभ्यं गातुवित्त॑माः । 
मित्राः सुवाना अरेपस॑ः स्वाध्य॑ः स्वर्विदः १० 

सुष्वाणासो व्यरद्रिभि श्चितांना गोरघिं त्वचि । 
इष॑मस्मभ्य॑मभितः सम॑स्वरन्‌ वसुविदः ११ 
एते पूता विपश्चितः सोमासो दध्यांशिरः । 
सूर्यासो न दर्शतासो जिगलवों धुवा घृते १२ 
प्र सुन्वानस्यान्ध॑सो मर्तो न वृत तद्गर्चः । 

अप श्वान॑मराधसं हता म॒खं न भर्गवः १३ 

अआ जामिरत्के अव्यत भुजे न पुत्र ओण्योः । 
सर॑ज्जारो न योष॑णां व॒रो न योनिंमासद॑म्‌ १४ 
स वीरो द॑क्षसार्धनो वि यस्तस्तम्भ रोद॑सी । 
हरिः प॒वित्रे अव्यत वेधा न योनिमासदम्‌ १% 
अव्यो वारॅभिः पवते सोमो गव्ये अधि त्वचि । 
कनिंक्रद्ट्षा हरि रिन्द्रस्याभ्येति निष्कृतम्‌ १६ 


(१०२) दइ््॒त्तरशततमं सूक्तम्‌ 
(१-८) अ्रष्टर्चस्यास्य सूक्तस्याप्तथस्त्रित ऋषिः । पवमानः सोमो देवता । 
उष्णिक छन्दः 

क्राणा शिशर्महीनां हिन्वन्नृतस्य दीर्धितिम्‌ । विश्वा परि प्रिया भुवदर्ध द्विता 
उर्प त्रितर्स्य पाष्यो३ र्भक्त यदुर्हा पदम्‌ । यज्ञस्य सप्त धार्मभिर्धं प्रियम्‌ २ 
त्रीणि त्रितस्य धार॑या पृष्ठेष्वेर॑या रयिम्‌ । मिमीते अस्य योज॑ना वि सुक्रतुः 
रै 
जज्ञानं सप्त मातरों वेधार्मशासत श्रिये । अजयं धुवो र॑यीणां चिकेत यत्‌ ४ 
अस्य ब्रते स॒जोष॑सो विश्वै देवासो अद्रुहः । स्पार्हा भ॑वन्ति रन्त॑यो जुषन्त 
यत्‌ ५ हु 
यमी गर्भमृतावृधो दृशे चारुमजीजनन्‌ । कविं मंहिष्ठमध्वरे पुरुस्पृहंम्‌ ६ 
समीचीने ग्रभि त्मनां य॒ह्वी त्रुतर्स्य मातरा । तन्वाना यज्ञमानुषगयरदञ्जते ७ 
क्रत्वां शक्रेभिरक्ष्भि ऋणोरप॑ व्रजं दिवः । हिन्वन्नृतस्य दीर्घितिं प्राध्वरे ८ 


(१०३) व्यृत्तरशततमं सूक्तम्‌ 
(१-६) षड़चस्यास्य सूक्तस्याप्तयस्त्रित ऋषिः । पवमानः सोमो देवता । उष्णिक्‌ 

प्र पुनानार्य वेधसे सोमाय बच उद्य॑तम्‌ । भृतिं न भ॑रा मतिभिर्जुजोषते १ 
परि वाराण्यव्यया गोभिरञ्जानो अर्षति । त्री षधस्थां पुनानः कृणुते हरिः २ 
परि कोशा मधुश्चुत मव्यये वारे अर्षति । अभि वाणीक्रषीणां सप्त नूषत ३ 
परिं शेता म॑तीनां विश्वदैवो अदाभ्यः । सोम॑ः पुनानश्चम्वौर्विशद्धरिंः ४ 
परि दैवीरनु स्व॒धा इन्द्रॅश याहि सरथम्‌ । पुनानो वाघद्रार्घाद्धिरमंरत्यः ५ 
परि समिर्न वांजयु दैवो देवेभ्यः सुतः । व्यानशिः पव॑मानो वि धांवति ६ 
सप्तमोऽनुवाकः 
। स्‌० १०४-११४ । 


(१०४) चतुरुत्तरशततमं सूक्तम्‌ 
(१-६) षड़चस्यास्य सूक्तस्य काण्वौ पर्वतनारदौ काश्यप्यौ शिखणिडन्यावप्सरसौ 
वा अृषिके । पवमानः सोमो देवता । उष्णिक छन्दः 

सखांय आ नि षीदत पुनानाय प्र गायत । शिशं न य॒ज्ञैः परि भूषत श्रिये १ 
समीं व॒त्सं न मातृभिः सृजतां गय॒सार्धनम्‌ । देवाव्यं मर्दमभि द्विशवसम्‌ 
र 
पुनाता दक्षसार्धनं यथा शर्धाय वीतये । यर्था मित्राय वरुणाय शंत॑मः ३ 
अस्मभ्यं त्वा वसुविद॑ मभि वाणीरनूषत । गोभिष्टे वर्णमभि बांसयामसि 
न 
स नों मदानां पत इन्दो देवप्सरा असि । सर्खेव॒ सख्ये गातुवित्तमो भव % 
सनेमि कृध्यश्स्मदा रक्षसं क॑ चि॑द्त्रिण॑म्‌ । अपादेंवं इूयुमंही युयोधि नः ६ 


(१०५) पञ्चोत्तरशततमं सूक्तम्‌ 
(१-६) षड़चस्यास्य सूक्तस्य काणवौ पर्वंतनारदावूषी । पवमानः सोमो देवता । 
उष्णिक छन्दः 

तं व॑ः सखायो मदाय पुनानमभि गायत । शिशं न य॒ज्ञैः स्व॑दयन्त गूर्तिभिः 
शै 
सं वत्स ईव मातृभि रिन्दुर्टिन्वानो अज्यते । देवावीर्मदो मतिभिः परिष्कृतः 
२ 
अयं दर्ताय सार्धनो ऽयं शर्धाय वीतर्ये । अयं देवेभ्यो मर्धुमत्तमः सुतः ३ 

गोर्मन्न इन्दो अश्ववत्‌ सुतः सुंदक्त धन्व । शुचिं ते वर्णमधि गोषु दीघरम्‌ ४ 
स नों हरीयां पत इन्दों देवप्सरस्तमः । सखेव सरूये नयो रुचे भ॑व ५ 
सर्नेमि त्वमस्मदाँ ग्रदेंबं क॑ चिदत्रिणम्‌ । साहा ईन्दो परि बाधो अप द्वयुम्‌ 
द्‌ 


(१०६) षड्त्तरशततमं सूक्तम्‌ 
(१-१४) चतुर्दशर्चस्यास्य सूक्तस्य (१-३, १०-१४) प्रथमादितृचस्य 

दशम्यादिपञ्चानाञ्च चाक्षुषो$ग्नि, (४-६) चतुर्थ्यादितृचस्य मानवश्चक्तः, (७-६) 

सप्तम्यादितृचस्य चाप्सवो मनुर्जृषयः । पवमानः सोमो देवता । उष्णिक्‌ छन्दः 
इन्द्रमच्छ सुता इमे वूर्षणं यन्तु हर॑यः । श्रुष्टी जातास इन्द॑वः स्वर्विदः १ 
अयं भराय सानसिरिन्द्राय पवते सुतः । सोमो जैत्र॑स्य चेतति यथां विदे 
२ 
अस्येदिन्द्रो मदेष्वा ग्राभं गुभ्णीत सानसिम्‌ । वजं च वृषणं भरत्‌ 
सर्मप्सुजित्‌ ३ 
प्र ध॑न्वा सोम जागृवि रिन्द्रायेन्दो परिं स्त्रव । द्युमन्तं शुष्ममा भ॑रा 
स्वर्विदम्‌ ४ हर 
इन्द्रांय वर्षणं मदं पव॑स्व विश्वदर्शतः । सहस्त्रयामा पथिकृद्रिंचक्षणः ५ 
अस्मभ्यं गातुवित्तमो देवेभ्यो मर्धुमत्तमः । सहस्त्रं याहि पथिभिः कर्निक्रदत्‌ 
छ्‌ 
पर्वस्व देववींतय इन्दो धाराभिरोजसा । आ कलशं मर्धुमान्‌ त्सोम नः सदः 
\9 
त॑ द्रप्सा उदप्रत इन्द्रं मदाय वावृधुः । त्वां देवासो अमृर्ताय कं पपुः ८ 
आ न॑ः सुतास इन्दवः पुनाना धावता रयिम्‌ । वृष्टिद्यावो रीत्यापः स्वर्विदः 
Ei 
सोर्मः पुनान ऊर्मिणा ऽव्यो वारं वि धावति । अग्रै वाचः पर्वमानः 
कनिक्रदत्‌ १० 
धीभिर्हिन्वन्ति वाजिनं वने क्रीळन्तमत्यविम्‌ । अभि त्रिपृष्ठं मतयः 
सम॑स्वरन्‌ ११ हर 
असर्जि कलशाँ अभि मीव्ठहे सप्तिर्न वाजयुः । पुनानो वार्च जनय॑न्नसिष्य- 
दत्‌ १२ 

पर्वते हर्य॒तो हरि रति हृरांसि रंह्या । अभ्यर्षन्‌ त्स्तोतृभ्यों वीरवद्यर्शः १३ 
अया प॑वस्व देवयु मधोर्धारा असृक्षत । रेभ॑न्‌ पवित्रं पर्येषि विश्वतः १४ 


(१०७) सप्तोत्तरशततमं सूक्तम्‌ 
(१-२६) षड्डिंशत्यृचस्यास्य सूक्तस्य बार्हस्पत्यो भरद्वाजः, मारीचः कश्यपः, 
राहूगणो गोतमः, भौमोऽत्रिः, गाथिनो विश्वामित्रः, भार्गवो जमदग्निः, 
मैत्रावरुणिर्वसिष्ठ्च सप्तर्षयः । पवमानः सोमो देवता । (१-२, ४-७, १०-१४, 
१७-२६) प्रथमाद्वितीययोर्त्रचोश्वतुर्थ्यादिचतसूणां दशम्यादिषणणां 
सप्तदश्यादिदशानाञ्च प्रगाथः ((१, ४, ६, १०, १२, १४, १७, १६, २१, २३, २५) 
प्रथमाचतुर्थीषष्ठीदशमीद्वादशीचतुर्दशीसप्तदश्येकोनकिंश्येकविंशीत्रयोविंशीपञ्चविंशी 
नां बृहती, (२, ५, ७, ११, १३, १५, १८, २०, २२, २४, २६) 
द्विती यापञ्चमीसप्तम्येकादशीत्रयोदशीपञ्चदश्यष्टादशीविंशीट्ाविंशीचतुर्विशीषड्वंशी 
नां सतोबृहती), (३) तृतीयाया भुरिग्विराङ् द्विपदा (८-६) अअष्टमीनवम्योर्बुहती, 
(१८६) षोडश्याश्च द्विपदा विराट्‌ छन्दांसि 
परीतो षिञ्चता सुतं सोमो य उत्तमं हविः । 
दधन्वाँ यो नयों अ्रप्स्वशन्तरा सुषाव सोममद्रिभिः १ 
नूनं पुनानोऽविभिः परिं स्रबाऽद॑ब्धः सुरभिंत॑रः । 
सुते चित्‌ त्वाप्सु म॑दामो अन्ध॑सा श्रीणन्तो गोभिरुत्तरम्‌ २ 
परिं सुवानश्चक्षसे देवमादनः क्रतुरिन्दुर्विचक्षणः ३ 
पुनानः सोम धार॑या ऽपो वसानो अ्रर्घसि । 
आ र॑ब्रधा योनिंमृतस्य॑ सीदस्युत्सो देव हिरण्ययः ४ 
दुहान ऊर्ध॑र्दिव्यं मर्धु प्रियं प्रं स॒घस्थमास॑दत्‌ । 
आपृच्छ्यं धरुणं वाज्यर्षति नृभिर्धूृतो विचक्षणः ५ 
पुनानः सौम जागवि रव्यो वारे परिं प्रियः । 
त्वं विप्रौ अभवोऽङ्गिरस्तमो मध्वा यज्ञं मिमिक्ष नः ६ 
सोमो मीढ्वान पवते गातुवित्तम ऋृषिर्बिप्रं विचक्षणः । 
त्वं कविर॑भवों देववीत॑म आ सूर्य रोहयो दिवि ७ 
सोरम उ षुवाणः सोतृभिरधि ष्णुभिरवीनाम्‌ । 
अश्वयेव हरितां याति धार॑या मन्द्रया याति धार॑या ८ 
अनूपे गोमान्‌ गोभिरक्षाः सोमो दुग्धाभिरक्षाः । 
समुद्रं न संवर॑णान्यग्मन्‌ मन्दी मदाय तोशते € 

आ सोम सुवानो ग्रद्रिभिस्तिरो वाराण्यव्यया । 

जनो न पुरि चम्वोर्विशद्धरिः सदो वनेषु दध्चिषे १० 

स मांमृजे तिरो अ्रणवानि मेष्या मीळ्हे सपिर्न वाजयुः । 
अनुमाद्यः पव॑मानो मनीषिभिः सोमो विप्रैभिक्रक्व॑भिः ११ 
प्र सोम देववीतये सिन्धुर्न पिप्ये अर्णसा । 

अंशोः पय॑सा मदिरो न जागुंविरच्छा कोशा मधुश्चुतम्‌ १२ 
आ हॅर्यतो अर्जुने अत्के अव्यत प्रियः सूनुर्न मर्ज्यः । 

तमीं हिन्वन्त्यपसो यथा रथ॑ न॒दीष्वा गभ॑स्त्योः १३ 

अभि सोमास आयवः पव॑न्ते मद्यं मर्दम्‌ । 

समुद्रस्यार्धि विष्टर्पि मनीषिणो मत्सरासः स्वर्विदः १४ 
तर्र॑त्‌ समुद्रं पर्वमान ऊर्मिणा राजां देव ऋतं बृहत्‌ । 
अ्र्षन्मित्रस्य वरुणस्य धर्मणा प्र हिन्वान ऋृतं बृहत्‌ १५ 
नृभिर्येमानो ह॑र्यतो विचक्षणो राजां देवः स॑मुद्रियः १६ 
इन्द्राय पवते मदः सोमो मरुत्वते सुतः । | 

सहरस्त्र॑धारो अ्त्यव्य॑मर्षति तमी मृजन्त्यायवः १७ 
पुनानश्चमू जनर्यन्‌ मतिं कविः सोमों देवेषु रण॒यति । 

अपो वर्सानः परि गोभिरुत्त॑रः सीदन्‌ वनेष्वव्यत १८ 
तवाहं सोम रारण सख्य ईन्दो दिवेदिवे । 

पुरूणि बभ्रो नि च॑रन्ति मामव॑ परिधींरति ताँ ईहि १६ 
उताहं नक्त॑मुत सोम ते दिवा सख्याय॑ बभ्र ऊर्ध॑नि । 
घृणा तर्प॑न्तमति सूर्य परः श॑कुना ईब पप्तिम २० 
मृज्यमानः सुहस्त्य समुद्रे वाचमिन्वसि । 

रयिं पिशङ्गं बहलं पुरुस्पृहं पर्वमानाभ्यर्षसि २१ 

मृजानो वारे पर्वमानो अ्रव्यये वृषाव॑ चक्रदो वने । 
देवानां सोम पवमान निष्कृतं गोभिरञ्जानो अ्रषसि २२ 
पव॑स्व वाज॑सातये ऽभि विश्वानि काठ्या । 

त्वं समुद्रं प्रथमो वि धारयो देवेभ्यः सोम मत्सरः २३ 

स तू प॑वस्व परि पार्थिवं रजों दिव्या च॑ सोम धर्म॑भिः । 
त्वां विप्रासो मतिभिर्विचक्षण शाभ्रं हिन्वन्ति धीतिभिः २४ 
पव॑माना असृक्षत पवित्रमति धार॑या । 

मरुत्व॑न्तो मत्सरा इन्द्रिया हर्या मेधामभि प्रयांसि च २५ 
अपो वसानः परि कोश॑मर्षतीन्दुर्हियानः सोतृभिः । 
जनय॒ञ्जयोतिर्मन्द्ना अवीवशद्‌ गाः कृण्वानो न निर्णिजम्‌ २६ 


(१०८) अ्रष्टोत्तरशततमं सूक्तम्‌ 
(१-१६) षोडशर्चस्यास्य सूक्तस्य (१-२) प्रथमाद्वितीययोक्रचोः शाक्त्यो 
गौरिवीतिः, (३, १४-१६) तृतीयायाश्चतुर्दश्यादितृचस्य च वासिष्ठः शक्तिः, (४- 
५) चतुर्त्थीपञ्चम्योरा ङ्गिरस ऊरुः, (६-७) षष्ठीसप्तम्योर्भारट्ाज ऋजिश्वा, (८-९) 
्रष्टमीनवम्योरा ङ्गिरस ऊर्ध्वसद्मा, (१०-११) दशम्येकादश्योराङ्गिरसः कृतयशाः, 
(१२-१३) द्वादशीत्रयोदश्योश्च राजर्षि्ृणञ्चय आृषयः । पवमानः सोमो देवता । 
काकुभः प्रगाथः (विषमर्चां ककुप्‌, समर्चा सतोबृहती), (१३) त्रयोदश्या 
यवमध्या गायत्री छन्दः 
पव॑स्व मर्घुमत्तम इन्द्राय सोम क्रतुवित्तमो मदः । 
महिं द्युक्ततमो मद॑ः १ ड़ 
यस्य॑ ते पीत्वा व॑षभो वुंषायते ऽस्य पीता स्वर्विर्दः । 
स सुप्रकेतो अ्रभ्यक्रमीदिषो ऽच्छा वाजं नैर्तशः २ 
त्वं ह्यङ्ग देव्या पव॑मान जनिमानि द्युमत्तमः । अमृतत्वायं घोषय॑ः ३ 
येना नव॑ग्वो दध्यङ्ङपोर्णुते येन विप्रास आपिरे । 
देवानाँ सुम्ने अमृत॑स्य चारुणो येन श्र्वास्यानशः ४ 
एष स्य धार॑या सृतो ऽव्यो वारैभिः पवते म॒दिन्त॑मः । क्रीळन्रूर्मिरपामिंच ५ 
य उस्त्रिया अर्प्या अन्तरश्म॑नो निर्गा अरकृन्तदोज॑सा । हर 
अभि ब्रजं ततिषे गव्यमश्वयं वर्मीव॑ घुष्णवा रुज ६ 
ग्रा सोता परिं षिञ्चताऽश्वं न स्तोर्ममप्तुर रजस्तुर्रम्‌ । वनक्रक्षमुदप्रतम्‌ ७ 
सहस्त्रधारं वृष॒भं प॑योवुधं प्रियं देवाय जन्म॑ने । 
ऋतेन य ऋतजातो विवावृधे राजां देव तं बृहत्‌ ८ 
अभि द्युम्नं बृहद्यश इष॑स्पते दिदीहि दैव देवयुः । वि कोश॑ मध्यमं युं € 
आ व॑च्यस्व सुदक्ष चम्वोः सुतो विशां वह्निर्न विश्पतिः । 
वृष्टिं दिवः प॑वस्व रीतिमपां जिन्वा गर्विष्टये धिय॑ः १० 
एतमु त्यं म॑दच्युत॑ सहस्त्र॑घारं वृषभं दिवों दुहः । विश्वा वसूनि बिभ्रतम्‌ ११ 
वृषा वि ज॑ज्ञे जनयन्नम॑त्यः प्रतपञ्ञघोतिंषा तम॑ः । 

स सुष्टतः कविभिर्निर्णिजं दधे त्रिघात्व॑स्य दंससा १२ 

स सुन्वे यो वसनां यो रायामानेता य इळांनाम्‌ । सोमो यः संक्षितीनाम्‌ 
१३ 

यस्य॑ न॒ इन्द्रः पिबाद्यस्य मरुतो यस्य॑ वार्यमणा भर्गः । 

आ येन॑ मित्रावरुणा करामह एन्द्रमवसे महे १४ 

इन्द्राय सोम पार्तवे नृभिर्यतः स्वायृधो मदिन्तमः । पव॑स्व॒ मर्धुमत्तमः १५ 
इन्द्र॑स्य हार्दि सोमधानमा विंश समुद्रमिव सिन्ध॑वः । 

जुष्टौ मित्राय वरुणाय वायकें दिवो विष्टम्भ उत्तमः १६ 


(१०६) नवोत्तरशततमं सूक्तम्‌ 
(१-२२) द्वावरिंशत्यृचस्यास्य सूक्तस्यैश्वरयो धिष्णयाग्रय क्रूषयः । पवमानः सोमो 
देवता । द्विपदा विराट्‌ छन्दः 
परि प्र धन्वेन्द्राय सोम स्वादुर्मित्राय पूष्णे भर्गाय १ 
इन्द्र॑स्ते सोम सृतस्य॑ पेयाः क्रत्वे दक्षांय विश्वै च देवाः १ २ 
एवामृताय महे क्षयाय स शक्रो अर्घ दिव्यः पीयूर्षः ३ 
पर्वस्व सोम म॒हान्‌ त्समद्रः पिता देवानां विश्वाभि धार्म २४ 
शक्रः प॑वस्व देवेभ्यः सोम दिवे पृथिव्यै शं च॑ प्रजायै ५ 
दिवो धर्तासि शक्रः पीयूर्षः सत्ये विधर्मन्‌ वाजी प॑वस्व ३६ 
पर्वस्व सोम द्युम्नी संधारो महामवीनामने पूर्व्यः ७ 
नृभिर्येमानो जज्ञानः पूतः च्रद्विर्वानि मन्द्रः स्वर्वित्‌ ४ ८ 
इन्दुः पुनानः प्रजार्मुराणः कर्विश्वानि द्रविणानि नः ६ 
पर्वस्व सोम क्रत्वे दक्षायाञ्थी न निक्तो वाजी धनाय ५ १० 
तं तें सोतारो रसं मदाय पुनन्ति सोम॑ महे द्यम्नाय १९ 
शिशा जज्ञानं हरिं मृजन्ति पवित्रे सोम॑ देवेभ्य इन्दुम्‌ ६ १२ 
इन्दुः पविष्ट चारुर्मदायाऽपामुपस्थे कविर्भगाय १३ 
बिभर्ति चार्विन्द्रस्य नाम॒ येन॒ विश्वानि वुत्रा ज॒घार्न ७ १४ 
पिब॑न्त्यस्य विश्वै देवासो गोभिः श्रीतस्य नृभिः सुतस्य॑ १५ 
प्र सुंबानो अक्ताः सहस्त्र॑धारस्तिरः पवित्रं वि वारमव्यम्‌ ८ १६ 
स वाज्यक्षाः सहस्त्रेता अ्द्धिर्मुजानो गोभिः श्रीणानः १७ 
प्र सोम याहीन्द्रस्य कुक्षा नृभिर्येमानो अद्रिभिः सुतः € १८ 

असर्जि बाजी तिरः पवित्रमिन्द्राय सोमः सहस्त्र॑धारः १६ 
अञ्जन्त्येनं मध्वो रसेनेन्द्राय वृष्ण इन्दुं मदाय १० २० 
देवेभ्य॑स्त्वा वृथा पाज॑से ऽपो वसानं हरिं मृजन्ति २१ 
इन्दुरिन्द्राय तोशते नि तोशते श्रीणन्नुग्रो रिणन्नपः ११ २२ 


(११०) दशोत्तरशततमं सूक्तम्‌ 
(१२) द्वादशर्चस्यास्य सूक्तस्य त्रिवृष्णस्त्र्यरुणः पौरुकृत्स्यस्त्रसदस्युर्मृषी । 
पवमानः सोमो देवता । (१-३) प्रथमादितृचस्य पिपीलिकमध्यानुष्टप्‌, (४-९) 
चतुर्थ्यादितृचद्टयस्योर्ध्वबृहती, (१०-१२) दशम्यादितृचस्य च विराट छन्दांसि 
पर्यु षु प्र धन्व वाज॑सातये परं वृत्राणि सक्षणिः । 
द्विषस्तरध्या आणया न॑ ईयसे ९. 
अनु हि त्वां सुतं सोम मर्दामसि महे समर्यराज्ये । 
वाजाँ अभि प॑वमान प्र गांहसे २ 
अजीजनो हि प॑वमान सूर्य विधारे शर्क्मना पर्यः । 
गोजीरया रंहमाणः पुरध्या ३ 
अजीजनो अमृत मर्त्येष्वाँ आतस्य धर्मन्नमृर्तस्य चारुणः । 
सदासरो वाजमच्छा सनिष्यदत्‌ ४ 
अर्भ्यभि हि श्रव॑सा ततर्दिथोत्सं न कं चिजनपानमर्च्तितम्‌ । 
शर्याभिर्न भर॑माणो गर्भस्त्योः ५ 
आदीं के चित्‌ पश्यमानास आप्यं वसुरुचों दिव्या अभ्यनूषत । 
वारं न देवः स॑विता व्यूर्णुते ६ | 
त्वे सोम प्रथमा वृक्तर्बर्हिषो महे वाजाय श्रव॑से धिय॑ दधुः । 
स त्वं नों वीर वीर्याय चोदय ७ 
दिवः पीयूषं पूर्व्यं यदुक्थ्यं महो गाहादिव ग्रा निरंधुक्षत । 
इन्द्रमभि जार्यमानं सम॑स्वरन्‌ ८ | 
अध यदिमे पवमान रोद॑सी इमा च विश्वा भुर्वनाभि मज्मर्ना । 
यूथे न निःष्ठा वैषभो वि तिष्ठसे ६ 
सोम॑: पुनानो अव्यये वारे शिश्न क्रीळन्‌ पर्वमानो अ्रक्षाः । 
सहरस्त्रधारः शतवाज इन्दुः १० 
एष पुनानो मर्धुमाँ ऋृतावेन्द्रायेन्दुः पवते स्वादुरूर्मिः । 


645 


भै MAHARISHI UNIVERSITY OF MANAGEMENT 
[Rik Veda] मयडल € VEDIC LITERATURE COLLECTION 


वाजसनिर्वरिवोविद्र॑योधाः ११ 
स प॑वस्व सहमानः पृतन्यून्‌ त्सेधन्‌ रक्षांस्यर्प दुर्गहाणि । 
स्वायुधः सांसह्वान्‌ त्सोम शत्रून्‌ १२ 


(१११) एकादशोत्तरशततमं सूक्तम्‌ 
(१-३) तृचस्यास्य सूक्तस्य पारुच्छेपिरनानत ऋषिः । पवमानः सोमो देवता । 
अत्यपष्टिश्छन्दः 
अया रुचा हरिंणया पुनानो विश्वा द्वेषांसि तरति स्वयुग्व॑भिः सूरो न 
सवयुग्वभिः । 
धारा सुतर्स्य रोचते पुनानो अरुषो हरि: विश्वा यद्रूपा परियात्यूक्वभिः 
सप्तास्येभिर््रक्त॑भिः १ हु 
त्वं त्यत्‌ पंणीनां विंदो बसु सं मातृर्भिर्मर्जयसि स्व आ दमं ऋतर्स्य 
धीतिभिर्दमे । हु 
परावतो न साम तद्‌ यत्रा रणन्ति धीतर्यः । त्रिघातुभिररुषीभिर्वर्यो दधे 
रोच॑मानो वर्यो दधे २ 
पूर्वामनु प्रदिशं याति चेकिंतत्‌ सं रश्मिभिर्यतते दर्शतो रथो । देव्या दर्शतो 
रर्थः । 
अ्रग्मन्नुक्थानि पोँस्येन्द्रं जैत्राय हर्षयन्‌ । वञ्च यद्भब॑थो अ्रन॑पच्युता 
समत्स्वन॑पच्युता ३ 


(११२) द्वादशोत्तरशततमं सूक्तम्‌ 
(१-४) चतुरृचस्यास्य सूक्तस्याङ्गिरसः शिशुत्रषिः । पवमानः सोमो देवता । 
पङ्किश्छन्दः 
नानानं वा उ नो धियो वि व्रतानि जनाम्‌ । 
तक्षां रिष्टं रुतं भिषग्‌ ब्रह्मा सुन्वरन्तमिच्छतीन्द्रायिन्दो परि स्त्रव १ 
जर॑तीभिरोषंधीभिः पर्शेभिंः शकुनानाम्‌ । 
कार्मारो अ्रश्म॑भिर्दुभिर्हिर॑णयवन्तमिच्छतीन्द्रायेन्दो परिं सत्रव २ 
कारुरहं ततो भिषर्गुपलप्रक्तिणी नना । 
नानाधियो वसूयवो $नु गा ईव तस्थिमेन्द्रायेन्दो परि स्त्रव ३ 
अश्वो वोळ्ळ्हां सुखं रर्थ हसनाम॑पमन्त्रिणः । 

शेपो रोम॑यवन्तौ भेदौ वारिन्मरडूक इच्छतीन्द्रायेन्दो परि सत्राच ४ 


(११३) त्रयोदशोत्तरशततमं सूक्तम्‌ 
(१-११) एकादशर्चस्यास्य सूक्तस्य मारीचः कश्यप ऋषिः । पवमानः सोमो 
देवता । पङ्किश्छन्दः 
शर्यणाब॑ति सोममिन्द्रः पिबतु वृत्रहा । 
बलं दर्धान आत्मनि करिष्यन्‌ वीर्य महदिन्द्रायेन्दो परि स्तव १ 
आ प॑वस्व दिशां पत आर्जीकात्‌ सॉम मीढ्वः । 
ऋतकाकेनं सत्येनं श्रद्धया तर्पसा सुत इन्द्रायेन्दो परि स्त्रव २ 
पर्जन्य॑वृद्धं महिषं तं सूर्यस्य दुहिताभ॑रत्‌ । 
तं गन्धर्वाः प्रत्य॑ंगृभ्णन्‌ तं सोमे रसमार्दधुरिन्द्रायिन्दो परि स्त्रव ३ 
ऋतं वद॑ब्रृतद्युम्न स॒त्यं वर्द॑न्‌ त्सत्यकर्मन्‌ । 
श्रद्धां वद॑न्‌ त्सोम राजन्‌ धात्रा सोम परिष्कृत इन्द्रायेन्दो परि सत्र ४ 
स॒त्यर्मुग्रस्य बृहतः सं स्त्रवन्ति संस्रवाः । 
सं य॑न्ति रसिनो रसाः पुनानो ब्रह्मणा हर इन्द्रायेन्दो परिं स्त्रव % 
यत्र॑ ब्रह्मा प॑वमान छन्दस्यांई वाचं वदन्‌ । 
ग्राव्णा सोमे महीयते सोमेनानन्दं जनयन्निन्द्रायेन्दो परि स्व ६ 
यत्र ज्योतिरजंस्त्रं सस्मिन्‌ लोके स्व॑र्हितम्‌ । 
तस्मिन्‌ मां धेहि पवमानाऽमृते लोके ग्रच्तित इन्द्रायेन्दो परि स्त्रव ७ 
यत्र राजा वैवस्वतो यत्रावरोधनं दिवः । 
यत्रामूर्यहवृतीरापस्तत्र माममृतं कृधीन्द्रायेन्दो परि स्रव ८ 
यत्रानुकामं चर॑णं त्रिनाके त्रिदिवे दिवः । 
लोका यत्र ज्योतिष्मन्तस्तत्र माममृतं कृधीन्द्रायेन्दो परि स्तव & 
यत्र कामां निकामाश्च यत्र॑ ब्रश्नस्य॑ विष्टप॑म्‌ । 
स्व॒धा च यत्र तृसिंश्च तत्र माममृतं कृधीन्द्रायेन्दो परि स्त्रव १० 
यत्रानन्दाश्च मोदाश्च मुदः प्रमुद आसते । 
काम॑स्य॒ यत्राप्ताः कामास्तत्र माममृतं कृधीन्द्रायेन्दो परि स्त्रव ११ 


(११४) चतुर्दशोत्तरशततमं सूक्तम्‌ 
(१-४) चतुर्गृचस्यास्य सूक्तस्य मारीचः कश्यप ऋषिः । पवमानः सोमो देवता । 

पङ्किश्छन्दः 

य इन्दोः पर्वमानस्या$नु धामान्यक्र॑मीत्‌ । 

तमाहः सुप्रजा इति यस्त सोमार्विधन्मन इन्द्रायेन्दो परिं स्त्रव १ 

आर्षे मनत्रकृतां स्तोमैः कश्य॑पोद्वर्धय॒न्‌ गिरः । 

सोम॑ नमस्य राजानं यो जज्ञे वीरुधां पतिरिन्द्रायिन्दो परिं स्त्रव २ 

सप्त दिशो नानासूर्याः सप्त होतार ऋत्विजः । 

देवा आदित्या ये सप्त तेभिः सोमाभि र॑क्ष न इन्द्रायेन्दो परि स्त्राव ३ 

यत्‌ तें राजञ्छुतं हविस्तेन सोमाभि र॑क्ष नः । 

अरातीवा मा न॑स्तारीन्मो च॑ नः किं चनाम॑म॒दिन्द्रायेन्दो परि स्रव ४ 


इति नवमं मणडलं समाप्तम्‌ 
मन्त्रसंख्या 
ग्रष्टममरडलस्यान्तपर्यन्तं ७६६० 
नवममरडलस्य ११०८ 
सर्वयोगः ८७१२ 

